SunOnline: Thoddoo gai STO ge agricenter eh hulhuvai, dhan'duveringe huvafen hageegathakah\nތޮއްޑޫގައި އެސްޓީއޯގެ އެގްރިސެންޓަރެއް ހުޅުވައި، ދަނޑުވެރިންގެ ހުވަފެން ހަގީގަތަކަށް\nމުޙައްމަދު ޝާނިފް 20 Oct 2021, 11:58\nތޮއްޑޫ ދަނޑުވެރި ބިންތައް-- ސަން ފޮޓޯ/\nއެސްޓީއޯގެ އެގްރިސެންޓަރެއް ތޮއްޑޫގައި ހުޅުވުމާއެކު އެ ރަށު ދަނޑުވެރިންނަށް ވިޔަފާރީގެ އިތުރު ފުރުސަތުތަކެއް ވަނީ ފަހިވެފައެވެ. ތޮއްޑޫ ރައްޔިތުން، އަދި ވަކިން ހާއްސަކޮށް ދަނޑުވެރިން ސިފަ ކުރަނީ މިއީ ފަހުގެ ތާރީހެއްގައި އެ ރަށުގެ އިގްތިސާދަށް އައި އެންމެ ހެޔޮ ބަދަލުގެ ގޮތުގައެވެ.\nތޮއްޑޫއަކީ ދަނޑުވެރިކަމުގެ ދާއިރާގައި މުޅި ރާއްޖެއިން ވެސް އެންމެ ކުރީގައި އުޅޭ އެއް ރަށެވެ. މާލެއިން ބޭރުގައި އެސްޓީއޯގެ އެގްރިސެންޓަރެއް ހުޅުވި ފުރަތަމަ ރަށަކީ ވެސް ތޮއްޑޫއެވެ. މިދިޔަ ބުރާސްފަތި ދުވަހު އެ ރަށުގައި އެގްރިސެންޓަރު ހުޅުވުމާއެކު ދަނޑުވެރިން ހައްދާ ތަކެތި ވިއްކުމާއި ޖުމުލަކޮށް ވިޔަފާރިއަށް ބޮޑެތި ފައިދާތަކެއް ކުރާނެއެވެ.\nފައިސާ ލަސްވުމާއި ނުލިބުމުގެ މައްސަލައަށް ނިމުމެއް\nތޮއްޑޫ ދަނޑުވެރިން ބުނާ ގޮތުގައި ދަނޑުވެރިކަމުން ހައްދާ ތަކެތި މީގެ ކުރިން މާލެއަށް ވިއްކަން ފޮނުވުމުން، ފައިސާ ލިބުމުގައި ބޮޑެތި ދަތިތަކެއް ކުރިމަތިވެއެވެ. ފައިސާ ނުލިބުމާއި ފައިސާ ލިބުން ލަސްވުމާއި ވިއްކަން ފޮނުވާ ތަކެއްޗަށް ވީނުވީއެއް ނޭނގުން ފަދަ މައްސަލަތަކެވެ.\nތޮއްޑޫ ކަރާ މާލެ ގެނައުމަށް ގޯނިތަކަށް އަޅާފައި--- ސަން ފޮޓޯ\nތޮއްޑޫއިން "ސަން"އާ ވާހަކަ ދެއްކި ބައެއް ދަނޑުވެރިން ބުނީ ކުރިން ބައެއް ފަހަރު ފައިސާ ނުވެސް ލިބޭ ކަމަށެވެ.\n"ކުރިން ވާ ގޮތަކީ މާރުކޭޓުގައި ތިބި މީހުން ދިން ދުވަހަކުން ލާރި ލިބެނީ. ގިނަ ފަހަރު ބިދޭސީއެއް އަތަށް ދީގެން މި ވިއްކަނީ. ބައެއް ފަހަރު ބުނާނެ މިފަހަރު ނުލިބުނޭ ލާރިއެއް." ދަނޑުވެރިކަމުގައި 15 އަހަރުގެ ތަޖުރިބާ ހުރި މީހަކު ކިޔައިދިނެވެ.\n"އެކަމަކު މިހާރު އޮވޭ ލާރި ލިބޭނެ ކަމުގެ ޔަގީންކަން. ހައްދާ ކޮންމެ އެއްޗެއް ވިކޭނެ ކަމުގެ. މިއީ ހަގީގަތުގައި ވެސް އަޅުގަނޑުމެންނަށް ލިބިގެންދިޔަ ވަރަށް ބޮޑު އުފަލެއް." އޭނާ ބުންޏެވެ.\nއެގްރިސެންޓަރުން ގަންނަ އަގު، ދަނޑުވެރިންނަށް ބަރާބަރު\nދަނޑުވެރިން ހައްދާ ތަކެތި އެސްޓީއޯ އެގްރިސެންޓަރުން ގަންނާނެ އަގުތައް ހުންނަނީ ކުރީ ބައިގައި ކަނޑައެޅުމަށްފަހު، ވެބްސައިޓުގައި އާންމުކޮށްފައެވެ. މިއީ ބާޒާރުގެ އަގުތަކަށާއި ދަނޑުވެރިން ކުރާ ބުރާ މަސައްކަތް ދިރާސާ ކުރުމަށްފަހު، ދަނޑުވެރިންނަށް ވެސް އެންމެ ފައިދާ ކުރަނިވި ފަދަ ގޮތަކަށް ކަނޑައަޅާފައިވާ އަގުތަކެކެވެ.\nދަނޑުވެރިކަމުގައި އުޅޭތާ 20 އަހަރު ވެފައިވާ މުހައްމަދު ރާފިއު ބުނި ގޮތުގައި އެސްޓީއޯ އެގްރިސެންޓަރުން ނެރުނީ ވަރަށް ރަނގަޅު އަގުތަކެކެވެ. އޭނާ ބުނީ ކުރިން މާލޭގެ ބާޒާރަށް ފޮނުވައިގެން ލިބޭ ނަފާއަށްވުރެ މިހާރު ލިބޭ ނަފާ މާ ރަނގަޅު ކަމަށެވެ.\n"ބަރަބޯ ކިލޯއެއް ވެސް އެސްޓީއޯ އެގްރިސެންޓަރުން ގަންނަނީ 19 ރުފިޔާއަށް. އެކަމަކު މާލޭގެ ބާޒާރަށް ބަރަބޯ ކިލޯއެއް ވިއްކެނީ 10 ރުފިޔާއަށް. ހަގީގަތުގައި މިއީ ވަރަށް ރަނގަޅު ފެށުމެއް. އަޅުގަނޑު މިހާރު ވެސް އެސްޓީއޯގައި ރަޖިސްޓްރީ ކޮށްފައި ވާނީ. އަޅުގަނޑަށް އެނގޭ ބަރާބަރު ތިން ދުވަހުގެ ތެރޭގައި ލާރި ލިބޭނެކަން. ކުރިން އެބަހުރި މާލެއަށް ވިއްކަން ފޮނުވާފަ ފައިސާ ނުލިބިފައި ވެސް." ކުރީގެ ހާލަތާއި މިހާރުގެ ހާލަތާ ހުރި ތަފާތު އޭނާ ކިޔައިދިނެވެ.\nއެގްރިސެންޓަރާއެކު ދަނޑުވެރިން ކުރާ މަސައްކަތަށް ހައްގު އުޖޫރައެއް\nމީގެ ކުރިން ދަނޑުވެރިންގެ މަސައްކަތަށް ލިބެމުން އައީ ހައްގު އުޖޫރައެއް ނޫން ކަން، ތޮއްޑޫއިން ވާހަކަ ދެއްކި ގިނަ ދަނޑުވެރިންގެ ވާހަކަތަކުން އެނގެއެވެ.\nދަނޑުވެރިން އަތުން މޭވާއާއި ތަރުކާރި ހެޔޮ އަގެއްގައި ގަތުމަށްފަހު މާލޭގެ ބާޒާރަށް ބޮޑު އަގެއްގައި ވިއްކާއިރު، ދާ އޮހޮރުވައިގެން ބުރަ މަސައްކަތް ކުރާ ދަނޑުވެރިޔާއަށް، އެ މަސައްކަތުން މާ ބޮޑު ނަފާއެއް ނުލިބެއެވެ.\nރާފިއު ބުނީ މީގެ ކުރިން ތަކެތި ވިއްކާއިރު އަގު ކަނޑައަޅަނީ ބާޒާރުގައި ތިބޭ މީހުން ކަމަށެވެ. އެގޮތަށް އޮތުމުން ބުރަ މަސައްކަތް ކުރާ ދަނޑުވެރިންނަށް ލިބޭ ފައިދާއަށް ވުރެ ބާޒާރުގައި އެ ތަކެތި ވިއްކަން ތިބޭ މީހުންނަށް ލިބޭ ފައިދާ ބޮޑު ކަމަށް ވެސް އޭނާ ބުންޏެވެ.\nތޮއްޑޫ ކަރާ ދަނޑުގައި ދަނޑުވެރިން--- ސަން ފޮޓޯ\n"އެގްރިސެންޓަރު އައިމަ ކުރީ ބައިގައި އެބަ އެނގޭ ލިބޭނެ އުޖޫރަ. ކުރިން ތަކެތި ވިއްކާފައި ފައިސާ ނުލިބި ވެސް ހުރޭ. އެއް އަހަރު ފަހުން ވެސް އެބަހުރި ލާރި ލިބިފައި. ފުލުހުންނާ ހިސާބަށް ވެސް ކުރިން ޖެހޭ ފައިސާ ހޯދަން ދާން. އެހެންވީމަ މިއީ އަޅުގަނޑުމެނަށް ވަރަށް ބޮޑު ފަސޭހައެއް." އޭނާ ބުންޏެވެ.\nއެގްރިސެންޓަރުގެ ޕްރޮސީޖާ ރޭވިފައިވާ ގޮތް\nތޮއްޑޫ އެގްރިސެންޓަރުގެ ޕްރޮސީޖާ ވެސް ރާވާފައިވަނީ މާލޭގައި ހުންނަ އެގްރިސެންޓަރާ ދާދި އެއް ގޮތަށެވެ. އެ ޕްރޮސީޖާ ރާވާފައިވާ ގޮތަކީ؛\nއެގްރިސެންޓަރު މެދުވެރިކޮށް ތަކެތި ވިއްކުމަށް ޓަކައި ރަޖިސްޓްރީ ވުން. މިކަމަށް ބޭނުންވާ ފޯމު އެސްޓީއޯގެ ވެބްސައިޓުން ލިބޭނެ.\nއެގްރިސެންޓަރުން ގަންނަ ބާވަތްތައް، ގަންނަ އަގުތަކާއެކު ހުންނާނީ އިއުލާނު ކޮށްފައި\nމާލެ ނައިސް އެ އަތޮޅު މީހުންގެ އިތުރުން އެހެން މީހުންނަށް ވެސް އެގްރިސެންޓަރުގައި ރަޖިސްޓްރީ ކޮށްގެން ތަކެތި ވިއްކުމުގެ ފުރުސަތު އޮންނާނެ\nދަނޑުވެރިޔާ އަތުން ތަކެތި ގަންނަތާ ތިން ދުވަހުގެ ތެރޭގައި އެމީހެއްގެ އެކައުންޓަށް އެގްރިސެންޓަރުން ފައިސާ ޖަމާކޮށްދޭނެ\nއެގްރިސެންޓަރުން ލިބޭ ބޮޑެތި ފަސޭހަތަކާއެކު މިހާރު ވެސް ތޮއްޑޫ އެގްރިސެންޓަރުގައި ތަކެތި ވިއްކުމަށް 500 އެއްހާ ދަނޑުވެރިން ވަނީ ރަޖިސްޓްރީ ކޮށްފައެވެ.\nއެގްރިސެންޓަރު: ދަނޑުވެރިންގެ ދިގު އިންތިޒާރަކަށް އައި ނިމުމެއް\nތޮއްޑޫގެ އިގްތިސާދުގެ ބޮޑު ބައެއް ބިނާވެފައި އޮންނަނީ ދަނޑުވެރިކަމަށެވެ. އެހެންކަމުން ތޮއްޑޫ ކައުންސިލުން ވެސް ސިފަ ކުރަނީ މިއީ އެ ރަށުގެ ދަނޑުވެރިކަން އިތުރު ހަރުފަތަކަށް ގެންގޮސްދޭނެ އަދި ރަށުގެ އިގްތިސާދު އިތުރަށް ފުޅާވާނެ ފަދަ ކަމެއްގެ ގޮތުގައެވެ.\nތޮއްޑޫ އެގްރިސެންޓަރު ހުޅުވުން-- ފޮޓޯ/އެސްޓީއޯ\n"ތޮއްޑޫގެ 90 ޕަސެންޓް މީހުންނަކީ ދަނޑުވެރިން. އެސްޓީއޯއަކީ ސަރުކާރު ކުންފުންޏަކަށް ވުމާއެކު، ޔަގީންކަން އޮންނާނެ ދަނޑުވެރިންނަށް ލާރި ލިބޭނެ ކަން. ތޮއްޑޫގެ ދަނޑުވެރިން އަބަދުވެސް ދެކެމުން އައި ހުވަފެނެއް މީ،" އެގްރިސެންޓަރު ހުޅުވުމާއެކު އަންނާނެ ބަދަލުތަކާ ގުޅޭ ގޮތުން "ސަން"އާ ވާހަކަ ދައްކަވަމުން ތޮއްޑޫ ކައުންސިލްގެ ނައިބު ރައީސް އައިމިނަތު ފަޒްލާ ވިދާޅުވިއެވެ.\nތޮއްޑޫގެ އާބާދީގެ އެހާ ބޮޑު ބައެއް ދަނޑުވެރިކަން ކުރަމުން އައުމާއެކު، އެ ރަށުގެ ބިމުން ތިންބައިކުޅަ އެއްބައި ހާއްސަކޮށްފައިވަނީ ދަނޑުވެރިކަން ކުރުމަށް ކަމަށް ފަޒްލާ ވިދާޅުވިއެވެ.\nއެހެންކަމުން އެގްރިސެންޓަރު ހުޅުވުމަކީ ދަނޑުވެރިކަން ކުރާ މަސައްކަތަށް ބޮޑު ލުއިތަކެއް ގެނެސްދީ، އެ ރަށުގެ އިގްތިސާދު އިތުރަށް ފުޅާވެ އަދި ދަނޑުވެރިކަން ކުރުމަށް އެ ރަށު ރައްޔިތުންނަށް މި މަސައްކަތް ކުރަން ލިބިގެންދާނެ އިތުރު ހިތްވަރެއް ކަމަށް ފަޒްލާ ވިދާޅުވިއެވެ.\nތޮއްޑޫ އެގްރިސެންޓަރު-- ފޮޓޯ/އެސްޓީއޯ\nއއ. އަތޮޅުގައި ވެސް އެންމެ ފުޅާ ދާއިރާއެއްގައި ދަނޑުވެރިކަން ރަށަކީ ތޮއްޑޫއެވެ. ކަން މިހެން އޮތުމާއެކު ސީދާ ރަށުގައި ތިބެގެން، ދަނޑުވެރިން ހައްދާ އެތިކޮޅު ކިރާލައި، ފަސޭހައިން ވިއްކުމުގެ ފުރުސަތު ފަހިވުމަކީ ދަނޑުވެރިންނަށް ލިބޭނެ ވަރަށް ބޮޑު ލުޔެކެވެ.


Adheebuge Hurihaa Massala Eh Anburaa Fonuvaalaifi\nއަދީބުގެ ހުރިހާ މައްސަލައެއް އަނބުރާ ފޮނުވާލައިފި\n7 މަސް,2ހަފްތާ,2ދުވަސް, 22 ގަޑި, 20 މިނެޓް, 42 ސިކުންތު ކުރިން 3480ފަތޯނާ ފާއިޒް\nކްރިމިނަލް ކޯޓުގައި ހުރި ކުރީގެ ނައިބު ރައީސް އަހުމަދު އަދީބުގެ ހުރިހާ މައްސަލައެއް އަނބުރާ ޕްރޮސިކިއުޓާ ޖެނެރަލްގެ އޮފީހަށް ފޮނުވާލަން ކްރިމިނަލް ކޯޓުގެ ފަނޑިޔާރުންގެ މަޖިލީހުން ނިންމައިފިއެވެ.\nޗެނަލް13އަށް މައުލޫމާތު ލިބިފައިވާ ގޮތުގައި، ކްރިމިނަލް ކޯޓުން ނުބެލުމަށް ނިންމީ ޅ. މާބިންހުރާގެ އިކިއުޒިޝަން ކޮސްޓްގެ ގޮތުގައި ދައުލަތަށް ލިބެންޖެހޭ ފަސް މިލިއަން ޑޮލަރަށް އަދީބު ޚިޔާނާތްތެރިވި މައްސަލަ އާއި ރިޔާސީ ލޯންޗްކޮޅުގައި އެއްޗެއް ގޮއްވާލި މައްސަލައެވެ. އެނގިފައިވާ ގޮތުގައި، ކްރިމިނަލް ކޯޓުގެ އިސް ގާޒީ އަހުމަދު ހައިލަމް އިސްވެ ހުންނަވާ، އެ ކޯޓުގެ ފަނޑިޔާރުންގެ މަޖިލިހުން ނިންމީ އެ ދެ މައްސަލަ ވެސް ޕީޖީ އަށް އަނބުރާ ފޮނުވުމަށެވެ.\nއަދީބުގެ ހުރިހާ މައްސަލަތަކެއް އަނބުރާ ފޮނުވާލަން ހުށަހެޅީ ކީއްވެ ކަމެއް އަދި ސާފެއް ނުވެއެވެ. މިވަގުތު ހުރިހާ ބޮޑެތި ހުކުމަކުން މިންޖުވެވަޑައިގެން ހުންނެވި އަދީބު ގެންދަވަނީ ކޯޓުގެ ހުރުމަތް ކަނޑާލި މައްސަލައެއްގެ 15 ދުވަހުގެ ޖަލު ހުކުމް ތަންފީޒު ކުރައްވަމުންނެވެ. އޭނާ ހުންނެވީ ގޭބަންދުގައެވެ.\nމި ސަރުކާރުގައި ކޮރަޕްޝަނަށް އޮންނާނީ ޒީރޯ ޓޮލެރެންސް ކަމަށް ބުނެ، ކޮރަޕްޝަންގެ ބޮޑެތި މައްސަލަތަކެއްގައި ބައިވެރިވެވަޑައިގެންނެވި ކަމަށް ތުހުމަތު ކުރެވޭ އަދީބު މިނިވަންވާތީ ގިނަ ބައެއްގެ ފާޑުކިޔުންތައް ވަނީ ސަރުކާރަށް އަމާޒުވެފައެވެ.\n44 މިނެޓް ކުރިން 8 0\n22 ގަޑި ކުރިން 158 0\n23 ގަޑި ކުރިން 187 0


Covid-19: China ah vure ehen gaumuthakun balijehey rate ithuru vejje | Mihaaru\nސައުތު ކޮރެއާގައި ކޮވިޑް-19 ޖެހިފައިވާ މީހަކު އެއް ހޮސްޕިޓަލުން އަނެއް ހޮސްޕިޓަލަށް ބަދަލު ކުރަނީ: އެ ގައުމުން ވަނީ 400 މީހުންނަށް ކޮވިޑް-19 ޖެހިފައި. --ފޮޓޯ:އޭއެފްޕީ\nކޮވިޑް-19: ޗައިނާ އަށް ވުރެ އެހެން ގައުމުތަކުން ބަލިޖެހޭ މިންވަރު އިތުރުވެއްޖެ\n27 ފެބުރުއަރީ 2020 - 12:003comments\nދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ބުނީ ކޮވިޑް-19 އަލަށް ޖެހިގެން ޗައިނާ އިން އަންގާރަ ދުވަހު ރިޕޯޓްކޮށްފައި ވަނީ 411 މީހުން ކަމަށެވެ. އެކަމަކު ޗައިނާ އިން ބޭރުން އެ ރޯގާ ވަނީ އަންގާރަ ދުވަހު 427 މީހުންނަށް ޖެހިފަ އެވެ. ކޮވިޑް-19 ގައި ޗައިނާ އިން އިއްޔެ މަރުވި ކަމަށް ރިޕޯޓްކޮށްފައި ވަނީ 29 މީހުންނެވެ. އެއީ މަހެއްހާ ދުވަހު ތެރޭ ޗައިނާ އިން ރިޕޯޓްކުރި އެންމެ ދަށް އަދަދެވެ.\nކޮރޯނާވައިރަހުގައި މިހާތަނަށް ޗައިނާ އިން 2،770 މީހުން މަރުވެފައިވާ އިރު ވައިރަސް ވަނީ 82،000 އަށް ވުރެ ގިނަ މީހުންނަށް އަރައިފަ އެވެ. ޗައިނާ އިން ބޭރުން މިހާތަނަށް 50 މީހުން މަރުވެފައިވާ އިރު ވައިރަސް އަރާފައި ވަނީ 3،600 މީހުންނަށެވެ. ވައިރަސް މިހާރު ވަނީ 45 ގައުމަކުން ފެނިފަ އެވެ.\nތެހެރާންގެ މުނިސިޕަލް މަސައްކަތް ކުރާ މީހަކު ބަހެއް ސާފު ކުރަނީ. --ފޮޓޯ:އޭއެފްޕީ\nޗައިނާ އިން އެހެން ގައުމުތަކަށް ދަތުރު ކުރާ މީހުން ކަރަންޓީން ކުރަމުން ދިޔަ ނަަމަވެސް، ޗައިނާ އިން ވެސް ވަނީ ރޯގާ ފެތުރޭ ގައުމަކުން ބެއިޖިން އަށް ދަތުރުކުރާ ކޮންމެ މީހަކު 14 ދުވަހަށް ކަރަންޓީން ކުރަން އިއްޔެ ނިންމައިފަ އެވެ.\nކޮރޯނާވައިރަސް މިހާރު އެންމެ ބޮޑަށް ފެތުރެމުން ދަނީ މެދުއިރުމަތިން އީރާން، އޭޝިޔާ އިން ސައުތު ކޮރެއާ އަދި ޔޫރަޕުން އިޓަލީގަ އެވެ. ކޮވިޑް-19 ގައި އީރާނުން 19 މީހުން މަރުވެފައިވާ އިރު ވައިރަސް ވަނީ 139 މީހުންނަށް އަރައިފަ އެވެ. ބަލިޖެހޭ މީހުންގެ ތެރޭން އީރާނުގައި މަރުވާ ރޭޓް އުޅެނީ 14 ޕަސެންޓުގަ އެވެ. މިއީ ދުނިޔޭގެ އެހެން ގައުމުތަކަށް ވުރެ މާމަތީ ރޭޓެކެވެ. އިޓަލީން 12 މީހުން މަރުވެފައިވާ އިރު 400 އަށް ވުރެ ގިނަ މީހުންނަށް ވައިރަސް ވަނީ އަރައިފަ އެވެ. ސައުތު ކޮރެއާ އިން ވެސް 12 މީހުން މަރުވެފައިވާ އިރު ވައިރަސް ވަނީ 1،590 މީހުންނަށް އަރައިފަ އެވެ.


2020: A Year in Review | ThePress.mv\nކަލަންޑަރުން ފޮހެލި 2020\nނިމެމުން މިދާ އަހަރަކީ، ކަލަންޑަރުގައި ނުހިމެނޭ އަހަރެއްކަމުގައި އެތައްބަޔަކު ދަނީ ބުނަމުންނެވެ. ދުނިޔަވީ ހުރިހާ ދާއިރާއަކަށް ހުއްޓުން ގެނުވި އަހަރެއްގެ ގޮތުގައެވެ. އިޖުތިމާއީ، އިގުތިސޯދީ، ތައުލީމީ، ސިއްހީ އަދި ޖަމާއަތުގައި ކުރާ ދީނީ އަޅުކަމަށްވެސް ހުރަސް އެޅިގެން ދިޔައެވެ. "ދަޕްރެސް 2020" މި ހާއްސަ ކޮށްލަނީ ނިމެމުން މިދާ އަހަރުގެ ހަނދާން ތަކާއެކު 2021 އަށް ކުރާ އުއްމީދު އާކުރަމުންނެވެ.\nހާރިޖީ ސިޔާސަތުގައި އިންގިލާބީ ކުރިއެރުމެއް ލިބުނު އަހަރެއް\n2020: ކަލަންޑަރުގައި ނުހިމެނޭ އަހަރެއް؟\n"ވާނުވާ ބަންދެއް"ގައި ކުރަން ޖެހުނީ ތަފާތު ތަޖުރިބާ އެއް!\n2020: އޮފީސް ބަދަލުވީ ގެއަށް، އާދަޔާ ހިލާފު ތަޖުރިބާއެއް!\nނިމެމުން މިދާ އަހަރަކީ، ކޮވިޑުގެ ބަލިމަޑުކަމާއެކު ނަމަވެސް ސިޔާސީ ގޮތުން އަޑިގުޑަން ބޮޑު އަހަރެކެވެ. ރާއްޖޭގައި މަސައްކަތް ކުރާ ބިދޭސީންގެ އަޑު ގަދަވުމާއި ބިދޭސީންގެ ހައްގުތަކަށް ވަކާލާތު ކުރަމުންނެވެ. ރާއްޖޭގެ ބާޒާރުގައި އޮންނަ ބިދޭސީންގެ ކޮންޓްރޯލް ވަރުގަދަ ކުރި އަހަރެއްގެ ގޮތުގައެވެ. ރެކޯޑް އަދަދަކަށް މަސްތުވާތަކެތި އަތުލި އަހަރެއްވެސް މެއެވެ. މަސްވެރިންނާއި މަތިންދާބޯޓު ދުއްވަން ދަސްކުރާ ކުދިންނަށް ހައްލެއް ހޯދައި ނުދެވި ނިމޭ އަހަރެކެވެ.\nމަސްވެރިންގެ ދުވަސް: ބާނާ މަސްކޮޅު ނުކިރޭ، މިފްކޯއަށް ފަރުވާއެއް ނުދެވުނު!\nފްލައިން ސްކޫލް މައްސަލައިގައި އާންމުންގެ ފާޑުކިޔުން ސަރުކާރަށް!\n"އިންޑިއާ އައުޓް" އަކީ އިދިކޮޅުގެ ފިކުރެއް ނޫން: ސުދީރު\nލޮލަށްވެސް ނުފެންނަ ކުޑަކުޑަ ވައިރަސް، މާ ސިންގާ ބޮޑު ދުނިޔެ ހުއްޓުމަށް ގެނައެވެ. ސްޕާ ޕަވަރުން ކުޑަކަކޫ މައްޗަށް ތިރި ކުރިއެވެ. ހަަތިރާރުގެ ވާދަވެރިކަމުގައި އޮތް ދުނިޔެ ހިމޭން ކޮށްލިއެވެ. ތެލުގެ އަގު ސުމަކަށް ތިރި ވިއެވެ. ނަސްލީ ތަފާތު ކުރުންތަކުގެ އަޑުގަދަވިއެވެ. ޗައިނާއާއި އިންޑިއާ އަދި އެމެރިކާގެ ކޯޅުންތަކަށްވެސް ހުރަސްތައް ކުރިމަތިވިއެވެ.\n2020: މީގެ ކުރިން ދުނިޔެ ކޮށްފައިނުވާ ތަޖުރިބާތަކެއް!\nދުނިޔޭގެ ކަންކޮޅުތަކުން: 2020 ފަތަހަ ކުރި "ކަރަންޓީނު ޖާފަތް"\nއަހަރުގެ ފަހުކޮޅަށް އައިއިރު ރާއްޖޭގެ ކޮވިޑްގެ ހާލަތު ބޮޑުތަނުން ރަނގަޅު ވި ނަމަވެސް އަހަރު ނިމެން2ދުވަހަށް ވީ އިރު ރާއްޖޭގެ ކޮވިޑްގެ ގްރާފު މައްޗަށް މިސްރާބު ޖަހައިފިއެވެ. ކޮވިޑްގެ ކުއްލި ގިނަ ވުމެއް އައީ ދާދި ފަހުން ބޭއްވި ކައިވެނި ޕާޓީއަކަށް ފަހުއެވެ. ކޮވިޑަށް އޮތް ފަރުވާގެ ގޮތުގައި ދުނިޔެ ހޯދަމުން ދާ ވެކްސިން ރާއްޖެ އަންނާނެ ކަމަށް ކުރެވޭ އުއްމީދު އިތުރުވެގެން ގޮސްފައި ވާއިރު ކޮވިޑާ ގުޅިގެން އައި ލޮކްޑައުންއާއެކު ކުރިމަތިވި ނަފްސާނީ މައްސަލަތައްވެސް ރާއްޖޭގައި މިއަހަރު އިންތިހާއަށް ވަނީ ގޮސްފައެވެ.\n"ރާއްޖޭގައި އުޅޭ އެންމެނަށް ކޮވިޑް ވެކްސިން ޔަގީން"\n"ހުރީ އެންމެ5އެނދު، އިތުރު އެހީ ބޭނުންވޭ"\n20 އިން 20\n1.\tކޮވިޑް-19 އާ ބެހޭ މައުލޫމާތު ފޯރުކޮށް ދިނުމަށްޓަކައި ބޭއްވި ނޫސްވެރިންގެ ބައްދަލުވުމެއްގެ ތެރެއިން. 2020 އަހަރަކީ މީގެ ކުރިން ނުބާއްވާހާ ގިނަ އަދަދަކަށް ނޫސްވެރިންގެ ބައްދަލުވުންތައް ބޭއްވި އަހަރެއް. އެގޮތުން ކޮވިޑް-19ގެ މައުލޫމާތު ފޯރުކޮށް ދިނުމަށް ދުވާލަކު ދެފަހަރު ދަރުބާރުގޭގައި ނޫސްވެރިންގެ ބައްދަލުވުންތައް ބޭއްވި / ފޮޓޯ: ރައީސް އޮފީސް\n2.\tމާލެ ސަރަހައްދުން ކޮވިޑް-19ގެ ޕޮޒިޓިވް ކޭހެއް ފުރަތަމަ ފަހަރަށް ފެނުނު ދުވަހު ރައީސް އިބްރާހިމް މުހައްމަދު ސޯލިހް ގައުމާ މުހާތަބު ކުރައްވާ ވާހަކަ ދެއްކެވުން. ގައުމާ މުހާތަބުކޮށް ވާހަކަ ދައްކަވަމުން ރައީސް ސޯލިހް ވަނީ ކީރިތި ކުރައްވާފައި / ފޮޓޯ: ލައިވްސްޓްރީމްގެ ސްކްރީންޝޮޓެއް\n3.\tޗައިނާގެ ވޫހާން ސިޓީގައި ކޮވިޑް-19 ފެތުރެމުން ދިއުމާ ގުޅިގެން އެ ސިޓީ ލޮކްޑައުން ކުރުމާއެކު، އެ ސިޓީގައި ތިބި7ދިވެހިން އިންޑިއާގެ އެހީއާއެކު މާލެ ގެނައުން. އެ7ދިވެހިން މާލެ ގެނެސްފައި ވަނީ އިންޑިއާގެ މަތިިންދާ ބޯޓެއްގައި އެ ގައުމަށް ގެންގޮސް އެ ގައުމުގައި 14 ދުވަހުގެ މުއްދަތަކަށް ކަރަންޓީނުކޮށް، ކޮވިޑް-19 އަށް ޓެސްޓު ކުރުމަށްފަހު / ފޮޓޯ: ދަ ޕްރެސް\n4.\tކޮވިޑް-19 ފެތުރުން ކޮންޓްރޯލް ކުރުމަށްޓަކައި މާލެ ސަރަހައްދު ލޮކްޑައުން ކުރުމުން މާލޭގެ މަގުތައް ހުސްވެފައި. މާލެ ސަރަހައްދުގައި ހިންގާ ކެފޭ ރެސްޓޯރެންޓްތައް ބަންދު ކުރި. މި ބަލި ފެތުރުން ކޮންޓްރޯލް ކުރުމަށްޓަކައި މިސްކިތްތަކާއި ސްކޫލުތައް ވެސް ވަނީ އެތައް މަހެއް ވަންދެން ބަންދުކޮށްފައި / ފޮޓޯ: ދަ ޕްރެސް\n5.\tމާލެ ސިޓީ ލޮކްޑައުން ކޮށްފައި ވަނިކޮށް ބޭރުގައި އުޅުނު މީހަކު ފުލުހުން ހިފަހައްޓާފައި. ލޮކްޑައުންގައި ބޭރަށް ނިކުމެ އުޅުމަށް ފުލުހުން ދޭ ވަގުތީ ހުއްދަ އޭނާ އަތުގައި އޮތްތޯ ބެލުމަށް ފުލުހުން އެ ދަނީ ޗެކް ކުރަމުން / ފޮޓޯ ޕޮލިސް\n6.\tކޮވިޑް-19 އަށް ޓެސްޓު ކުރުމަށް ރެންޑަމް ސާމްޕަލް ނެގުން. 2020 ވަނަ އަހަރު ތެރޭގައި ރާއްޖޭގައި ވަނީ3ލައްކަ އަށް ވުރެ ގިނަ ސާމްޕަލް ނަގާފައި / ފޮޓޯ: ދަ ޕްރެސް\n7.\tކޮވިޑް-19އާ ހަނގުރާމަ ކުރަމުންދާ. މިއީ ހުޅުމާލެ މެޑިކަލް ފެސިލިޓީގެ އައިސީޔޫގައި ކޮވިޑް ބަލިމީހަކަށް ފަރުވާދޭ މަންޒަރު / ފޮޓޯ: އެޗްއީއޯސީ\n8.\tރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު. ކޮވިޑް-19ގެ ސަބަބުން ގައުމު މާދުޖެިފައިވާ ދަނޑިވަޅުގައި ވެސް ރައްޔިތުންގެ މަޖިލިސް ވަނީ މަޑުޖެހުމެއް ނެތި ކުރިއަށް ގޮސްފައި / ފޮޓޯ: މަޖިލިސް\n9.\tކޮވިޑް-19އާ ހެދި ލޯކަލް ކައުންސިލް އިންތިހާބު ބޭއްވޭނެ ޖާގަ ނެތުމުން، ކައުންސިލް އިންތިހާބު ފަސް ކުރުމަށްޓަކައި ގާނޫނު އަސާސީ އިސްލާހު ކުރުމަށްްްްް ޖޫން2ވަނަ ދުވަހުގެ މެންދަމު ބޭއްވި ރައްޔިތުންގެ މަޖިލީހުގެ ޖަލްސާގައި ހިނގި ހަމަނުޖެހުން. ހަމަނުޖެހުން ހިނގާފައި ވަނީ އިދިކޮޅު މެންބަރަކު މަޖިލިސް ތަޅުމުން ބޭރު ކުރުމަށް ކުރި މަސައްކަތުގެ ތެރެއިން / ފޮޓޯ: ލައިވްސްޓްރީމްގެ ސްކްރީންޝޮޓެއް\n10. ކޮވިޑާ ގުޅިގެން ރާއްޖޭގެ ވަޒީފާގެ ބާޒާރަށް ހުއްޓުން އައި ދަނޑިވަޅުގައި ރާއްޖޭގައި މަސައްކަތް ކުރާ ބިދޭސީން ރަށަށް ދާން ބޭނުންވެ، ދެވުން ލަސްވާތީ މާލެތެރޭގައި މުޒާހަރާ ކުރި. އަދި މާލެގައި ހުންނަ ބަންގްލަދޭޝްގެ އެމްބަސީ ކައިރިއަށް އެއްވެ އަޑުގަދަކޮސްފައި ވޭ. ބައެއް މީހުން އިހުތިޖާޖު ކުރުމަށް މަޖީދީ މަގު، ހީނާމާގެ ކައިރިއަށްވެސް އެއްވި / ފޮޓޯ: ދަ ޕްރެސް\n11. ކޮވިޑްގެ ހާލަތު އައި އިރު ހެލްތް މިނިސްޓަރަކަށް ހުންނެވި އަމީން އާއި، ރާއްޖޭގައި ހުންނަ ޑަބްލިއުއެޗްއޯ ރެޕްރެޒެންޓޭޓިވް. އަމީން ހެލްތް މިނިސްޓަރު ކަމުގެ މަގާމުން ވަކި ކޮށްފައި ވަނީ ކޮވިޑް-19 ބަލި މީހުންނަށް ފަރުވާ ދިނުމަށް ބޭނުންވާ ވެންޓިލޭޓަރުތައް ރާއްޖެ ގެނައުމަށް ދުބާއީގެ ކުންފުންޏަކާ ހަވާލުކޮށް، ހިޔާނާތްވި ކަމަށް ތުހުމަތު ކުރެވޭ މައްސަލައެއްގައި، ދުބާއީ ކުންފުނި ހަމަޖެއްސުމުގައި ޑަބްލިއުއެޗްއޯގެ ރެޕްރެޒެންޓޭޓީވްގެ ދައުރު ބޮޑުކަންވެސް ވަނީ ހާމަވެފައި / ފޮޓޯ: އެންއީއޯސީ\n12. ރޭޕް ކުރުމާއި ކުޑަކުދިންނަށް ޖިންސީ ގޯނާ ކުރުމާ ދެކޮޅަށް މާލެ ސިޓީގައި މުޒާހަރާ ކުރުން. މިފަދަ މުޒާހަރާތައް 2020 ވަނަ އަހަރުގެ ތެރޭގައި އެކި ފަހަރު މަތިން ކޮށްފައި ވޭ. މި މުޒާހަރާތައް ފަށާފައި ވަނީ ދެކުނުގެ ރަށެއްގައި އުމުރުން2އަހަރުގެ ކުއްޖަކަށް އެ ކުއްޖާގެ ކާފައާއި މުނި ކާފަ ޖިންސީ ގޯނަ ކުރުމުގެ ސަބަބުން / ފޮޓޯ: ދަ ޕްރެސް\n13. ކޮވިޑާ ގުޅިގެން މާލެ ސަރަހައްދުގެ ސްކޫލުތަކާއި ކޮލެޖް ޔުނިވާސިތީތައް ބަންދު ކުރި. ނިއުނޯމަލްއަށް ފެށިގެން އައިއިރު ސްކޫލުތަކުގައި ގައިދުރުކަމާއެކު ކިޔައިވައިދޭން ގިނަ ތައްޔާރީތަކެއް ވި. އެ ތައްޔާރީތައް ކުރިއަށް ދިޔަ ގޮތް އެޑިއުކޭޝަން މިނިސްޓަރު ވަނީ ބައްލަވާލައްވައިފައި / ފޮޓޯ: އެޑިއުކޭޝަން\n14. ޔުނައިޓެޑް ސްޓޭޓްސް އޮފް އެމެރިކާގެ ސްޓޭޓް ސެކްރެޓަރީ މައިކް ޕޮމްޕޭއޯ ރާއްޖެއަށް ކުރެއްވި ޒިޔާރާތުގެ ތެރެއިން ރައީސް އިބްރާހިމް މުހައްމަދު ސޯލިހާއެކު. މިއީ ފަހުގެ ތާރީހެއްގައި އެމެރިކާ ސަރުކާރުގެ އިސް އޮފިޝަލަކު ރާއްޖެއަށް ކުރެއްވި ފުރަތަމަ ދަތުރުފުޅު . ފޮޓޯ: ރައީސް އޮފީސް\n15. އިދިކޮޅު ޕީޕީއެމް/ޕީއެންސީން، ކުރީގެ ރައީސް އަބްދުﷲ ޔަމީން މިނިވަން ކުރުމަށް ގޮވާލާ ކަނޑުމަތީގައި ބޭއްވި އިހުތިޖާޖު. ރާއްޖޭގައި ފުރަތަމަ ފަހަރަށް ކަނޑުމަތީގައި ސިޔާސީ ހަރަކާތެއް އިންތިޒާމް ކުރި ޕާޓީ އަކީ ޕީޕީއެމް / ފޮޓޯ: ޕީޕީއެމް\n16. ހއ. ހޯރަފުށީ އެއާޕޯޓް ހުޅުވުން. މިއީ ރައީސް ސޯލިހްގެ ސަރުކާރުން އަމިއްލައަށް ފަށައިގެން ނިންމި ފުރަތަމަ އެއާޕޯޓް. މި އެއާޕޯޓް ހުޅުވުމުގެ ރަސްމިއްޔާތަށް އެޗްޕީއޭގެ ހާއްސަ ހުއްދައިގެ ދަށުން ރައީސް އިބްރާހިމް މުހައްމަދު ސޯލިހާއި، ހޯރަފުށީ ދާއިރާގެ މެންބަރު އަހްމަދު ސަލީމްގެ އިތުރުން ސަރުކާރުގެ އެހެނިހެން އިސްވެރިން ވަނީ ވަޑައިގެންފައި / ފޮޓޯ: ރައީސް އޮފީސް\n17. އިންޑިއާގެ ކޮޗިނާއި ހދ. ކުޅުދުއްފުއްޓާ ދެމެދު އޮޕަރޭޓް ކުރަން ފެށި ކާގޯ ފެރީ. މިއީ ރާއްޖޭގެ ރަށަކުން ބޭރު ގައުމަކާ ދެމެދު ފެރީއެއް އޮޕަރޭޓް ކުރަން ފެށި ފުރަތަމަ ފަހަރު / ފޮޓޯ: ފޮރިން މިނިސްޓްރީ\n18. ބޮޑުކަންނެލީގެ މަސްވެރިކަމާއި ދޮށީގެ މަސްވެރިކަމުގައި ހަރަކާތްތެރިވާ ފަރާތްތަކުން، މިފްކޯއަށް މަސް ނުކިރުވޭތީ އިހުތިޖާޖުކޮށް އަޑު އުފުލި. އަދި މަހަށް ހަމަ އަގު ނުލިބޭތީއާއި މަސްވެރިންނާ މެދު ސަރުކާރުން އަޅާލުން ކުޑަވެގެން ހިތްހަމަ ނުޖެހުން ފާޅުކުރަމުން ދިޔަ. ހަމަ އެހެންމެ ޑިސެމްބަރު 10 ވަނަ ދުވަހު ބޮޑުކަންނެލި މަސްވެރިންގެ ޔޫނިއަނުން ވަނީ 100 ދޯންޏާއެކު ކަނޑުމައްޗަށް ނުކުމެ އިހުތިޖާޖެއް ކޮށްފައި / ފޮޓޯ: ބޮޑުކަންނެލިިި މަސްވެރިންގެ ޔޫނިއަން\n19. ރައީސް އިބްރާހިމް މުހައްމަދު ސޯލިހު ސިފައިންނާއި ފުލުހުންނާ ބައްދަލު ކުރެއްވީ ޖުލައި ގައި. އެ ބައްދަލުކުރެއްވުން ތަކުގައި ސަލާމަތީ ބާރުތަކަކުން ސަމާލުކަން ދޭންވީ ކަންކަމުގެ މައްޗަށް އަލިއަޅުއްވާލައްވާ ވާހަކަ ދެއްކެވި. ރައީސް ސަލާމަތީ ބާރުތަކާ ބައްދަލު ކުރެއްވި އިރު، ރައްޔިތުންގެ މަޖިލީހުން ސަލާމަތީ ބާރުތަކުގެ ވެރިން އެކި ފަހަރުމަތިން ހާޒިރުކުރި. އަދި އޭގެ ތެރެއިން ބައެއް ބައްދަލުވުންތަކުގައި، ރާއްޖޭގައި އުޅޭ ބިދޭސީންގެ އަދަދުގެ ގިނަކަމާއި އެއީ ގައުމީ ސަލާމަތަށް އޮތް ނުރައްކަލެއް ކަމަށް ސަލާމަތީ ބާރުތަކުން މަޖިލީހުގައި ބުނި / ފޮޓޯ: ރައީސް އޮފީސް\n20. މާލޭގެ ލޮނުޒިޔާރަތްކޮޅުގައި ހަދާފައިވާ ލޮނުޒިޔާރަތް ޕާކް ހުޅުވީވެސް 2020 ގައި. އެތައްހާސް މާމެލާމެލިން ޒީނަތްތެރިކޮށްފައިވާ ޕާކް ހުޅުވުމުގެ ރަސްމިއްޔާތުގައި ރައީސުލްޖުމްހޫރިއްޔާގެ ދެކަނބަލުން ބައިވެރިވެވަޑައިގެން. މިހާރު މި ޕާކަށް 50،000 އަށް ވުރެ ގިނަ މީހުން ވަނީ ޒިޔާރަތް ކޮށްފައި / ފޮޓޯ: ރައީސް އޮފީސް\n2020 ވަނަ އަހަރު "ދަޕްރެސް" ގައި 10،000 އާޓިކަލް ޕަބްލިޝް ކުރެވިފައި ވެއެވެ. އަހަރު ނިމެމުން ދާ އިރު 18 މިލިއަން ހިޓްސް ލިބިފައި ވެއެވެ. ކިޔުންތެރިންގެ މަގުބޫލުކަން ލިބިފައިވާ އެތައް އާޓިކަލެއް ހިމެނެއެވެ.\n"ލިބެނީ ފަރުވާއެއް ނޫން، ނަފްސާނީ އަދި ޖިސްމާނީ އަނިޔާ!"\nލަންކާ މުސްލިމުންގެ ނަމުގައި ދިވެހި ސަރުކާރަށް ވަރުގަދަ މެސެޖެއް\nކޮވިޑް-19 އެލާޓާއެކު 'ވަގު' ލޯބިވެރިންތަކެއްގެ ވާހަކަ ފެންމަތިވެއްޖެ!\nއެތައްބައެއްގެ ހިތްތަކަށް މޮޅިވެރިކަމާއި ގިލަންވެރިކަން ގެނައި 2020 މިއަދު ނިމޭ އިރު 2021 އަށް މަރުހަބާ ކިޔަނީ އުންމީދުތަކަކާއެކުއެވެ. އެތައް އަހަރެއްގެ ފަހަށް ސޮއްސާލި 2020 ހަނދާން ނައްތާލުމަށް ފަހު، ހިންދެމިލުމުގެ އުންމީދުތަކާއެކުއެވެ. އިގްތިސޯދީ، އިޖުތިމާއީ، ސިއްހީ، ތައުލީމީ އަދި އުމްރާނީ ވަސީލަތްތަކުގެ ދާއިރާއިން ކުރެވޭ ފޮނި އުންމީދުތަކާއެކުއެވެ. 2021 ގެ ބަޖެޓުން އެ އުންމީދުތައް ހާސިލު ވުމަށް އެދިގެން ތިވެއެވެ.\nސިއްހަތު 4,055 މިލިއަން ރުފިޔާ\nއިގުތިސާދީ އަދި ސިނާއީ ކުރިއެރުވުމަށް 7,030 މިލިއަން ރުފިޔާ\nތައުލީމު 7,030 މިލިއަން ރުފިޔާ\nގެދޮރު އިމާރާތްކުރުމާއި ޖަމާއަތުގެ ފައިދާއަށްޓަކައި 2,408 މިލިއަން ރުފިޔާ\nއިޖުތިމާއީ ރައްކާތެރިކަން 3,702 މިލިއަން ރުފިޔާ\nތިމާވެށި ރައްކާތެރިކުރުން 1,856 މިލިއަން ރުފިޔާ\nދިފާއީ ކަންތައްތައް ބެލެހެއްޓުން އަދި އަދުލު އިންސާފާއި އަމަންއަމާންކަން ޤާއިމުކުރުން 1,431 މިލިއަން ރުފިޔާ\nރައްޔިތުންނަށް ދެވޭ އާންމު ޚިދުމަތާއި، އިޖުތިމާއީ އަދި ދީނީ ޚިދުމަތް 6,485 މިލިއަން ރުފިޔާ\n2021 ބަޖެޓު އިތުރު ތަފްސީލު www.budget.gov.mv


މި ޑިޕާޓްމަންޓުގެ ނަންބަރު 198-A/2020/25 :(28 ޖަނަވަރީ 2020) އިޢުލާނުން ކޮމްޕިއުޓަރ ޓެކްނީޝަން މަޤާމަށް ފުރުޞަތު ހުޅުވާލުމުން، އެކަށީގެންވާ މިންވަރަށް އެޕްލިކޭޝަން ލިބިފައިނުވާތީ، އެ މަޤާމަށް ޝައުޤުވެރިކަން ހުރި ފަރާތްތައް ހޯދުމަށް އަލުން ފުރުސަތު ހުޅުވާލަމެވެ. އަދި، ޙަވާލާދެވުނު އިޢުލާނާ ގުޅިގެން އެޕްލިކޭޝަން ފޯމް ހުށަހަޅުއްވާފައިވާ ފަރާތްތައް އަލުން އެޕްލިކޭޝަން ހުށަހަޅުއްވަން ނުޖެހޭނެ ވާހަކަވެސް ދެންނެވީމެވެ.\nތާރީޚް: 11 ފެބުރުވަރީ 2020\n- ޖުޑީޝަލް އެލަވަންސް: -/2,805 (އަސާސީ މުސާރައިގެ %50)\nމަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ޙާޞިލުކޮށްފައިވުން.\nމެޖިސްޓްރޭޓް ކޯޓުތަކަށް ފޯނުގެ ޒަރިއްޔާއިން އަ.އި.ޓީއާއިގުޅޭގޮތުން ފަންނީ އެހީތެރިކަން ފޯރުކޮށްދިނުން.\nޝަރުޢީ ކޯޓުތަކުގެ މުވައްޒަފުންގެ ރަސްމީ އީމެއިލް އެޑްރެސް ބޭނުންކުރެވޭނެގޮތް ހަދައިދިނުމާއި ބޭނުންކުރުމުގައި ދިމާވާ މައްސަލަތައް ޙައްލު ކުރުން.\nކޮމްޕިއުޓަރ ސައިންސް / އައިޓީގެ ދާއިރާ\nއިންފޮމޭޝަން ޓެކްނޮލޮޖީ / ނެޓްވަރކް މެނޭޖްމަންޓް / އައިޓީ ސެކިއުރިޓީ\nކުރު މުއްދަތުގެ ޓްރެއިނިންގ ޕްރޮގްރާމްތަކާއި، ކޯސްތަށް ފުރިހަމަކުރިކަމުގެ ލިޔުންތަކުގެ ކޮޕީ.\n2020 ފެބުރުވަރީ 19 ވާ ބުދަ ދުވަހުގެ 13:30ގެ ކުރިން ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނަށް ހުށަހެޅުއްވުން އެދެމެވެ.\nމަޢުލޫމާތު ސާފުކުރުމަށް ގުޅޭނެ ނަންބަރު: 3340853 / 3340858\nASP.NET އާއި MVC framework ގައި މަސައްކަތްކުރަން އެނގޭ، CCNA ޙާޞިލްކޮށްފައިވާ ފަރާތަކަށްވުން.\nމަސައްކަތާއި ގުޅޭގޮތުން ޝަރުޢީކޯޓުތަކާއި އިދާރާތަކުގައި ހިންގޭ ކުރު ތަމްރީނު ޕްރޮގްރާމްތައް ރާވާ ހިންގުމުގެ ގާބިލުކަން ލިބިފައިވާ ފަރާތެއް ކަމުގައިވުން.


Emme 18 aharugai speed boategge hungaanugai hifi anhen kujja ge vaahaka! - One Online\nހައްވާ ޖުމާނާ-- އޭނާ ކުރަން ބޭނުންވާ ކަމަކީ ސްޕީޑް ބޯޓު ދުއްވުން-- ފޮޓޯ: ރިޕަބްލިކަންސް މޯލްޑިވްސް/ފޭސްބުކް\nއެންމެ 18 އަހަރުގައި ސްޕީޑް ބޯޓެއްގެ ހުންގާނުގައި ހިފި އަންހެން ކުއްޖާގެ ވާހަކަ!\nދިވެހިރާއްޖޭގެ ވަށައިގެން އޮންނަނީ މާކަނޑު ކަމަށްވުމާއެކު، މި ޖަޒީރާ ގައުމުގެ ވަޒަންވެރިންނަކީ "ކަނޑުގެ ދަރީން" ކަމުގައި ބުނެއުޅެއެވެ.\nއެހެންނަމަވެސް، މާކަނޑަށް ނުކުމެ ކުރާ މަސައްކަތްތަކުގައި، މި ދެންނެވި ކަނޑުގެ ދަރީންގެ ބައިވެރިވުން ފެންނަނީ ހަމައެކަނި ވަކި ޖިންސެއްގެ މީހުން ހިމެނޭ ގޮތަށް އެކަންޏެވެ.\nދަންނަވަން މިއުޅެނީ ކަނޑަށް ނިކުމެ ކުރާ މަސައްކަތްތަކުގައި ފިރިހެނުންގެ ހިއްސާ އޮންނަ މިންވަރާ ގާތަށްވެސް އަންހެނުންގެ ބައިވެރިވުން ނޯންނަ ވާހަކައެވެ. މަސްވެރިކަމާ، އޮޑި ދޯނި ފަހަރުގެ ކައްޕިންގެ ގޮތުގައި އުޅޭ 99 އިންސައްތައަކީ ފިރިހެނުންނޭ ދެންނެވުމަކީ ކުށަކަށް ނުވާނެއެވެ.\nށ.މިލަންދޫއަށް އުފަން، އުމުރުން އެންމެ 18 އަހަރުގެ ޒުވާން ނޫކަށި ފުރައިގެ ހައްވާ ޖުމާނާ ކަނޑުމައްޗަށް ނުކުމެ އެހެރީ އެކަން ބަދަލު ކުރާށެވެ.\nސޮނެވާފުށި އައިލެންޑް ރިސޯޓުން ބ.އަތޮޅުގެ ރަށްތަކަށް ދަތުރު ކުރާ ސްޕީޑް ބޯޓެއްގެ ކެޕްޓަންކަން ކުރަމުން އަންނަ ޖުމާނާ ބޭނުންވަނީ ހުރިހާ ދާއިރާއަކުން އަންހެނުންނަށްވެސް ކުރިއަށް ދެވިދާނެކަން ސާބިތުކޮށްދިނުމަށެވެ.\n"އަޅުގަނޑު ބުނެލަން ބޭނުންވަނީ، މިކަމަށް ޝައުގުވެރިވަންޏާ ހަމަ ނުކުންނާށޭ. ބިރުގަންނާނެ ކަމެއް ނެތޭ" ވަން އޮންލައިންއަށް މައުލޫމާތު ދެމުން ޖުމާނާ ބުންޏެވެ.\nޖުމާނާ، ސްޕީޑް ބޯޓު ދުއްވަމުން އަންނަނީ އިންޓާންޝިޕެއްގައި ލިބުނު ފުރުސަތެއްގައެވެ. ދުވާލަކު ތިން ގަޑިއިރު، ހީވާގި ކަމާއެކު އޭނާ ކަނޑުމަތީގެ މަސައްކަތުގައި އުޅެނީ ކިޔަވަމުންނެވެ.\nމީގެ ހަތަރުމަސްކުރިން އެ މަސައްކަތްފެށި ޖުމާނާ ބުނިގޮތުގައި، އެހާ ހަގު އުމުރެއްގައި ސްޕީޑް ބޯޓު ދުއްވާތީ މައިންބަފައިން ކޮންމެވެސް ވަރަކަށް ޖެހިލުންވިޔަސް، މުޅި އާއިލާގެވެސް ފުރިހަމަ ސަޕޯޓު ލިބެއެވެ.\n"އެހެންމީހުންގެ ފަރާތުންވެސް ވަރަށް ޕޮޒިޓިވް ކޮމެންޓްސް ލިބެނީ" ޖުމާނާ ބުންޏެވެ.\nއޭނާއަށް ސްޕީޑް ބޯޓު ދުއްވަން ފުރުސަތުދީ، އެކަން ދަސްކޮށްދިނީ ސޮނެވާފުށިންނެއެވެ. އެ ރިސޯޓުން ދިން ފުރުސަތު ޖުމާނާ އުފަލާއެކު ބަލައިގަތީ، އަންހެނަކަށްވީތީ ވަކި ދާއިރާއަކުން ކުރިއަށް ދިޔުން ރަނގަޅު ނޫން ކަމަށް ބުނެ، ބައެއް މީހުން ތަފާތު ކުރުން ގެންގުޅޭތީ، އެކަން ބަދަލު ކުރުމުގެ ނިޔަތުގައެވެ.\nޖުމާނާ ބުނިގޮތުގައި އޭނާގެ އާއިލާގައިވެސް ސްޕީޑް ބޯޓު ދުއްވާ އެއްވެސް މީހަކު ނުހުރެއެވެ.\nއޭނާ ގަސްތު ކުރަނީ ކިޔަވާ ނިންމުމަށްފަހު ވެސް، އެ މަސައްކަތުގައި ދެމިހުންނާށެވެ. އަދި އެކަމަށް އެހެން އަންހެންކުދިންނަށް ހިތްވަރު ދޭށެވެ.


Liam Payne ves One Direction dhookolleebaa? | Mihaaru\nލިއަމް ޕޭން: އޭނާ ވަނީ ކެޕިޓޮލް ރޭޑިއޯ އާ އެކު ސޯލޯ އާޓިސްޓެއްގެ އެއްބަސްވުމެއް ހަދާފައި.\nލިއަމް ޕޭން އާއި ކެޕިޓޮލް ރޭޑިއޯ ވަނީ އެއްބަސްވުމެއް ހަދާފައި.\nލިއަމް ވެސް "ވަން ޑިރެކްޝަން" ދޫކޮށްލީބާ؟\n23 ޖުލައި 2016 - 07:33 1 comment\nއިނގިރޭސިވިލާތުގެ ޒުވާން އަދި މަޝްހޫރު ބޭންޑް ވަން ޑިރެކްޝަންގެ މިސްރާބާ މެދު ސުވާލު އުފެދޭ ކަހަލަ ކަންތައްތަކެއް ދަނީ ހިނގަމުންނެވެ. ފުރަތަމަ ކަމަކަށް އެ ބޭންޑްގެ އެންމެ މަޝްހޫރު އެއް މެމްބަރު ކަމަށްވާ ޒޭން މާލިކް ބޭންޑް ދޫކޮށް ދިއުމަކީ ފޭނުންނަށް ވަރަށް ބޮޑު މާޔޫސްކަމެއް ލިބުނު ކަމެކެވެ.\nވަން ޑިރެކްޝަންް ދޫކޮށްލުމަށް ފަހު ޒޭން މިހާރު އަންނަނީ ސޯލޯ އާޓިސްޓެއްގެ ގޮތުގައި މަސައްކަތް ކުރަމުންނެވެ. ބޭންޑުން ވަކިވި ފަހުން އޭނާ ވަނީ ބައެއް ލަވަތައް ވެސް ހުށަހަޅައިދީފަ އެވެ.\nޒޭން ވަކިވެގެން ދިއުމަކީ ހަގީގަތުގައި ވެސް ވަން ޑިރެކްޝަންގެ ފޭނުން ކަރު އެލުވާލަން ޖެހުނު ކަމަކަށްވި އެވެ. ބޭންޑް އެއްކޮށް ރޫޅެނީތޯ، މެމްބަރުން އެކި ދިމަދިމާ އަށް މިސްރާބު ޖަހަނީތޯ މިއީ ފޭނުން ޖަވާބު ހޯދަން ބޭނުންވެފައި ތިބި ސުވާލުތަކެވެ.\nކަންތައްތައް ދާ ގޮތުން ބޭންޑަށް ވަފާތެރި ފޭނުން މާޔޫސް ކަމެއްގެ ތެރޭގައި ތިއްބައި އަނެއްކާ ވެސް ލިބުނީ އުންމީދު ނުކުރާ ކަހަލަ ހަބަރެކެވެ.\nI think we haveaconfirmation now... He's leaving pic.twitter.com/C0qMppffor\nއެއީ ބޭންޑްގެ އެހެން މެމްބަރެއް ކަމަށްވާ ލިއަމް ޕޭން، 22، ސޯލޯ އާޓިސްޓެއްގެ ގޮތުގައި ޔޫކޭގެ ކެޕިޓޮލް ރިކޯޑްސް އާ އެކު އެއްބަސްވުކަށް ދިޔަ ވާހަކަ އެވެ.\nމިކަމާ ގުޅިގެން ފޭނުން ދަނީ ޓްވިޓާގައި ތަފާތު ގޮތްގޮތަށް ޝުއޫރުތައް ފާޅު ކުރަމުންނެވެ. ގިނަ ފޭނުން ދަނީ އޭނާ ވެސް ވަން ޑިރެކްޝަން ދޫކޮށް ދަނީތޯ ސާފުކޮށް ދިނުމަށް އެދެމުންނެވެ.\n"ވަން ޑިރެކްޝަންއަކީ އަބަދު ވެސް އަހަރެންގެ އާއިލާއަށް ވާނީ. އެހެން ނަމަވެސް ކެރިއަރުގައި މި ހިސާބުގައި އާ ބާބެއް ހުޅުވާލުމަކީ ލިބޭ ވަރަށް ބޮޑު އުފަލެއް،" ކެޕިޓޮލް އާ އެކު ހެދި އެއްބަސްވުމަށް އިޝާރާތްކޮށް، ލިއަމް ކުރި ޓްވީޓެއްގައި ބުންޏެވެ.\nލިއަމްއަކީ ޒޭން ވަކިވެގެން ދިޔަ ނަމަވެސް، ބޭންޑްގައި ދެން ތިބި މެމްބަރުންނާ އެކު ވަން ޑިރެކްޝަން ދެމި އޮންނާނެ ކަމުގެ ޔަގީންކަން ދިން މެމްބަރެކެވެ.\nއެކަމަކު ކުއްލި ގޮތަކަށް އޭނާ ވެސް ސޯލޯ އާޓިސްޓެއްގެ ގޮތުގައި ނިކުންނަން ނިންމިކަން އިއުލާން ކުރުމުން ފޭނުން ތިބީ ހަގީގަތުގައި ވެސް ޝޮކެއްގެ ތެރޭގަ އެވެ. އެ މީހުން މިހާރު ތިބީ ވާނުވާގަ އެވެ. އަދި އެއީ ވައުދެއް އުވާލުން ކަމަށް ވެސް ބައެއް ފޭނުން ސިފަކޮށްފައިވެ އެވެ.\nވަން ޑިރެކްޝަންގެ މިސްރާބު މިހާރު ފޭނުންނަށް މުޅިން އޮޅިއްޖެ އެވެ. ހަތަރު މެމްބަރުން ހިމެނުނު މި ބޭންޑްގެ ނާލް ހޯރަން، 24، ވެސް ސޯލޯ ކެރިއާއަކަށް ބޭންޑް ދޫކޮށްލަން އުޅޭ ކަމުގެ އަޑުތަކެއް ވަނީ ފެތުރިފަ އެވެ. އަދި ބޭންޑްގައި އުޅުނު ހެރީ ސްޓައިލް ވެސް ވަނީ ވަން ޑިރެކްޝަން ދޫކޮށްލައިފަ އެވެ.\nވަން ޑިރެކްޝަން އުފެދުނު އިރު ބޭންޑްގައި ތިބި ފަސް މެމްބަރުން.\nއަނެއްކޮޅުން ލުއިސް ޓޮމްލިންސަން މިހާރު އުޅެނީ އޭނާގެ ދަރިފުޅުގެ މަންމަ އާ އެކު ކުރަން ޖެހިފައިވާ ހަނގުރާމައެއްގެ ތެރޭގަ އެވެ.\nވަން ޑިރެކްޝަންއަކީ 2010 ގައި އުފެދުނު ބޭންޑެކެވެ. ބޭންޑުން މިހާތަނަށް ވަނީ ކޮންމެ އަހަރަކު އަލްބަމެއް ނެރެފަ އެވެ. މި އަލްބަމްތައް އާންމުންގެ ތެރޭގައި ވަރަށް މަގުބޫލެވެ.


SunOnline: Wamco balikoh Police club in thashi dhifaau koffi\nޢަބްދުﷲ އައިމަން 22 Dec 2019, 12:19\nޕޮލިސް ކުލަބުން 51 ވަނަ ގައުމީ ވޮލީ މުބާރާތުގެ ތަށި ދިފާއުކުރުމަށްފަހު އުފާފާޅު ކުރަނީ --- ފޮޓޯ// ޕޮލިސް ކުލަބް\nޤައުމީ ވޮލީބޯޅަ މުބާރާތުގެ އަންހެން ޑިވިޜަންގައި ކުލަބް ވެމްކޯ އަތުން މޮޅުވެ މުބާރާތުގެ ހުރިހާ މެޗަކުން މޮޅުވެ ޕޮލިސް ކުލަބުން މުބާރާތުގެ ތަށި ދިފާއުކޮށްފި އެވެ.\nސޯޝަލް ސެންޓަރުގެ އިންޑޯ ކޯޓުގައި ރޭ ކުޅުނު 51 ވަނަ ގައުމީ ވޮލީގެ ފައިނަލުގައި ކްލަބް ވެމްކޯއާ ވާދަކޮށް ޕޮލިސް ކުލަބުން މުބާރާތުގެ ޗެމްޕިއަންކަން ހޯދީ ސީދާ ތިން ސެޓުން މޮޅުވެގެންނެވެ. އެ މެޗުގެ ސެޓުތައް ޕޮލިސް ކުލަބުން ގެންދިޔައީ 15-27 އަދި 19-25ގެ އިތުރުން 18-25 އިންނެވެ. މިއީ ވިދި ވިދިގެން މި މުބާރާތުގެ ތަށި އެ ޓީމުން ދިފާއުކުރިި ދެވަނަ ފަހަރެވެ. މިދިޔަ އަހަރުގެ ފައިނަލުގައި ޕޮލިހުން މޮޅުވީ ފޮނަދޫ މެދު އަވަށު ކްލަބް އަތުން 3-2 ސެޓުންނެވެ. އޭގެ ކުރިން ދެ ފަހަރުގެ ފައިނަލުން ވީ ބައްޔެވެ.\nގައުމީ ވޮލީ ޓީމުގެ ގިނަ ކުޅުންތެރިންތަކެއް ވެސް ހިމެނޭ ޕޮލިސް ޓީމު މިފަހަރުގެ މުބާރާތާއި ކުރިމަތިލީ ރަނގަޅު ތަޖުރިބާތަކަކާ އެކު އެވެ. މިއަހަރު އޮތް ސެންޓްރަލް ޒޯނާއި ސައުތު އޭޝިއަން ގޭމްސްގައި ވާދަ ކުރި ގިނަ ކުޅުންތެރިންތަކަކާ އެކު މިފަހަރުގެ މުބާރާތުގައި ޕޮލިސް ކުލަބުން ވާދަ ކުރި އިރު މި މުބާރާތުގެ އެންމެ މޮޅު ކުޅުންތެރިޔާގެ މަޤާމަށް ހޮވުނީ އެ ޓީމުގެ ކެޕްޓަން ހައްވާ ރާޝިދާ އެވެ.\nމުބާރާތުގެ ޑްރީމް ޓީމުގައި ވެސް ހައްވަ ހިމެނުނުއިރު، ދެން ޑްރީމް ޓީމުގައި ހިމެނެނީ ޕޮލިސް ކުލަބުގެ ހައްވާ ސަހާ އާއި ފާތިމަތު ޖޫޒާން ޒަރީރު އާއި ޕޮލިސް ކުލަބުގެ ލިބަރޯ ނުހާ ވަހީދު އާއި އައިމިނަތު ސާހާ ޝާމިންގެ އިތުރުން ވެމްކޯގެ އައިމިނަތު އަރީޝާ އާއި މަރިޔަމް އަޒީފާ އާއި އައިމިނަތު ރިޔާޝާއެވެ.\nމުބާރާތުގެ އެންމެ އުއްމީދީ ކުޅުންތެރިޔަކަށް ހޮވުނީ ޕޮލިސް ކުލަބުގެ ހައްވާ ސާހާއެވެ. އަދި މުބާރާތުގެ ފެއަރޕްލޭ ޓީމަކަށް ޕޮލިސް ކުލަބު ހޮވުނުއިރު، މުބާރާތުގެ އެންމެ މޮޅު ކޯޗަކީ ޕޮލިސް ކުލަބުގެ ފަތުޙުﷲ ވަޙީދު އެވެ.\nރޭގެ މެޗުގެ ފުރަތަމަ ސެޓުގައި ވެމްކޯ އަތުން ޕޮލިސް ކުލަބު ފަސޭހަ ކަމާ އެކު މޮޅުވި ނަމަވެސް ދެން އައި ދެ ސެޓު ދިޔައީ ވަރަށް ވާދަވެރިކޮންނެވެ. އެގޮތުން އެ ދެ ސެޓުގައި ވެމްކޯގެ ވެމްކޯ އަށް ކުޅޭ ތައިލެންޑް ކުޅުންތެރިޔާ ސިދާތާއާއި މި މުބާރާތުގައި މޮޅު ކުޅުމެއް ދެއްކި އައިމިނަތު އަރީޝާ (އަރީ) އާއި މަރިޔަމް އަޒީފާ (އައްޒަ)ގެ ކުޅުން ފާހަގަކޮށްލެވެ އެވެ.\nމި މަހުގެ 14 އިން ރޭގެ ނިޔަލަށް ކުރިއަށް ދިޔަ މުބާރާތުގައި މިފަހަރު ހަތަރު ޓީމެއް ވަނީ ވާދަކޮށްފަ އެވެ. އެއީ ޕޮލިސް ކްލަބާއި ކްލަބު ވެމްކޯގެ އިތުރުން އަލްމާ ސްޕޯޓްސް ކްލަބާއި ލޮރެންޒޯ ސްޕޯޓްސް ކްލަބެވެ. މިއީ މު މުބާރާތް ޕޮލިސް ކުލަބުން ކާމިޔާބުކުރި 10 ވަނަ ފަހަރެވެ.


Taimur Ah Kareena Enme Kamudhanee Makeup Aai Nulaai\nކަރީނާ އާއި ތައިމޫރު--\nތައިމޫރަށް ކަރީނާ އެންމެ ކަމުދަނީ މޭކަޕާއި ނުލާ\nބޮލީވުޑުގެ މަޝްހޫރު ބަތަލާ ކަރީނާ ކަޕޫރު، މޭކަޕުކޮށްފައި ހުންނައިރު އޭނާގެ ދަރިފުޅު ތައިމޫރު އަލީ ހާނަށް އެހާ ކަމުނުދާކަމަށް ތައިމޫރުގެ ބައްޕަ ސައިފް އަލީ ހާން ހާމަކޮށްފި އެވެ.\nސައިފުގެ ކުރިއަށް އޮތް ވެބް ޝޯ، ސީކްރެޑް ގޭމްސްގެ ޝޫޓިންއަށް އޭނާ ވަނީ ވަރަށް ބޮޑަށް ބަދަލުވެފައެވެ. ސާތާޖު ސިންގުގެ ރޯލުން ސައިފު ފެނިގެންދާ އެ ޝޯގައި އޭނާ ފެނިގެންދަނީ ބޮލުގައި ފަގުނޑިއެއް އަޅާފައި ހުއްޓާއެވެ. އަދި އެއް އަތުގައި ބޮޑު ބެންޑޭޖުގަނޑެއް އަޅައިގެން ހުރިއިރު އެޝޯގެ ޝޫޓިންތައް ކުރިއަށް ދިޔަ ތަނަށް ތައިމޫރު ވަނީ ގޮސްފައެވެ. އެކަމަކު ސައިފު މުޅިން އެހެން ގޮތަކަށް ހުރި ނަމަވެސް ތައިމޫރު ހައިރާން ނުވާ ކަމަށާއި އޭނާއަށް އެއްވެސް އަސަރެއް ނުކުރާކަމަށް ސައިފު ބުނެއެވެ.\nސައިފު އިތުރަށް ބުނީ، ތައިމޫރަށް އޭނާގެ މަންމަ، ކަރީނާ މޭކަޕުކުރުމުން އެހާބޮޑަށް ކަމުނުދާ ކަމަށެވެ. ތައިމޫރާއެކު އާންމުގޮތެއްގައި ކަރީނާ ބޭރަށް ނުކުމެ އުޅެނީ މާބޮޑު މޭކަޕަކާއި ނުލައެވެ. ބެލެވޭ ގޮތުގައި އެއީ އެ ސަބަބާހުރެ އެވެ. މޭކަޕާއި ނުލާއި ވެސް ގިނަ ބަޔަކަށް އުމުރުން 38 އަހަރުގެ ކަރީނާ ވަރަށް ކަމުދެޔެވެ.\nތައިމޫރަކީ ކަރީނާ އާއި ސައިފުގެ ހަ އަހަރުވީ ކައިވެންޏަށް ލިބިފައިވާ ހަމައެކަނި ދަރިފުޅެވެ. އޭނާއަށް އަދި އެންމެ ދެ އަހަރެވެ.\nކަރީނާ އެންމެ ފަހުން ބެލުންތެރިންނަށް ފެނިފައި ވަނީ މިދިޔަ އަހަރުގެ ކުރީކޮޅު ނެރުނު ފިލްމު، ވީރޭ ދި ވެޑިން އިންނެވެ. އަދި އޭނާ ދެން އެންމެ އަވަހަށް ފެނިގެންދާނީ އަކްޝޭ ކުމާރާއެކު އަންނަ ސެޕްޓެމްބަރު މަހު ނެރޭ ފިލްމު، "ގުޑް ނިއުސް" އިންނެވެ.


MMPRC ge khiyaanaathuge mahsalaigai oi enme bodu gonjehumakee mahsala balan feshun lasvun: PG – Iru\nއަށް އަތޮޅަކަށް ހުދު ސަމާލު ނެރެފި\nމ. ވޭވަށް ބަނދަރު ތަރައްޤީ ކުރުމުގެ މަޝްރޫޢުގެ މަސައްކަތުގެ %63 ނިމިއްޖެ\nވ. ރަކީދޫ ބަނދަރު ތަރައްޤީ ކުރުމުގެ މަޝްރޫޢުގެ މަސައްކަތުގެ %73 ނިމިއްޖެ\nލަހޫ· 8 ނޮވެމްބަރ 2020\nފަހުގެ ތާރީހުގައި ރާއްޖޭގައި ހިންގި އެންމެބޮޑު ޚިޔާނާތް ކަމުގައިވާ އެމްއެމްޕީއާރުސީގެ ޚިޔާނާތުގެ މައްސަލައިގައި އޮތް އެންމެ ބޮޑު ގޮންޖެހުމަކީ މިމައްސަލަ ބަލަން ފެށުން ލަސްވުން ކަމަށް ޕްރޮސެކިއުޓާ ޖެނެރަލް ހުސެއިން ޝަމީމް ވިދާޅުވެއްޖެއެވެ.\nދިވެހި ރާއްޖޭގެ އަޑުން ގެނެސްދޭ “އަހާށޭ ބުނާން” ޕްރޮގްރާމުގައި ޕީޖީ ޝަމީމް ވިދާޅުވީ އެމްއެމްޕީއާރުސީ މައްސަލައަކީ ވަރަށް އިސްކަންދީގެން ބަލަމުންދާ މައްސަލައެއް ކަމަށެވެ. މިގޮތުން މިމައްސަލަތަކާއި ގުޅޭގޮތުން އެސެޓް ރިކަވަރީ ކޮމިޝަނާއި، ޕީޖީ އޮފީހާއި، އޭސީސީ އާއި، ފުލުހުން ކޮންމެ ހަފްތާއަކު ވެރިންގެ ލެވެލްގައިވެސް، އަދި ތަހުޤީޤު ޓީމުތަކުންވެސް ބައްދަލުވެ މަޝްވަރާ ކުރެވެމުންދާ ކަމުގައި ވިދާޅުވިއެވެ.\nޕީޖީ ވިދާޅުވީ މިމައްސަލައިގައި މަންފާ ލިބުނު މީހުންނަކީ، ނިސްބަތުުން ގިނަ ބަޔަކަށްވާއިރު އެމީހުންގެ މައްސަލަތައް މިހާރުވެސް ތަހުގީޤު ކުރަމުންދާކަމަށެވެ. މިކަމުގައި އޮތް އެންމެ ބޮޑު ގޮންޖެހުމަކީ މިމައްސަލަ ބަލަން ފެށުން ލަސްވުންކަމަށް ޕީޖީ ފާހަގަކުރެއްވިއެވެ. އެގޮތުން މިމައްސަލަ ބަލަން ފެށިފައި ވަނީ ވެސް މިކަން ހިނގިތާ ހަތަރު ފަސް އަހަރެއް ފަހުންކަމަށާއި، މިއަދު މިފައިސާގެ ބޭނުންކޮށް އެކިއެކި މަސައްކަތްތައްވެސް ކޮށްފައިވާކަމަށެވެ. ޕީޖީ ވިދާޅުވީ މިމައްސަލައިގައި ޝާމިލުވާ މީހުންގެ ތެރޭގައި މިސަރުކާރުގެ މީހަކު ވިޔަސް ދައުވާ ކުރުމަށް ފަހެއް ނުޖެހޭނެކަމަށެވެ.\n“އޭގެ މަންފާލިބުނު ވަރަށް ގިނަ މީހުން އޭގަ އެބަހިމެނޭ. އޭގަ އެބަހިމެނޭ އޭގެ ނުބައި މަޤްސަދެއްގަ ވައްކަން ކޮށްގެން ޚިޔާނާތްތެރިވެން ހޯދާފައިވާ ފައިސާކަން އެގިތިބެ އެފައިސާއިން މަންފާ ހޯދައިފާ މީހުން އެބަތިބި. މިސަރުކާރުގައިވެސް އެބަތިއްބެވި. ކުރީ ސަރުކާރުގައިވެސް އެބަތިއްބެވި. އަދި ސަރުކާރަކަށް ނިސްބަތް ނުވާ މީހުންގެވެސް އޭގެ ތެރޭގައި އެބަހިމެނޭ” ޕީޖީ ޝަމީމް ވިދާޅުވިއެވެ.\nޕީޖީ ވިދާޅުވީ ޚިޔާނާތުގެ މައްސަލައިގައި އެއްވެސް ނުފޫޒެއް ނެތްކަމަށާއި، އެ މައްސަލާގައި ޝާމިލުވާ ފާރާތްތަކުގެ މައްސަލަތައް ލިބޭހައި އަވަހަށް ދައުވާ ކުރަން ފޮނުވާނެކަމަށެވެ.


Fazeeel Menge Group Hayyaru Koggen Gamah Gengosfi - Vaguthu\nފަޒީލްމެންގެ ގްރޫޕް ހައްޔަރުކޮށްގެން ގަމަށް ގެންގޮސްފި\n2 މަސް ކުރިން ( މާޗް 10, 2019 )\nމިދިޔަ މަސް ތެރޭގައި ލ. މާމެންދުއަށް ދިޔަ ޑިންގީއެއް ބަންޑުން ޖަހާލައިގެން ގެއްލިފައިވާ އެރަށު ޝިމާ ނާފިޒްގެ ކޮއްކޮ ގޮވައިގެން މިއަދު ފިލަން އުޅުނު އިބްރާހީމް ފަޒީލާއި އޭނާގެ ގްރޫޕް ފުލުހުންގެ ބެލުމުގެ ދަށުގައި ލ. ގަން ޕޮލިސް ސްޓޭޝަނަށް ގެންގޮސްފިއެވެ.\nޝިމާގެ ޑިންގީ ބަންޑުން ޖަހާލައިގެން ހޯދަމުންދާތާ ތިން ހަފްތާ ވެފައިވާ އިރު، އެ ޑިންގީގައި ޝިމާއާއެކު ދަތުރުކުރި މީހަކީ ފަޒީލެވެ. އެ ހާދިސާފައި ފަޒީލް ވަނީ ސަލާމަތުން، ފަތާފައި ކައިރީ އޮތް ރިސޯޓަށް އަރާފައެވެ. އެއްގަމަށް އަރާ ފަޒީލް ބުނެފައި ވަނީ އޭނާ ފަތާފައި ދިޔައީ ޝިމާ އަތަށް ފޯނަކާ ފްލޯޓް ކުރާނެ ހަމެއް ދީފައި ކަމަށެވެ. އެހެން ނަމަވެސް، އެތައް ބަޔަކު ވަނީ އޭނާގެ ވާހަތަކާ ގުޅިގެން ސުވާލު އުފައްދާފައެވެ.\nޝިމާ ކޮއްކޮ ގޮވައިގެން މިއަދު ފިލަން އުޅެފައި ވަނީ ފަޒީލު އަދި އިތުރު ދެ މީހެއް ވެގެންނެވެ. ފުލުހުން އެމީހުން ހިފަަހައްޓާފައި ވަނީ ކަނޑުމަތިން، ސިކްސް ސެންސް ރިސޯޓު ކައިރިންނެވެ. އެ މީހުން ހިފެހެއްޓި އިރު، ތިބީ މޫނު ނިވާކޮށްގެން ކަމަށްވެސް މައުލޫމާތު ލިބިފައިވެއެވެ.\n"ވަގުތު"އަށް އެނގިފައިވާ ގޮތުގައި މިރޭ 9:20 ކަންހާ އިރު، އެ ތިން މީހުންވެސް ވަނީ މާމެންދޫ ޕޮލިސް ސްޓޭޝަނުން، ގަމު ޕޮލިސް ސްޓޭޝަނަށް ގެންގޮސްފައެވެ. އަދި ތިން މީހުންވެސް ގެންދިޔައީ ބިޑި އަޅުވައިގެން ކަމަށް ވަނީ އެނގިފައެވެ. ޝިމާ ކޮއްކޮ ގޮވައިގެން ފަޒީލް ފިލަން އުޅުނު ޑިންގީ އަދި އޮތީ މާމެންދޫ ބަނދަރުގައެވެ.\nމާޗް 10, 2019 21:57\nތިޔަ މީހުންގެ އެކައުންޓްގައި ހުރީ ކިހާ ފައިސާ އެއްތޯ ބަލަން ވާނެ\nމާޗް 10, 2019 22:07\nއަނހާ ތަކުރާ..! އެންމެފަހުން "މަހާރާޖާ" ގެ ފޮޓޯ އަންމު ކުރީތަ؟\nމާޗް 10, 2019 22:24\nފަޒީލުބައިގާގެ މީހުން އާމުވަނީތާ!\nމާޗް 10, 2019 22:26\nއެމީހުން ދާތަނެއް ލޮކޭޓް ކުރިނަމަ ފަހަރުގަ ސިމާ ވީތަނެއް އެނގުނީސް ކަންނޭންގެ\nމާޗް 10, 2019 22:31\nރަނގަޅައް ތަހުގީގު ކުރެވިއްޖެނަމަ ޝިމާއައް ވީގޮތެއްވެސް ހޯދޭނެ. މިހާރު ފުލުހުން އައްދަށުގަ ތިޔަތިބީ ޝިމާވެސް ގެއްލުވާލި ޓީމް. ވަރައް ސްމާޓް ތަހުގީގެއް ބޭނުންވަނީ އިސާހިތަކު ހުރިހާކަމެއް ތިލަވެދާނެ.\nމާޗް 10, 2019 22:40\nއަދި މި ފެނުނީ މި ފަޒީލްގެ ފޮޓޮއެއް. ރީތިވެސް ކުއްޖެކޭ މާ ބޭޑް ވެގެން މިއުޅެނީ\nޔޫއާ ވެލް ވިޝާ\nމާޗް 11, 2019 02:02\nެގޮސް ފަޒީލާ އިނދެބަލަ ތިހާވަރު ވަންޏާ\nމާޗް 11, 2019 08:49\nއެކަހަލަ މީހަކާ ވައިވެސް ނޭޅޭނަން. އެކަމް އެހަަ ރީތި ފިރިހެނެއް ރާއްޖެ އަކުން ނުދެކެން\nމާޗް 11, 2019 21:54\nރީއްޗެއްނޫން..ހީވަނީ ފެންނުވަރާ ހުރިހެން .ކޮފީ އާ ސިގިރޭޓް ފެނަށް ބޯ.....އިންސާނާ ރީތިވަނީ ތާހިރުކޮށް ހުރުމުން.އިންސާނީ ވައްތަރު ޖައްސައިގެން..\nމާޗް 10, 2019 22:47\nތިފަޒީލަކަށް ނުފެތޭނެ ތިޔަބުނާހާ ދުރަކަށް މީހާބަލާބަލަ ފުރަތަމަ...\nމާޗް 10, 2019 23:26\nމަގޭ އެ ޑިންގީ... ދެން ނެރޭނެ ފިލްމު\nހިއުމަން ޓްރެފިކިންގ ގެ ކަމަކާ ވަރަށް ސައްކުވޭ އެބަ\nމާޗް 10, 2019 23:45\nއެއްދުވަސް ކޯޓުން ޖަހާފަ ދޫކޮއްލަން ފެންނަނީ\nމާޗް 10, 2019 23:46\nސިމާގެ މުޅި އާއިލާ ވަގައްނަގަންތަ ފަޒީލް އުޅެނީ.ކިހާ ދެރަކަމެއްދޯ.\nމާޗް 10, 2019 23:48\nފަޒީލް ވައްތަރީ ޖަޒީރާ ރާއްޖެ ކުއްޖަކާ.ބޮޑައްހީވަނީ އެޖެންޑާ 19 އާ\nމާޗް 11, 2019 02:24\nޝިމާގެ އޭމް ލޮސަސް އިިން ގޭން ޕޯސްޓް އަދި ކަންކަން ހިނގަމުން މިދާ ގޮތުން ވިސްނެނީ މީ ކުޅޭ ޑުރާމާޔަކާ...ކޮންމެވެސް ކަމެއްފޮރުވުމަށް ބަޔަކު އަޑީގަ ތިބެގެން ކުޅޭ ކުޅިއަކަށްވެސް ވެދާނެ....ބަލަ.....\nރޯމާ ދުވާލު މިހުން އުޅޭ ރަށަކުން ޝިމާގެ ކޮއްކޮ ބަޔަކަށް ނުފެނި ގެންދިޔައީ ކިހިނެއް...\nފެނުނު ހަމަ އެކަކުވެސް ނެތް.....\nރިޕޯޓް ކުރީ އެހެން ދިޔަ މަސްދޯންޔަކުން....\nއަހަރެންނަށް ހީވަނީ ޝިމާ ފިލީހެން...ފިލުމުގެ ކުރިން އެގޮތަށް ޕޯސްޓް ކުރީ...\nއޭނަޔާއި ބައްދަލު ކުރުމަށް އޭނަގެ ކޮއްކޮ ދާން އުޅުނީ ކަމަށް ލަފާ ކުރެވޭ....\nޝިމާގެ އާއިލާއަށްވެސް މިކަމުގެ ހަގީގަތް އެނގޭފާޑު ޖަހާ....\nމާޗް 10, 2019 23:49\nމާޗް 10, 2019 23:51\nއަޅުގަނޑު އިއްޔެވެސް ބުނިން މިކަމުގައި ބައިވެރި ވެފައިވަނީ ފަޒީލް އެކަޏެއްނޫނޭ ތިދަނީ ތިކަން ތަށް ހާމަވަމުން ރަނގަޅު ތަހުގީގެއް ހިންގައިފިނަމަ މިފަހު ތިކަން ހިނގައި ދިޔަ ގޮތް ހާމަވާނެ ކަން ޔަގީން\nމާޗް 11, 2019 00:35\nއަހަރެން ހަމަ ބުނާނީ ޗަ މީސް މީހުން ހަމަ ބޯ ބޮޑީ އޭ....ޗަހަރީ ހަމަ ލޮލު ކުރިމަތީ ކޮއްލާ ކަންތައް.... މަ ހަމަ ކޮސް ވެއްޖެ\nއާއިލާގެ އަޅޭލުން ހަމަ އެކޮއި މެނަން ނުލިބެނީ ހޭ؟\nމާޗް 11, 2019 00:51\nސީރިއަލްކޮށް ހިންގާ ސިލްސޖލާ ޖަރީމާއެއްކަމަށް ބެލެވެނީ، އަނެއްކާ ނާއިބުރައީސު އަދީބު ބުރޯގެ ޕާޓީ ކުދިންތަ ތި ޖަރީމާ ހިންގާ ބަޠަލުންނަކީ، ތިޔަ ބައިގަނޑުގެ ބޭންކް އެކައުންޓް ޗެއްކޮށްލުން ބުއްދިވެރި.ތި އަންހެން ކުއްޖާއަށް އެމީހުންގެ އަތްދށުގައިވީ ކިހިނެތްތަ؟؟7 ތިޔަ ފަޒީލުގެ އަތުގައި ބައިވަރު ޑިންގީތައްވެސް ހުންނަނީތަ؟؟ތިހާވަރަށްޑިންގީވެގެން އުޅެނީ\nމާޗް 11, 2019 01:20\nކޮންމެވެސް އެއް ޚަބަރެއް ގަ އޮތް އޭނަގެ ބަނޑަށް ގޮތެއްވެފަ އޮތް ވާހަކަ. އޭނަ ބުނާ ގޮތުން ޕެޓްރޯލް ގެ އަސަރު ކުރީ. އެހެން ވީރު އޭނަ މޫދު ތެރޭގަ ހުރީތަ؟ އޮތީތަ ބަނޑު އެކަނި މައްޗައް ލައިގެން. އޮބްވިއަސްލީ ޕެޓްރޯލް އަކީ މޫދު ލޮނައްތުރެން ލުއި އެއްޗެއް.\nމާޗް 11, 2019 02:30\nޔާމީނު ގެ ސޮރެކޯ މި\nމާޗް 11, 2019 06:38\nޑެއިލީ އަޕްޑޭޓް ދޭނަމަ ކުއްކުރުން މަދުވާނެ.. މަށަށްވަރިހަމަ ވެގެން އަޅާ ނުލުމަކީ ކުއްކުރުމަށް ދެވޭ ހިތްވަރެއް..މީގައި މީޑިއާގެ ދައުރުވެސް އަދި މުޅި ރާއްޖޭ ގެ ކޮންމެ ރައްޔިތެއްގެ ވެސް ޒިންމާވަރަށް ބޮޑު\nމާޗް 11, 2019 06:54\nގެއްލުނީ ކަމަށް ޤަބޫލު ނުކުރެވޭ ތިޔަމީހުން ވަނީ އެ\nއަންހެން ކުއްޖާ ފޮރުވާފައިކަން ޔަޤީން.\nމާޗް 11, 2019 08:14\nމިދެން ކިހާ ދެރަ ކަމެއް\nއެކިދިން ދިޔައީ ރުހުމުގަ\nމައްސަލަ ދިމާވީ ޝިއުރާ ދިއުމުން ޝައިނީ ރުޅިއައިކަން\nޝައިނީ ބުނި ނުހިފެހެއްޓެޔޯ އެ އަންހެން ގްރޫޕް\nއެހެންވެ އެމީހުންގެ އަމިއްލަ ރަށަށް ފޮނުވަން އެބައުޅޭ\nމާޗް 11, 2019 08:34\nފޭރާމުގެ ގޮތުގައި ބޭނުންކުރަނީ، ޝައިޠާނާ ކުރަހާފަ ހުންނަ ފޭރާން. އެފަދަ މީހަކު ރައްކައުތެރިކޮށްދެއްވަން މަލާއިކަތުން ކައިރީގަ ތިބޭނެތަ؟ ޝައިޠާނާ ޕްރޮމޯޓްކުރުން ނޫންކަމެއް މިގައުމުގައި ކުރަނީ މަދު ބަޔަކު. ކުދި ދަރިންވެސް ލައްވަނީ، ނުބައި ސޫރަ ކުރަހާފަ ހުންނަ އެއްޗެހި. ހެޔޮނުވާނެ އެފަދަ ކަންކަން ކުރަން.\nމާޗް 11, 2019 21:50\nމަ ހަމަ ހިތުގަ އޮތް ވާހަކަ ތީ.ބުދު ކުރަހާފަ ހުރި ފޭރާން ލާން ކެރޭނީ5ނަމާދު ކުރަން ހިތަށްވެސް ނާރާ މީހުން.އެފަދަ މީހުން ކޮށްފަ ނުކުރާނެކަމެއް ވިސްނާ ދެން\nމާޗް 11, 2019 08:37\nއާން މިސޮރު މުއްލާއެއް ވައްތަރު ޖަހާ\nމާޗް 11, 2019 09:11\nތީ ކެނެރީގޭ ނަސީދުގެ ގޭ ގޮލައެއް، ނަސީދު އަކީ ބޮޑުމީހާ، ތިސޮރައް ދެރަގޮތެއްނުހަދާތި،\nމާޗް 11, 2019 10:59\nހާދަހާ ބިރުވެރި ނުރައްކާ ބައެކޭ. ޝަރީއަތަކާ ނުލާވެސް މިމީހުން އެކަހެރިކޮށް ބަންދު ކުރަން ޖެހޭ. މިފަދަ ކަންކަމުގައި ދޫދެވޭތީ ނުބައި ކަންތައް ތަކުރާރު ވަނީ. މުއައްސަސާތަކުން ފަރުވާތެރި ކަމާއެކު ސަމާލުވުން އެދެން\nމާޗް 11, 2019 20:54\nފުރަތަމަ ވެސް ބަލަންވީ ކިހިނެއް ދުވަސްތައް އުޅެމުން ގެންދާ ފެމެލީޢެއްތޯ އަންހެން ކުއްޖާ ފެމެލީ އަކީ. ސިމާގެވެސް ބައްޕަ ނެތް ޔަތީމު ކުއްޖެއް.މި އަދު ވަގައް ނެގީ ސިމާގެ ޓްވިންސް . އެކުއްޖާ ޔަކީ އަސްލު ފަޒީލްގެ ބޯއީ ފްރެނޑް ކަމައް އަޅުގަނޑައް ހަބަރު ލިބެނީ. ފަޒީލްއަށް ކުއްޖަކުވެސް ވިހާފަ ވާ ކަމައް ހަބަރު ލިބޭ. އަޅެ ފަޒީލް ވަރުގަދަ އެއް ނޫންތަ..... ސިމާގެ ދައްތަވެސް ގޮސްސި މާލެ އޭނަގެ ފިރިމީހާ ބޮލައް ކުއްޖާ ޖަހާފަ. އަދި އެވެސް ބައްޕަ ކަށަވަރު ނުވާ އެހެން މީހެއްގެ ދަރިއެއް..... އަހަރެން ބުނާނީ ސިމާ ފެމެލީގެ އަތެއްވެސް މިކަމުގަ އުޅޭތޯ ބެލުން ވަރައް ރަނގަޅޭ. ހަަމަ ގޭމަކައްވެސް ވެދާނެ. ކުދިން މިހާ ޅަ އުމުރުގަ އެގޮތައް ދޫކޮށް ލުމަކީ މައިން ބަފައިންގެ އިހުމާލު. ސިމާ ހެޔޮހާލުގައި ލައްވާށި.. އާމީން\nމާޗް 14, 2019 16:33\nޝިމާ އަށް 19. ޝިމާ ކޮއްކޮ އަށް 16 . ކިހިނެއްތޯ ޓްވިންސް އަށް؟\nމާޗް 14, 2019 17:10\nޝޫރާ ، ޝިއުރާ އެއީ ޓުއިންސް 16 އަހަރު\nމާޗް 12, 2019 22:20\nތިވެދާނެ ކުދިން ވަގަށް ނަގައިގެން ބަޔަކަށް ވިއްކާބަޔަކަށްވެސް. ރަނގަޅަށް ބަލާ!


ތިބާގެ ނަން އުޑުތަކުގަ ގުގުވުމުގެ ފުރުޞަތު އެންމެ ނިކަމެތި މީހާއަށްވެސް އެބަ އޮތެވެ!: މުފްތީ މެންކް\nއެއްބައަކީ ދުނިޔޭގައި ވަރަށް މަޝްހޫރު، އަދި ފައިސާވެރިކަމުގެ ގޮތުން ބިލިއަނަރުންނެވެ. މުޅި ދުނިޔެ ވެސް އެމީހުން ދަނެއެވެ. އެމީހުންގެ މަޝްހޫރުކަން ބޮޑުކަމުންނެވެ. އެމީހުން ދުނިޔޭގައި މިހައި މަޝްހޫރު ނަމަވެސް އެމީހުން ދެނެވަޑައިގަންނަވާ އެއްވެސް މަލާއިކަތަކު އުޑުގައި ނެތިދާނެއެވެ!\nދެވަނަ ބައަކީ ދުނިޔޭގައި އެއްވެސް ވަރަކަށް މަޝްހޫރު ނޫން މީހުންނެވެ. ވަރަށް ފަޤީރު ނިކަމެތިންނެވެ. ފަޤީރުކަން ބޮޑުކަމުން އެމީހުންގެ ވާހަކަ ދައްކާ މީހަކުވެސް ދުނިޔެގައި ނުއުޅޭ ކަމަށްވެސް ވެދާނެއެވެ. ނަމަވެސް އުޑުތަކުގައި ގުރުގުމަމުން ދަނީ އެމީހުންގެ ނަމެވެ. އެމީހުންގެ އަޑުތަކެވެ. އެމީހުން ކުރާ އަޅުކަމުގެ މަތިވެރިކަމުގެ ސަބަބުން ﷲ ތަޢާލާގެ އަމުރުފުޅަށް އެމީހުންނަށް ހެޔޮ ރަޙްމަތް ލެއްވެވުން އެދި މަލާއިކަތް ބޭކަލުން ކެނޑިނޭޅި ދުޢާ ކުރައްވަމުން ގެންދަވާ އަޑެވެ.\nނިކަން ބުނެބަލާށެވެ! މިތަނުން ތިބާ ބޭނުންވަނީ ކޮން ބައެއްގެ ތެރޭގައި ހިމެނެން ހެއްޔެވެ؟\nދުނިޔޭގައި މަޝްހޫރުކަން ބޮޑުވެ ސޯޝަލް މީޑިއާގައި އެމީހެއްގެ ފޮލޯވަރސް ގިނަވެ އެތައް މިލިއަން ފޮލޯވަރސް ތިބި އެތައްބައަކު އެބައުޅެއެވެ. އެއިގެ ތެރެއިން ބައެއް މީހުން އެމީހުން ފާޚާނާގައި ކުރާ ކަންކަންވެސް ދުނިޔޭގެ އެންމެންނަށް އަންގައެވެ. ނަމަވެސް އެކަމުން އޮތީ ކޮން ފައިދާއެއް ހެއްޔެވެ؟ އެމީހުންނަކީ ހެޔޮ އަމަލުކުރާ ބައަކަށް ނުވާތީ އުޑުގައި އެމީހުންނަކީ ގެއްލިފައިވާ ބައެކެވެ.\nހިތާމައަކީ ހަމަ މުސްލިމުންގެ ތެރޭގައި ވެސް މިފަދަ އެތައް ބައަކު، އެތައް މިލިއަން މީހުން އެބަ ތިބި ކަމެވެ. އެމީހުންގެ މަޝްހޫރުކަން ދުނިޔޭގައި ކިތަންމެ ބޮޑު ނަމަވެސް އާޚިރަތުގައި އެމީހުންނަށް ކުރާނެ އެއްވެސް ފައިދާއެއް ނެތެވެ. ﷲ ތަޢާލާ ކުރަން އެންގެވި ކަންކަން ކުރުމުގައި "މަޝްހޫރުވި" މީހަކަށް ނޫނީ އާޚިރަތް ދުވަހު ކުރާނެ އެއްވެސް ފައިދާއެއް ނެތެވެ. އެހެން ކަންކަމުން ފޭންސްތަކާއި ފޮލޯވަރސްތައް ކިތަންމެ ގިނަވި ނަމަވެސް ސުވަރުގެ ދިއުމަށް ބޭނުންވާ ހަމަ އެންމެ ސަވާބެއްވެސް ނުލިބޭނެއެވެ.\nވީމާ ކޮންމެ މީހަކުވެސް ގަދައަޅައި މަސައްކަތް ކުރަންވީ ތިމާގެ ނަން އުޑުގައި ގަދަކުރެވޭތޯއެވެ! އެކަން ކުރެވޭނީ ތިމާގެ ތަޤްވާވެރިކަން އިތުރުކުރި ވަރަކުންނެވެ. ހެޔޮ އަމަލުތައް ކުރި ވަރަކުންނެވެ.\nޤަވާއިދުން ނަމާދުކުރަން ފަށައިފިނަ އެމީހެއްގެ ވަށައިގެން އެތައް ބައިވަރު ދޮރުތަކެއް ހުޅުވިގެންދާނެ!: މުފްތީ މެންކް\nކައިވެންޏާ ވަރި ފަސޭހަކުރެއްވެވީ3އިރު ހެދުން ބަދަލުކުރާހެން ކައިންވެންޏާމެދު އަމަލުކުރާކަށް ނޫން!: މުފްތީ މެންކް\nކައިވެނި ރޫޅައިލި ނަމަވެސް ދަރިންގެ ޙައްޤުތައް ރޫޅައެއް ނުލެވޭނެ! ޖެހޭނީ ދަމަހައްޓަން!: މުފްތީ މެންކް\nހަރުކަށި ފިކުރަކީ ﷲ ގެ އެއްކައުވަންތަކަން ޤަބޫލު ނުކުރުން! ޤްރުއާނާއި ސުންނަތަށް ޢަމަލު ނުކުރުން: މުފްތީ މެންކް\nކިތަންމެ ފިލައި ހުރެ ކިތަންމެ ފޭކްނަމެއްގައި ނަމަވެސް މީހެއްގެ ޙައްޤަކަށް އަރައިގެންފިނަމަ މަލާއިކަތުން ފަތުގަ ލިޔުއްވަވާނެ: މުފްތީ މެންކް


kaaduge baavaithah hiley foarukohdhinumah hushaelhi kuhli mahsala beyrukohlaifi – Iru\nކާޑުގެ ބާވަތްތައް ހިލޭ ފޯރުކޮށްދިނުމަށް ހުށައެޅި ކުއްލި މައްސަލަ ބޭރުކޮށްލައިފި\nކޮވިޑް-19 އިގެ ސަބަބުން ރައްޔިތުންގެ އާމްދަނީއަށް ވަރަށް ބޮޑަށް އަސަރުކޮށްފައިވާތީ، މި ބަލިމަޑުކަމުން އަރައިގަނެވެންދެން ކާޑުގެ ބާވަތްތައް ސަރުކާރުގެ ފަރާތުން ހިލޭ ފޯރުކޮށްދިނުމަށް ގޮވާލައި ރައްޔިތުންގެ މަޖިލީހަށް ހުށަހެޅި ކުއްލި މައްސަލަ ބަލައިނުގަނެ ބޭރުކޮށްލައިފި އެވެ.\nމަޑުއްވަރީ ދާއިރާގެ އިދިކޮޅު މެންބަރު އާދަމް ޝަރީފް އުމަރު ހުށަހެއްޅުވި މައްސަލާގައި ބުނެފައިވަނީ ކޮވިޑް-19 އާ ގުޅިގެން ރައްޔިތުންގެ މާލިއްޔަތަށް ކުރިމަތިވަމުންދާ ހީނަރުކަމުގެ ސަބަބުން ބަޑުފުރާނަ މުއްތި ކުރުމަށް ދަތިވަމުންދާ ކަމަށެވެ.\nއެހެން ކަމުން، މި ބަލިމަޑުކަމުން އަރައިގަނެވެންދެން، ދައުލަތުން އިނާޔަތެއްލިބޭ ފަރާތްތައް ފިޔަވައި އެހެން ހުރިހާ ރައްޔިތުންނަށް ކާޑުގެ ބާވަތްތައްކަމަށްވާ ހަނޑޫ، ހަކުރު އަދި ފުށް ސަރުކާރުގެ ފަރާތުން ހިލޭ ފޯރުކޮށް ދިނުމަށް އެ މައްސަލާގައި ވަނީ ގޮވާލައިފަ އެވެ.\nއެހެންނަމަވެސް މި މައްސަލައަށް މަޖިލީހުގައި ބަހުސްކުރުމަށް ނެގި ވޯޓުން 24 މެމްބަރުންގެ އަގުލަބިއްޔަތުން މައްސަލަ ބަލައިނުގަނެ ބޭރުކޮށްލީއެވެ. މައްސަލަ ބަލައިގަންނަން ހަތް މެމްބަރުން ވޯޓުލާފައިވާއިރު، އެއްވެސް ގޮތަކަށް ވޯޓު ނުލައްވާ ދެ މެމްބަރުން ތިއްބެވިއެވެ. މިއަދުގެ މަޖިލީހަށް ހާޒިރުވެ ތިއްބެވި 39 މެމްބަރުންގެ ތެރެއިން 31 މެމްބަރުން ވަނީ ވޯޓުގައި ބައިވެރިވެފައެވެ.\nޝަރީފް މި ކުއްލި މައްސަލަ ހުށައަޅާފައިވާއިރު، މިދިޔަ ސަރުކާރުން ވަނީ 2016 ވަނަ އަހަރުގެ އޮކްޓޯބަރު މަހުގެ އެއް ވަނަ ދުވަހު ކާޑުގެ ބާވަތްތަކުގެ އަގު 100 އިންސައްތަ ބޮޑުކޮށް ސަބްސިޑީސް ކަނޑާލާފައެވެ.


Story: Joodh EP41 - One Online\nޖޫދް - 41\nއަންބަރް ދިޔަ ދިމާލަށް ބަލަހައްޓައިގެން އިން ޖޫދު ތެދުވީ އަންބަރްގެ ފަހަތުން ފިރިހެނެއް ދިޔަތަން ފެނިފައެވެ. އޭނާ ބާރު ހިނގުމުގައި އެހިސާބަށް ދާންވާއިރަށް ވާރިޝް ފާހާނާ ތެރެއަށް ދެމިގަނެއްޖެއެވެ. ފާހާނާގެ ދޮރަށް ބަލަހައްޓައިގެން ހުރެފައި އޭނާ އެތެރެއަށް ދޮރު ކޮށްޕާލައިފިއެވެ.\nދޮރު އެތެރެއިން ތަޅުލާފައި ހުރުމުން ޖޫދު ކަންބޮޑުވިއެވެ. ދޮރުފަތުގައި ބާރަށް ތަޅައިނުގަނެ އޭނާ ބޭނުންވީ ތަޅުދަނޑި ހިފައިގެން އައިސް ހުޅުވާށެވެ. ހިނގައިގަތް ވަގުތު އަންހެން ކުއްޖެއްގެ ހަޅޭކުގެ އަޑު އިވިއްޖެއެވެ. ޖޫދުގެ ދެފައި ހީވީ ބިންމަތީގައި ތަތްވި ހެންނެވެ. ފުރަތަމަވެސް އެ އަޑަކީ އަންބަރްގެ އަޑުކަން އޭނާއަށް އެނގިއްޖެއެވެ. ޖޫދު ދޮރުގައި ޖަހާލާއިރަށް ދޮރު ހުޅުވިގެން ދިޔައެވެ. އެއާއެކު އަންބަރް ބޭރަށް ދެމިގަނެއްޖެއެވެ. ކުރިމަތީގައި ހުރި ޖޫދެއް އޭނާއަށް ނުފެނެއެވެ. ބިރާއި ސިހުން އެކުލެވިފައިވި އޭނާގެ ދެލޯ ޖޫދަށް ސާފުކޮށް ފެނުނެވެ. އެތެރެއަށް ވަންނަން އުޅެނިކޮށް ނުކުންނަން އައި ވާރިޝް ފެނި ޖޫދަށް ނުބައި ގޮތެއް ވިއެވެ. އޭނާ ވާރިޝްއަށް ބަލައިލީ ޝައްކުގެ ނަޒަރަކުންނެވެ. ވާރިޝްއަށް ޖޫދު ފެނުމާއެކު ހިނިގަނޑަކާއެކު ބޭރަށް ނުކުމެ ދެ ފާހާނާގެ ދޮރަށް ވަކިވަކިން ބަލައިލައިފިއެވެ.\n"އޮޅުނީ. ނުބައި ފާހާނާއަކަށް ވަދެވުނީ. ޔަގީން އެ އަންހެންކުއްޖާ ބިރުގަތީ އަހަރެން ފެނުމުން. ދެން އެހެން ދޯ ވާނީވެސް" ޖޫދުގެ ކޮނޑުގައި ޖަހާލާފައި ވާރިޝް ހިނގައްޖެއެވެ. ވާރިޝް ދެއްކި ވާހަކަތައް މުޅިއަކުން ތެދެއް ޖޫދަށް ނުކުރެވުނެވެ. އިންސާނަކަށް ވީތީ ކަމެއް އޮޅިދާނެއެވެ. އެހެންނަމަވެސް ވާރިޝްގެ ނިޔަތާ މެދު އޭނާއަށް ޝައްކުވިއެވެ. އިތުރަށް ވާރިޝްއަށް ފާރަވެރިވާން އޭނާ ނިންމިއެވެ. އޭނާ އަވަސްވެގަތީ އަންބަރް ކައިރިއަށް ދިއުމަށެވެ.\nމޭޒު ކައިރިއަށް ދިޔައިރު ކޮޅަށް ހުރި ސުމައްޔާގެ ގައިގައި ބައްދައިގަނެގެން ހުރި އަންބަރް ރޮނީއެވެ. ކިތަންމެ މަޑުން ވިޔަސް އަންބަރްގެ ރުއިމުގެ އަޑު ޖޫދުގެ ކަންފަތުގައި ޖެހުނެވެ. އޭނާގެ ހިތަށް އަސަރުކުރިއެވެ.\n"ފިހާރައިގައި އުޅޭ ކުއްޖަކަށް އޮޅިގެން އަންހެނުންގެ ފާހާނާއަށް ވަދެވުނީ. އެހެންވެ ބިރުގަތީ ކަންނޭނގެ" ޖޫދު ބުންޏެވެ.\n"އަހަރެންނަށް ފެންނަނީ އިބާ ގެއަށް ގެންދަން. އޭނައަށް ވީ ކާއެއްޗެހި ޕެކް ކޮށްގެން ގެންދެވޭނެއްނު" ގަމަރު ވާހަކަދެއްކިއެވެ.\n"ދަރިފުޅު ދޭ އިބާ ގޮވައިގެން. މާގިނަ އިރެއްނުވެ މަންމަމެން ދާނަން" ޒަހާ ބުންޏެވެ. ކަންބޮޑުވުމާއެކު ޖޫދު ޒަހާއަށް ބަލަހައްޓައިގެން ހުއްޓެވެ. ރޭގަނޑުގެ އެވަގުތުގައި ނުކުޅެދޭ މަންމަ ދޫކޮށްފައި ދާން އޭނާ ބޭނުންނުވެފައި ހުރި ކަހަލައެވެ.\n"މަންމަ އާ މެދު ނުވިސްނަބަލަ. މި އެންމެން މިތިބީ މަންމަ ކައިރީގައެއްނު. ދޭ އިބާ ގޮވައިގެން" ޒަހާ ބުންޏެވެ. ސުމައްޔާގެ މޫނުމަތިން އަންބަރް ބޯހިއްލާލުމާއެކު ސުމައްޔާ އަންބަރްގެ ދެލޯ ކައިރި ފޮހެދިނެވެ. އެތަނުގައި މަޑުކުރަން ބޭނުންނުވަންޏާ ޖޫދާއެކު ގެއަށް ދާށޭ ބުންޏެވެ. ވަގުތުން އަންބަރް އެއްބަސްވެއްޖެއެވެ. އެންމެ ހިނދުކޮޅަކުވެސް އެތަނުގައި މަޑުކުރަން އޭނާ ބޭނުމެއް ނުވިއެވެ. އޭނާ ޖޫދުގެ ފަހަތުން ހިނގައިގަތެވެ. އެވަގުތުވެސް އޭނާ ހުރީ ސިހިސިހިއެވެ. ކޮންމެފަދަ ވަގުތެއްގައިވެސް ވާރިޝް އޭނާގެ ކުރި ބައްދައިފާނެއެވެ.\nމަގުމައްޗަށް ނުކުމެފައި ސުވާލުގެ ނަޒަރަކުން ޖޫދު އަންބަރަށް ބަލައިލިއެވެ. ސައިކަލުގައި އޭނާއާއެކު ދާނަންތޯ އަހާލާ ކަހަލަ ގޮތަކަށެވެ. އެހެންނަމަވެސް ސީދާ އެސުވާލު ކުރާކަށް ނުކެރުނެވެ. އަންބަރާ އެއްހަމައެއްގައި ހުރެފައި ދެކުދިން ގެއާ ދިމާލަށް ހިނގަމުން ދިޔައެވެ. އެއްވެސް މީހަކު އެކަކު އަނެކަކާ ވާހަކައެއް ނުދައްކައެވެ.\nރެސްޓޯރަންޓް ދޮރުމަތިން އެމީހުން ގެއްލުމާއެކު އަނދިރިގަނޑެއްގައި ހުރި ވާރިޝް ނުކުމެއްޖެއެވެ. ރުޅިވެރި ނަޒަރަކުން އޭނާ އެދިމާ ބަލަހައްޓައިގެން ހުރެފައި ސައިކަލާ ދިމާލަށް ހިނގައިގަނެއްޖެއެވެ.\n"އަންބަރް ކަލެއަށް އަހަރެންގެ އަތްދަށުން ސަލާމަތެއް ނުވެވޭނެ" ވާރިޝް ބުންޏެވެ.\nކޮޓަރިއަށް ވަނުމާއެކު އެނދުގައި އޮތް ހާނީ ވާރިޝްއަށް ބަލާލައިފިއެވެ. ހާނީ ވާރިޝްގެ ކޮޓަރީގައި އޮތީ އެރޭ އޭނާ ބޭނުންވާ ކަމަށް ވާރިޝް ބުނުމުންނެވެ. ދިޔައިރު ހުރި ވާރިޝްގެ މޫޑު ބަދަލުވެފައި ހުރުމުން ކަންތައްތައް ރަނގަޅު ނޫންކަން ހާނީއަށް އެނގުނެވެ. އޭނާ އައިސް ދެއަތުގެ ތެރޭގައި މޫނު ފޮރުވައިގެން އިން ވާރިޝްގެ ކޮނޑުގައި ބޯއަޅާލައިފިއެވެ. ހާނީ ދުރަށް ކޮށްޕާލާފައި ވާރިޝް އެނދުން ތެދުވިގޮތަށް ދެކޮޅަށް ހިނގަން ފަށައިފިއެވެ.\n"މަޑުމަޑުން އަހަރެން އަތުން ހުރިހާ އެއްޗެއް ބީވެގެން ދާން ފަށައިފި. ފިހާރައިން ލާރިއެއް ކަޓުވާލެވޭގޮތެއް ނުވޭ. އަންބަރް އަހަރެންނާ ދިމާލަށް ގެންނަން ކުރާ އެއްވެސް ކަމެއް ކާމިޔާބެއް ނުވޭ" ވާރިޝް ވާހަކަދެއްކިއެވެ.\n"އިއްޔެގައި މިރަށު މީހުން ކުރިމަތީގައި ރިކްޒާ އަހަރެން ބޭޒާރުކޮށްލައިފި" އަނެއްކާވެސް ވާރިޝް އެނދުގައި އިށީނދެއްޖެއެވެ.\n"އަނެއްކާ ކިހިނެއްވާންބާ މިއުޅެނީ؟" ވާރިޝް ބުންޏެވެ.\n"ދެން ކިހިނެއް ހަދާނީ؟ އެގެއިން ލިޔުންތައް ހޯދާނީ ކިހިނެއް؟" ހާނީ ބުންޏެވެ. ހާނީގެ ވާހަކަތަކަށް ޖަވާބުދިނުން ވާރިޝްއަށް މުހިންމު ނުވިއެވެ. އޭނާ ވިސްނަމުން ދިޔައީ ކޮންކަންތައްގަނޑެއް ކަމެއް ނޭނގެއެވެ.\n"އަހަރެންނަށް އެއްވެސް އެއްޗެއް ނުލިބުނަސް އެމީހުން ބަރުބާދުނުކޮށް އަހަރެން މައިތިރިއެއް ނުވާނަން. މިފަހަރު އަހަރެންގެ އެތިފަހަރު ވަރުގަދަވާނެ. މުޅި އުމުރަށް ކަރުނައަޅާނެ" ވާރިޝް ބުންޏެވެ.\nއެނދުގައި އޮތް އަންބަރަށް ރޮވެނީއެވެ. އަޑު ނުކުމެދާނެތީ ބާލީސް ތެރޭގައި މޫނު ފޮރުވައިގެން އޮތެވެ. އަދިވެސް ހީވަނީ ފާހާނާ ތެރޭގައި ހިނގައިދިޔަ ކަންތައްތައް ލޯމައްޗަށް ސިފަވާހެންނެވެ. އަންބަރްގެ ކުރިމައްޗަށް ވާރިޝް އެރީ އޭނާ ފާހާނައިން ނުކުތް ވަގުތުގައެވެ. އެންމެ ފުރަތަމަވެސް ވާރިޝް ހިފީ އަންބަރްގެ އުނގަނޑުގައެވެ. ގާތަށް ދަމާލިގޮތަށް އަންބަރްގެ ކަރުދަށުގައި އޭނާގެ މޫނު ފޮރުވައިފިއެވެ. ސަލާމަތްވާން މަސައްކަތް ކުރަމުން ދިޔަ އަންބަރްގެ ކަންފަތުގައި އޭނާ ބޮސްދޭން ފެށިއެވެ. ގެއިން ލިޔުންތައް ހޯދައިދޭން އެދެމުން ދިޔައެވެ. އަލުން އޭނާގެ މީހަކަށް ވާން އަންބަރަށް ފުރުސަތު ދެމޭ ބުންޏެވެ. ވާރިޝްގެ އަތްދަށުން އޭނާ ސަލާމަތްވީ ހަޅޭއްލަވައިގަތް ވަގުތު ކުއްލިއަކަށް ވާރިޝް ސިހުމުންނެވެ. މީހަކަށް އިވި އެތަނަށް އަތުވެދާނެ ކަމަށް އިތުރަށް އަންބަރް އޭނާގެ ދެއަތުގެ ތެރޭގައި ހައްޔަރުކުރަން ނުކެރުނީއެވެ.\nއަންބަރަށް ނިދޭގޮތެއް ނުވިއެވެ. ބުނެދޭން ނޭނގޭ އުނދަގޫތަކެއް އޭނާއަށް އުނދަގުކުރަމުން ދިޔައެވެ. އެނދުގައި ނޯވެވިގެން އެންމެ ފަހުން ތެދުވެއްޖެއެވެ. ގަޑި ބަލައިލެވޭނެ ގޮތެއްވެސް ނެތެވެ. އަލަމާރި ތެރޭގައި ނިއްވާލާފައި އޮތް ފޯނު ނަގަން އޭނާ ބޭނުމެއްނުވިއެވެ. މަޑުމަޑުން ހިނގާފައި އޭނާ ނުކުތީ ސިޓިންރޫމަށެވެ. ސޯފާގައި އޮށޯތްގޮތަށް ދެފައި ގެނެސް މެއާ ކައިރިކޮށްލައިފިއެވެ. ދެލޮލުން ފައިބައިގެންދިޔަ ހޫނު ކަރުނަތަކާއެކު ދެލޯ މަރައިލަމުން ނިދޭތޯ މަސައްކަތް ފެށިއެވެ.\nއިސްހާގާއި ޝާރިގް ކައިގެން ތެދުވުމުން ތަށިތައް ނަގަން އުޅުނު ރިކްޒާއަށް ސީނާ ގޮވާލިއެވެ. އެ މަސައްކަތް ބަހައްޓާފައި ރިކްޒާ މިސްރާބު ޖެހީ ކޮޓަރިއާ ދިމާލަށެވެ. ބާލީސް މަތީގައި ބާއްވައިގެން ރައިކާ ނިންދަވަމުންދިޔަ ސީނާގެ މަގަތުން ރިކްޒާ އިށީނެވެ.\n"ކެއީތަ؟" ރިކްޒާގެ އަނަރޫފަ ހަށިގަނޑު ފެންނަ ކޮންމެ ފަހަރަކު ސީނާއަށް އަހައިލެވެނީ ކައިފިތޯއެވެ.\n"މަންމަ ނުކުތީމަ އެކުގައި ކާންވެގެން" ރިކްޒާ ބުންޏެވެ.\n"މަންމަ ވާހަކައެއް އަހާލަންތަ؟" އިރުކޮޅަކު ރިކްޒާގެ މޫނަށް ބަލަން އިނދެފައި ސީނާ އެހިއެވެ. ރިކްޒާ އިސްޖެހިއެވެ. ސީނާ އަހަން އުޅެނީ ކޮން ވާހަކައެއްކަން އޭނާއަށް އެނގޭ ކަހަލައެވެ.\n"އެއީ.... ރައިކާގެ" ސީނާއަށް އެހިސާބަށް ބުނެވެން ވާއިރަށް ރިކްޒާ ބޯޖަހައިފިއެވެ.\n"އެކަމަކު މިރަށުން މަންމަ ދުވަހަކުވެސް އެސޮރު ނުދެކެން" ސީނާ ބުންޏެވެ.\n"ޕްލީޒް މަންމާ. އޭނަގެ ވާހަކަނުދައްކާ. ﷲ ގަންދީ ބުނަން. އަހަރެން އެވަރުގެ ނަފުރަތުކުރާ އެއްވެސް އިންސާނެއް ނެތް" ރިކްޒާ ބުންޏެވެ. ސީނާގެ ހިތުގައި އަދިވެސް އަހަން ބޭނުންވެފައި ހުރި ސުވާލު ހުއްޓެވެ. ރިކްޒާ ކަންތައްކުރާނެ ގޮތެއް ނޭނގޭތީ އަހަން ބޭނުމެއް ނުވިއެވެ.\n"މަންމައަށް އެނގޭތަ؟ އެއީ އިބާ ރައްޓެހިވެގެން އުޅުނު ކުއްޖާ. ޖޫދުބެ ދެކެ އިބާ ލޯތްބެއްނުވޭ. ބޭނުންވީ ވަރިވެގެން ގޮސް އޭނައާ އިންނަން. އެދެމެދުގައި އެކަކު އަނެކަކުގެ ވާހަކަތައް ހިފައިގެން ދަތުރުކުރި މީހާ އަހަރެންނަކީ. އެކަމަކު އަހަރެން ނުވިސްނާ ހުއްޓައި އޭނާ ހާލަތުގެ ފައިދާނެގީ. އެ ވިޔާނުދާ ކަންތަކަށް އަހަރެންނަށް ގަދަބާރު ނުދެއްކުނު. ވަރަށް ދެރަވޭ އިބާއަށް އަހަރެންނަށް އޮޅުވާލެވުނީމަ. މިއީ އޭނާގެ ދަރިއެއްކަން އެނގޭ ހިނދު އިބާ ކަންތައްކުރާނެ ގޮތެއްވެސް ނޭނގޭ. އެނގޭ އެއްޗަކީ އަހަރެމެން ދެމީހުންގެ މެދުގައި އޮތް ރަހުމަތްތެރިކަމުގެ ގުޅުން ކެނޑިގެންދާނެކަން" ރިކްޒާ ހުރިހާ ވާހަކަތަކެއް ސީނާއަށް ކިޔައިދެމުން ދިޔައެވެ.\n"ދީނާ ގުޅުންހުރި ކަންތައްތައް ހޯދައި ދީނީ އިލްމު އުނގެނުން އެއީ މަންމަ މިހާރު އެންމެ ކުރަން ބޭނުންވާ ކަމަކީ. ވޭތުވެދިޔަ ކަމެއްގެ ވާހަކަ ދެން ދައްކާނެ ކަމެއް ނެތް. އެއީ މާޒީ. އެކަމަކު މާޒީގައި ހިނގާފައި ހުރި ކަންތައްތަކުން އިބުރަތް ލިބިގަނެގެން މުސްތަގުބަލު އުޖާލާ ކުރެވިދާނެ. ތިކަމުގައި މަންމަ ދީފާނަން ހިޔާލެއް" ސީނާ ވާހަކަދެއްކިއެވެ. ރިކްޒާ ސީނާއަށް ބަލައިލިއެވެ. ސީނާ ދައްކަން އުޅުނު ވާހަކަ މިފަހަރުވެސް އޭނާއަށް ފަހުމްވެއްޖެއެވެ.\n"އިބާއަށް އެއްވެސް ކަމެއް ސިއްރުކުރާނެ ކަމެއް ނެތް. މަންމައާއެކު މިއަދު އެބަޔަށް ދާންވާނެ. އިބާއާ ވެސް ބައްދަލުކުރަންވާނެ"\nސްކޫލު ދޮށަށް ގޮސްފައި ގެއަށް އައިސް އަލިޝްބާ އެރީ ނީލަމްގެ ބަޔަށެވެ. ވަގުތަކީ ހެނދުނުގެ ވަގުތެކެވެ. ދޮރު ބެލްއަޅާލުމާއެކު ހުޅުވައިފިއެވެ. އަންބަރަށް އަލިޝްބާ ފެނުމާއެކު ހީލައިފިއެވެ. އެހެންނަމަވެސް ކުރިން ހުންނަ ޖޯޝެއް ނުފެނުނެވެ. އަލިޝްބާ އަންބަރްގެ ގައިގައި ބައްދާލައިފިއެވެ. ރަނގަޅުތޯ އެހިއެވެ.\n"ސައި ބުއިންތަ؟" އަލިޝްބާ އެހިއެވެ. އަންބަރް ބޯޖަހާލައިފިއެވެ.\n"ނީލަމް އެބައުޅޭތަ؟" އަލިޝްބާ އެހިއެވެ.\n"ކޮޓަރީގައި ވީ" އަންބަރް ބުންޏެވެ.\nނީލަމްގެ ކޮޓަރިއާ ދިމާލަށް އަލިޝްބާ ދިޔައީ އެކުގައި އަންބަރްވެސް ގޮވައިގެންނެވެ. ދޮރުގައި ޓަކިޖަހާލުމާއެކު އެތެރެއިން ނީލަމްގެ އަޑު އިވިލައިފިއެވެ. އަލިޝްބާ އާއި އަންބަރް ވަންއިރު އެނދުގައި އިށީނދެގެން ނީލަމް އިނެވެ. އުނގުމަތީގައި ކުރިން ގެންގުޅުނު ދަބަހާއި މީގެކުރިން އަތްނުލާ ކުޑަ ފޮށި ހުއްޓެވެ. އަލިޝްބާ ފެނުމުން އެހުރިހާ އެއްޗެހި އެއްފަރާތްކޮށްލާފައި އޭނާ ހިނިތުންވެލައިފިއެވެ. އެހެންނަމަވެސް އެ ހިނިތުންވުމުގެ ފަހަތުގައި ފޮރުވިފައިވާ ކަރުނަތައް އަލިޝްބާއަށް ސިއްރެއް ނުވިއެވެ.\n"އަހަރެން މިގެއަށް އަންނަ ކޮންމެ ފަހަރަކު މީނަ އިންނާނީ މި ފޮށިތައް ހިފައިގެން" ކައިރީގައި އިށީންނަމުން އަލިޝްބާ ބުންޏެވެ. ދެ އެކުވެރިންނަށް ޖާގަދީފައި އަންބަރް އިށީނީ ޑްރެސިންޓޭބަލް ކައިރީގައި ހުރި ގޮނޑީގައެވެ.\n"މިއަދު އަހަރެންނަށް ވަރަށް ބޮޑު އެއްޗެއް ފެނިއްޖެ. މިކަމުގައިވެސް ކޮންމެސް ހިކުމަތެއްވާނެ" ނީލަމް ބުންޏެވެ. އަލިޝްބާ ދެބުމަ ގޮށްޖެހުނެވެ.\n"މީތި ކިޔާލަބަ" ކައިރީގައި އޮތް އާދައިގެ ކުޑަ ނޯޓު ފޮތެއް އޭނާ އަލިޝްބާއަށް ދިއްކޮށްލިއެވެ. ބޭރުގަނޑުގައި ހިތަކާއެކު އަންހެނަކާއި ފިރިހެނަކު ކުރަހާފައި އިން އެ ފޮތުގައި ހިފަމުން އަލިޝްބާ ނީލަމްއަށް ބަލައިލިއެވެ.\nފޮށި ދަމަމުން ސިޓިންރޫމަށް ނުކުމެފައި ހުދާ ބަލައިލީ އައްމާރުގެ ކޮޓަރިއާ ދިމާލަށެވެ. ފޮށި ސޯފާ ކައިރީގައި ބަހައްޓާފައި މިންހާލް ގެންގޮސް ގޮނޑީގައި ބޭންދިއެވެ. ވިޔަފާރި ކަމެއްގައި ހެނދުނު ސައިވެސް ނުބޮއެ މަތީނު ބޭރަށް ނުކުތްގޮތަށް ގެއަށް އަދި ނާދެއެވެ.\nކޮޓަރީގައި ޓަކި ޖަހާލުމާއެކު އައްމާރު ދޮރު ހުޅުވައިފިއެވެ. ކުރިމަތީގައި އިސްޖެހިފައި ހުރި ހުދާ ފެނުމުން އައްމާރުގެ ހިތް މަޑު ކަފަކޮޅަކަށް ވެގެން ދިޔައެވެ.\n"މަންމަ މިދަނީ ފުރަންދާން" ހުދާ ބުންޏެވެ.\n"ވަޓް؟ ނުވެސްބުނޭ ބައްޕަ" އައްމާރަށް ލިބުނީ ހައިރާންކަމެވެ. ކޮޓަރީ ދޮރުލައްޕާލާފައި އޭނާ ބޭރަށް ނުކުތްއިރު ސޯފާގައި އިން މިންހާލް ކައިރީގައި މަތީނު އިނެވެ.\n"ބައްޕަ ނުވެސް ބުނުއްވަމެއްނު މިއަދު ފުރާ ވާހަކަ" އައްމާރު ބުންޏެވެ. އެއާއެކު ސޯފާގައި އިން މަތީނު ތެދުވެފައި ހުދާއަށް ބަލައިލިއެވެ.\n"މަންމަ އާއި މާލްކޮއްކޮއާ އެކަނި މިދަތުރުގައި މިދަނީ" ހިނިތުންވުމެއް ތުންފަތަށް ގެނުވަމުން ހުދާ ބުންޏެވެ.\n"ބައްޕަ ނުދަންތަ؟ ކީއްވެ މަންމަ އެކަނި ދަނީ" އައްމާރު އެހިއެވެ.\n"ބައްޕައަށް ނޭނގޭ. އެހެންނޫނަސް އަހަރެންނަކީ މާ މުހިންމު މީހެއް ނޫނެއްނު" މަތީނު ބުންޏެވެ. މަތީނުގެ އެ ޖުމްލައާއެކު މިހުރިހާއިރު ހިފަހައްޓައިގެން ހުރި ހުދާއަށް ރޮވިއްޖެއެވެ. އޭނާ މަތީނު ކައިރީގައި ނުބުނީކީ ނޫނެވެ. އެހެންނަމަވެސް ކަންތައްތައް ވެފައި އޮތް ގޮތުން ފަސްޖެހުނީއެވެ.\n"އަހަރެން މިތަނުގައި ހުރުމުގެ ބޭނުމެއް އިތުރަށް އޮތް ހެނެއް ހިއެއްނުވޭ. މަތީނުވެސް ހިނގާ ދާން" ދެއަތް ފުރަގަހަށް ލައިގެން ދުރު ބަލަހައްޓައިގެން ހުރި މަތީނަށް ނަޒަރެއްދެމުން ހުދާ ބުންޏެވެ. މަތީނު ބަހެއް ނުކިޔައެވެ. އެހެން ހުއްޓައި ހުދާ އައިސް މަތީނުގެ ކުރިމަތީގައި ހުއްޓިއްޖެއެވެ.\n"އަހަރެންނަށް އެނގޭ ދީނީ ގޮތުން ބެލިޔަސް މަހުރަމަކާނުލައި އަންހެނަކު ދަތުރަކަށް އަރައިގެން ނުވާނެކަން. އެހެންވީމަ މިބުނަނީ" ހުދާ ބުންޏެވެ. މަތީނަށް ހައިރާންކަން އެކުލެވިގެންވި ނަޒަރަކުން ހުދާއަށް ބަލައިލެވިއްޖެއެވެ. ދުވަހަކުވެސް ދީނީ ކަމަކާ ގުޅުވައިގެން މީގެކުރިން ހުދާ ވާހަކައެއް ނުދައްކައެވެ.\n"މަންމަ ކީއްވެ ކުއްލިއަކަށް" އައްމާރު އެހިއެވެ. ހުދާއަށް ބަދަލުތަކެއް އައިސްފައި ހުރިކަން އޭނާއަށް އެނގިއްޖެއެވެ. ނޭނގެނީ އެބަދަލުތައް އޭނާއަށް އައިސްފައިވާ ސަބަބެވެ.\n"މިރަށަށް މަންމަމެން އައި ބޭނުން ނިމިއްޖެއްނު. އައްމު ކުރަންހުރި ކަންކަން ކުރޭ" ހުދާ ބުންޏެވެ.\n"އަހަރެންގެ އަނބިމީހާ އާއި ކުޑަދަރި މާލެ ފޮނުވަންވީމަ އެނގޭނީ އަހަރެންނަށް"\nޒިންކު ކައިރީގައި ތަށި ދޮންނަން ހުރި ރިކްޒާ ސިހުނީ އޭނާއާ ދާދި ކައިރިން ހިޔަންޏެއް ވިހެން ހީވެގެންނެވެ. ބަލައިލިއިރު ކެއި ތަށި ހިފައިގެން ދާދި ކައިރީގައި ޝާރިގް ހުއްޓެވެ. ރިކްޒާ ބަލައިލުމާއެކު އޭނާ ހިނިތުންވެލައިފިއެވެ.\n"ކީއްކުރަން ތަށި ހިފައިން ތިއައީ. އަހަރެން ނަގަން ދާނަމޭ" ޝާރިގް އަތުގައި އޮތް ތައްޓާއި ސައި ހުސްކުރި ބިއްލޫރި ޖޯޑުގައި ހިފަމުން ރިކްޒާ ބުންޏެވެ.\n"އަހަރެންނަށް އާދަވެފައި ހުރީމަ. ގޭގަ އުޅޭއިރު އަހަރެން ތިކަހަލަ ކަންތައްކޮށް އުޅެން. ބޭބެ ބައެއްފަހަރު ހިތްހަމަނުޖެހިގެން އެއްޗެހި ވެސް ބުނޭ. އެކަމަކު ގޭގައި ގެންގުޅޭ މީހާ ލައްވައި ހުރިހާ ކަމެއް ކުރުވާހިތެއް ނުވޭ" ޝާރިގް ބުންޏެވެ. ރިކްޒާ އެއްކައިރިއަކަށް ޖެހިލުމުން އޭނާ އަތް ދޮންނަން ފެށިއެވެ.\n"އަނެއްހެން ބުނަންޏާ އަހަރެން ރަހުމަތްތެރިއެއްގެ ގޮތުގައި ދެކޭ ކުއްޖަކަށް އެހީވެދިނުމުގެ ގޮތުން" ޝާރިގް ބުންޏެވެ. އޭނާ ޒިންކު ކައިރިން ދުރަށް ޖެހިލަމުން ކުޑަ ފެންފޮދެއް ރިކްޒާގެ މޫނަށް ބުރުވާލިއެވެ. ލޯބިން ސަމާސާއެއްނުކޮށް ނުހުރެވުނީއެވެ.\n"ރިކީ ނުދެކުނަސް އަހަރެން ދެކެނީ ތިއީ އަހަރެންގެ ރަހުމަތްތެރިއެއްގެ ގޮތުގަ" ޝާރިގް ކޮށްލި ސަމާސާއިން ކުޑަކޮށް ހިނިއައިއްސަ ހުރި ރިކްޒާ ޒިންކު ކައިރިއަށް ޖެހި ޝާރިގްއަށް ފުރަގަސްދިނެވެ.\n"އަހަރެންނަކީ ކޮންކަހަލަ އަންހެން ކުއްޖެއްކަން އެނގޭތަ؟ އެނގޭތަ އަހަރެންގެ އިމޭޖް ވަރަށް ހަޑިކަން. އަހަރެން ކަހަލަ އަންހެންކުއްޖަކު ރަހުމަތްތެރިއެއްގެ މަގާމުގައި ބަހައްޓަން ބޭނުންވާނީ ކާކު؟" އެހިސާބަށް ބުނުމާއެކު ނުވިސްނައި ހުރި ރިކްޒާގެ އަތުގައި ހިފައި އަނެއްފަރާތަށް އަނބުރާލައިފިއެވެ. ދާދި ކައިރިން ފެނުނު ޝާރިގްގެ ދެލޯ ފެނި އޭނާއަށް ވިސްނަންވީ އެއްޗެއް ނޭނގުނެވެ. އެނަޒަރުން ސަލާމަތްވުމަށްޓަކައި އޭނާ އިސްޖަހާލައިފިއެވެ. ފިރިހެނުންގެ އެފަދަ ނަޒަރަކީ އޭނާއަށް ބިރުވެރި އިންޒާރެކެވެ. އެނާއަށް މަގު އޮޅުނީ ފިރިހެނުންގެ އެފަދަ އިޝާރާތްތަކަށް ނޫނެކޭ ނުބުނެވުމުގެ ސަބަބުންނެވެ.\nމަޑުމަޑުން ޝާރިގް ހިފަހައްޓާފައި ހުރި ދެއަތަށް އޭނާ ދޫދިނެވެ. ރިކްޒާ އާ ކުޑަކޮށް ދުރަށްޖެހިލާފައި މައާފަށް އެދިއްޖެއެވެ.\n"އެކަމަކު ދެން އެހެން ނުބުނާތި. މާޒީވެ ފަސްއެޅި ފޮރުވެމުންދާ ކަންތައްތަކުގެ ވާހަކަދެއްކުމުގެ ބޭނުމެއް ނެތް. އަހަރެންގެ ގޮތެއް ރިކީ އަށް ނޭނގޭނެ. ތިއީ އަހަރެންނަށް މުހިންމު ކުއްޖެއް" ޝާރިގް ވާހަކަދެއްކިއެވެ. އެހެން ފިރިހެނުންނާއި އޭނާއާ ހުރި ތަފާތަކީ އެއީއެވެ. ހިތުގައި އެއްވެސް ކަމެއް ބާއްވައިގެން ފޮރުވައިގެން އުޅޭހިތެއް އޭނާ ނުވެއެވެ. ދުލާ ހަމައަށް ބުނަން ބޭނުންވާ ބަސްތައް ގެނައުމަކީ އޭނާއަށް ފަސޭހަކަމެކެވެ.\n"ވަރަށް ވަރަށް މުހިންމު މީހެއް" ރިކްޒާ ބަލައިލުމާއެކު ޝާރިގް ބުންޏެވެ. އޭނާ އެތަނުން ހިނގައިގަތީ އެއްފަރާތުގައި ދޮވެފައި ބަހައްޓާފައި ހުރި ތަށިތައް ހިފައިގެންނެވެ. ތަށި ހަރުގަނޑަށް ތަށިތައް ލުމަށްފަހު އޭނާ ބަދިގެ ބައިން ނުކުތީވެސް އެގޮތުގައި ރިކްޒާ ހުއްޓައެވެ.\n"ޖައިލަމް ޖޫދު" އަލިޝްބާ ކިޔާލިއެވެ. އެ އަޑަށް އަންބަރްވެސް ނީލަމްއަށް ބަލައިލިއެވެ. ޖޫދުގެ ނަން އިވުމާއެކު މިފަހަރު އޭނާއަށް ތަފާތު ގޮތެއް ވެއްޖެއެވެ.\n"އަހަރެންގެ ފިރިމީހާގެ ފުރިހަމަ ނަމަކީ ޖައިލަމް ޖޫދު. ތިފޮތް ކިޔާލަބަލަ" ނީލަމް ބުންޏެވެ. އަންބަރް ޝައުގުވެރިވިއެވެ. ގޮނޑި ދަމާލާފައި އަލިޝްބާއާ ގާތަށް ޖެހިލިއެވެ. ފޮތުގައި އޮތް އެއްޗެއް އޭނާ އެނގެން ބޭނުންވިއެވެ. އެހެނީ ޖޫދުގެ ނަމާ ގުޅިފައިވާ ކަންކަން އޭނާއަށް މުހިންމު ކަމަކަށް ވެއްޖެއެވެ.\n"އަހަރެންގެ ފުރާނަފަދަ ލޯބިވާ ލަމް، ހެހެހެ... އިންސާނުންގެ ވިސްނުމާއި ފިކުރު ތަރައްގީވެފައިވާ މިފަދަ ޒަމާނެއްގައި އަހަރެން މިގޮތަށް އަތު ލިޔުމުން ލިޔާއިރު ވަރަށް އެހެން ކަހަލަ. އަމިއްލައަށް ވެސް ހެވޭ. އަހަރެންގެ ސްލީޕިން ބިއުޓީ... އެނގޭތަ ލަމް ނިދާފައި އޮންނައިރު ހާދަ ލޯތްބޭ. އަހަރެން މި ލިޔަނީ ލަމް ނިދާފައި އޮންނައިރު ތި މޫނަށް ބަލައިގެން. އަހަރެންގެ ލަމް. އަހަރެން ވައިފީދެކެ ވަރަށް ލޯބިވޭ. ދުވަހަކުވެސް ވަކިވާން ބޭނުމެއްނުވޭ. އެދުނިޔޭގައިވެސް އަހަރެންގެ ބައިވެރިޔަކަށް ވާން އެދެނީ ލަމް. އެކަމަކު އަހަރެމެން ދެމީހުންގެ ހަޔާތް ހާދަކުރޭ. އަހަރެންގެ އާއިލާ ފަހުގެ ހަތިޔާރު ދޫކޮށްލައިފި. އަހަރެމެން ދެމީހުން ދުރުކުރަން އެމީހުން މަރުގެ އެތިފަހަރެއް ހަދައިފި. އެއީ ލަމް ދުނިޔެއިން ނެތިކޮށްލަން. އެކަމަކު އަހަރެން..... އަހަރެން ބޮޑުދައިތަ ގެނެސްދިން އެ ފުޅީގައި ހުރި އެއްޗެއް ބޮއެފިން. ބޭނުންވީ ލަމް އޭގެ ރަހަ ބެލުމުގެ ކުރިން އަހަރެން ރަހަ ބަލަން. އަހަރެން ފަހުން ބޮޑުދައިތަ އާ ބައްދަލުކުރިން. ބުނިން ލަމްއަށް ވުރެ ކުރިން އަހަރެން އެ ފުޅީގައި ހުރި އެއްޗެއް ބުއި ވާހަކަ. އެނގޭތަ! ބޮޑުދައިތަ އަހަރެން މޫނުމަތީގައި އެދުވަހު ޖެހީ ހާދަ ބާރަށޭ. ލަމްއަށް ފޮނުވި އެއްޗެއް އަހަރެން ބުއީ ކީއްކުރަންހޭ ކިޔާފައި ބާރަށް ހަޅޭއްލެވި. ސަބަބު ހޯދަން އަހަރެން ވަރަށް މަސައްކަތް ކުރިން. އެންމެފަހުން އެއްބަސްވެއްޖެ. ސިހުރަކީ ނުބައި އެއްޗެއް. އެމީހުންނަށް މައާފުކޮށްދެއްޗެ. އަހަރެމެން ދެމީހުން ކުރެ ކުރިން މަރުވާނީ ކާކުކަމެއް ޔަގީނެއްނޫން. އެކަމަކު ހަނދާންކޮށް އަހަރެން ދުނިޔޭގައި ނެތަސް ނޫނީ ހުއްޓަސް ލަމްގެ ހަޔާތަށް އަހަރެން ނޫން އެހެން މީހަކު ގެންނަން ދުވަހަކުވެސް އެދޭނަމަ އެމީހަކީ އައްމާރު ކަމުގައި ހަދައްޗޭ. ދުނިޔެއަކީ ފިތުނަވެރިން ގިނަ ތަނެއް. އެފަދަ ތަނެއްގައި އަހަރެންނަށް އިތުބާރު ކުރެވުނު ހަމައެކަނި އިންސާނަކީ އައްމު. އަހަރެންނަށް އެނގޭ ލަމްއާ މެދު އައްމު ދެކެނީ ފަހަރިއަކަށް ވުރެ ގާތްކޮށް ކަން. އާއިލާ ތެރެއަށް އަލުން ލަމް ފޮނުވަން ބިރުވެސްގަނޭ. އެކަމަކުވެސް ތިއީ ވިސްނުންތޫނު ކުއްޖެއް. އައްމުގެ ހާޔަތަށް ދިޔަސް ނުދިޔަސް އަލުން އާއިލާއާއެކު ދިރިއުޅެން ނުދައްޗޭ. އެއީ ލޯބިވާ އަނބިމީހާއަށް އަހަރެން ދިރި ދުނިޔޭގައި ހުރެ ކުރާ ވަސިއްޔަތެއް. މަގޭ ދެލޯ ފަދައިން އެދޭ ލޯބިވާ އަނބިމީހާއަށް ވަރަށް އުފާވެރި ދުވަސްތަކެއް މިންވަރު ކުރައްވާށި... އާމީން...."\nއަލިޝްބާ އެކުޑަކުޑަ ނޯޓް ކިޔާ ނިމުނުއިރު ރޮވިއްޖެއެވެ. ނީލަމްއަށްވެސް އިނީ ރޮވިފައެވެ. މީގެކުރިން ޖައިލަމްގެ އެފަދަ ލިޔުމެއް އޭނާ އަތުގައި އޮތްކަމެއް އޭނާއަށް ނޭނގެއެވެ. އެފޮތް ހުޅުވާހިތްވެސް ނުވީއެވެ. އެހެންނަމަވެސް އެވާހަކަތަކާއެކު ފިރިމީހާގެ ހަނދާން އާވެގެން ދިޔައެވެ. މެއަށް އަރައިގެން ދިޔަ ތޫނު ތަދާއެކު އަނގައިން އާހެއްގެ އަޑު އިވިލައިފިއެވެ.\n"އަހަރެން ހާދަ ނަސީބުދެރައޭ. ފިރިމީހާ ނިޔާވިތާ މަހެއް ވީ ދުވަހު އަހަރެން ޕްރެގްކަން އެނގިއްޖެ. ހިތަށް އެރި އަހަރެން ދުނިޔޭގައި އެކަލާނގެ މެދުވެރިކުރެއްވި ނިއުމަތެކޭ ދަރިފުޅު އެއީ. އެކަމަކު އެ އުފާވެސް ލިބުނީ ކުޑަ ދުވަސްކޮޅަކަށް. އަހަރެން ޕްރެގްވިކަމެއް މަރުވެގެން ދިޔައިރު އޭނާއަށް ދަރިއަކު ލިބެން އުޅޭކަމެއް ނުވެސް އެނގޭނެ" ނީލަމް ވާހަކަދައްކަމުން ދިޔައެވެ. އޭނާގެ ދެލޮލުން ފައިބަމުން ދިޔަ ކަރުނަތަކަށް ނިމުމެއް ނެތެވެ.\n"ކޮންމެ ކަމެއްވެސް ވާނީ ރަނގަޅަކަށް" ނީލަމްއަށް ބަލަހައްޓައިގެން މަޑުމަޑުން އިން އަލިޝްބާ ބުންޏެވެ.\n"ނީލަމްދައްތަގެ ހަޒްބެންޑް މަރުވީ އެރޭގަތަ؟" ރޮވިފައި އިން އަންބަރް އެހިއެވެ.\n"ނޫން. މީގަ މިއިނީ ޑޭޓަށް ބަލަންޏާ ޖައި މަރުވުމުގެ އެއްރޭ ކުރިން މި ލިޔެފައި މީނީ" ނީލަމް ބުންޏެވެ.\n"އެމީހާ ހާދަ ނުލަފައޭ ދޯ. އަހަރެން ހަމަ ކިޔާނެ ބަހެއްވެސް ނޭނގިފައި މިއިނީ" އަލިޝްބާ ބުންޏެވެ. ފޮތް ލައްޕާލާފައި އޭނާ ނީލަމްއަތަށް ފޮތް ދިނެވެ.\n"އައްމާރާ ކައިވެނި ކޮށްގެން އަނެއްކާ ދެވަނަ ފަހަރަށް އެ ބޮނޑި ލިބިދާނެ. ނީލޫ، އަހަރެން ވަރަށް ބިރުގަނެއްޖެ" ނީލަމްގެ އަތުގައި ހިފައިލަމުން އަލިޝްބާ ބުންޏެވެ.\n"ކޮންތާކު. މިހާރު ބޭނުމީވެސް އިނދެގެން އެ ހުދާ ކައިރީގައި އުޅެން. އަހަރެންގެ އިނގިލީގެ އިޝާރާތުން ހުދާ ގޭތެރޭގައި އަނބުރަން. މާނައަކީ އޭނަ އެއް ތީރު ދޫކޮށްލައިފިއްޔާ އަހަރެން ހަ ތީރު ދޫކޮށްލާނަމޭ. ދިރިއުޅުމުން ލިބުނު ފިލާވަޅުން އަހަރެން އިބްރަތް ހާސިލުކޮށްފިން. ހާއްސަކޮށް ޖައިގެ މި ވާހަކަތަކުން" ނީލަމް ބުންޏެވެ. އެ ފޮތް އޭނާ މޭގައި ޖައްސާލާފައި ދެލޯ މަރާލައިފިއެވެ.


College model ah Gaumee football Academy hulhuvanee\nކޮލެޖް މޮޑެލްއަށް ގައުމީ ފުޓްބޯޅަ އެކެޑެމީ ހުޅުވަނީ\n90 ދުވަސްތެރޭ އެކެޑެމީ ފެށިގެންދާނެ\nއެކެޑެމީ ގާއިމު ކުރާނީ ހުޅުމާލޭގައި\nއެފްއޭއެމުން ކުރިއަށް ގެންދާ ޓްވޯޑްސް ފިއުޗާ ޕްރޮގްރާމްގެ ތެރެއިން --- ފައިލް ފޮޓޮ: އެފްއޭއެމް\nރާއްޖޭގައި ހުޅުވާ އިންޓަނޭޝަނަލް ސްޓޭންޑަޑްގެ ފުޓްބޯޅަ އެކެޑެމީ، ކޮލެޖެއްގެ މޮޑެލްއަށް އަންނަ ސެޕްޓެމްބަރުގައި ހުޅުވަން އެފްއޭއެމުން ތައްޔާރު ވެއްޖެ އެވެ.\nރާއްޖޭގައި އިންޓަނޭޝަނަލް ފުޓްބޯލް އެކެޑެމީއެއް ގާއިމު ކުރައްވާނެ ކަމަށް ރައީސުލްޖުމްހުރިއްޔާ އަބްދުﷲ ޔާމީން އިއުލާން ކުރެއްވީ، 2016 ވަނަ އަހަރު އެވެ. އެފްއޭއެމްގެ ރައީސް ބައްސާމް އަދީލް ޖަލީލް މިއަދު ވިދާޅުވީ، ހުޅުމާލޭގައި ގާއިމު ކުރާ ފުޓްބޯޅަ އެކެޑެމީގެ ގާއިމު ކުރާނީ 100 ކުދިންނަށް ތަމްރީން ފޯރުކޮށްދެވޭ ގޮތަށް ކަމަށެވެ. އެކެޑެމީ ކުރިއަށް ދާނީ ބޯޑިން ކޮލެޖެއް ހިންގާ ގޮތަށް ކުދިންނަށް އެތަނުގައި ދިރިއުޅެވޭނެ ގޮތަށެވެ.\n"ކޮލެޖެއްގެ ބޯޑިން ހުންނަ ކަހަލަ ގޮތަކަށް މި އެކެޑެމީ ދާނީ ފުޓްބޯޅައާ ކިޔެވުމާ އެކީގައި ކުދިން އައިސް ތިބޭ ގޮތަށް،" ބައްސާމް ވިދާޅުވި އެވެ. "އެކެޑެމީގައި އެ ކުދިން އެއް އަހަރުން އަނެއް އަހަރަށް ލެވަލްތައް މައްޗަށް ދާގޮތަށް ރާވާފަ ވާނީ، އަދި ހަމަ އެއާއެކީގައި ފުޓްބޯޅަ ކުޅުމުގެ ހުނަރު ވެސް ޑިވެލޮޕް ވަމުން ދާން ވާނެ."\nއެފްއޭއެމްގެ ޑެޕިޔުޓީ ޓެކްނިކަލް ޑައިރެކްޓާ އިހްސާން އަބްދުލް ގަނީ (ސާންތީ) ބުނީ އެކެޑެމީ ފަށާނީ 13 އަހަރާއި 17 އަހަރާ ދެމެދުގެ ކުދިންނަށް އަމާޒުކޮށްގެން ކަމަށެވެ. އެކެޑެމީއަށް ކުދިން ހޯދާއިރު ތިން މިންގަނޑެއް އެފްއޭއެމް ވަނީ އެކުލަވާލާފަ އެވެ.\n"އަޅުގަނޑުމެން އެބަބަލަން ކުދިންގެ އިސްކޮޅަށް، ކުދިންގެ ބަރުދަނަށް، ދެން ސިއްހީ ގޮތން ރަނގަޅު ކުއްޖެއްތޯ ވެސް އަަހަރެމެން ބަލާނަން." ސާންތީ ބުންޏެވެ.\nކޮލެޖެއްގެ ބޯޑިން ހުންނަ ކަހަލަ ގޮތަކަށް މި އެކެޑެމީ ދާނީ ފުޓްބޯޅައާ ކިޔެވުމާ އެކީގައި ކުދިން އައިސް ތިބޭގޮތަށް ކުރިއަށްދާނީ، ދެން އެކެޑެމީގައި އެ ކުދިން އެއް އަހަރުން އަނެއް އަހަރަށް ލެވަލްތައް މައްޗަށް ދާގޮތަށް ރާވާފަ ވާނީ، އަދި ހަމަ އެޔާއެކީގައި ފުޓްބޯޅަ ކުޅުމުގެ ހުނަރު ވެސް ޑިވްލަޕް ވަމުން ދާން ވާނެ.\nބައްސާމް އަދީލް ޖަލީލް | އެފްއޭއެމްގެ ރައީސް\nސާންތީ ބުނީ އަތޮޅުތެރެއިން ކުދިން ހޯދުމުގައި، ފުޓްބޯޅައިގެ ހިސްޓްރީ އޮތް ރަށްރަށަށް އިސްކަން ދޭނެ ކަމަށެވެ.\n"އަތޮޅުތެރެއިން ކުޅުންތެރިން ނެގުމުގައި އަޅުގަނޑުމެން ބަލަން އެ ކުޅުންތެރިންގެ ހުނަރަށް އަދި ކިޔެވުމުގެ ބެކްގްރައުންޑަށްވެސް، 13 އަހަރާއި 17 އަހަރާ ދެމެދުގެ ކުދިންނަށް ވާއިރުގައި އެއީ ސްކޫލްގައި ކިޔަވަމުންދާ ކުދިން، އަތޮޅުތަކުން ހޮވޭ ކުޅުންތެރިން މާލެ ގެނެސް މާލޭގައި ސްކްރީން ކުރުމަށްފަހު އެ ހޮވޭ ކުއްޖަކު އެކެޑެމީއަށް ގެނައުމަށް ބެލެނިވެރިޔާއާއެކު އެއްބަސްވުމެއް ހެދުމަށް ފަހު އެކެޑެމީގެ ޕްރޮގްރާމްތަކުގައި އެ ކުދިން ބައިވެރި ކުރާނީ." ސާންތީ ބުންޏެވެ.\nއެފްއޭއެމްގެ ޓްވޯޑްސް ފިއުޗާ ޕްރޮގްރާމްގެ ދަށުން --- ފޮޓޯ: އެފްއޭއެމް\nއޭނާ ބުނީ، އެކެޑެމީއަށް ގެންނަ ކުދިންގެ ކިޔެވުމުގެ ކަންކަން ހުޅުމާލޭ ސްކޫލް ތަކުން ހަމަޖެހިގެންދާނެ ގޮތަށް ސްކޫލްތަކާއެކު މަޝްވަރާ ކުރުމަށް ހަމަޖެހިފައިވާ ކަމަށެވެ.\nއެކެޑެމީގެ މަސައްކަތް ކުރިއަށް ގެންދާނީ ދެ މަރުހަލާއަކަށް ބަހައިލައިގެންނެވެ. ބައްސާމް ވިދާޅުވީ، އެކެޑެމީ ކުރިއަށްދާނީ، ދުނިޔޭގެ މަޝްހޫރު އެކެޑެމީއަކާ ގުޅިގެން ކަމަަށެވެ. އެކެޑެމީގެ ޕްރޮގްރާމްތައް ކުރިއަށް ގެންދިއުމަށް ކަރިކިއުލަމްއެއް އެކުލަވާލުމަށްވެސް ވަނީ ހަމަޖެހިފައިއެވެ.\n"އިރާދަ ކުރެއްވިއްޔާ ސެޕްޓެމްބަރު މަސް ތެރޭ އެކެޑެމީ ހުޅުވިގެން ދާނެ." ބައްސާމް ވިދާޅުވި އެވެ.\nއެފްއޭއެމުން ދަނީ މިހާރުވެސް ޓްވޯޑްސް ފިއުޗާގެ ނަމުގައި ޒުވާން ކުޅުންތެރިން އުފެއްދުމަށް ޕްރޮގްރާމެއް ހިންގަމުންނެވެ.


SunOnline: ITFC in Raajjeah 1.5 billion rufiya ge ehee dhenee\nއައިޓީއެފްސީއިން ރާއްޖެއަށް 1.5 ބިލިއަން ޑޮލަރުގެ އެހީ ދެނީ\nއައިޝަތު ފަރީޙާ 09 Oct 2019, 11:26\nއައިޓީއެފްޓީސީން ރާއްޖެއަށް އެހީ ދިނުމުގެ އެއްބަސްވުމުގައި މިއަދު ސޮއިކުރަނީ -- ފޮޓޯ/ ފިނޭންސް މިނިސްޓްރީނ\nއިންޓަނޭޝަނަލް އިސްލާމިކް ޓްރޭޑް ފައިނޭންސް ކޯޕަރޭޝަން (އައިޓީއެފްސީ) އިން ރާއްޖެއަށް 1.5 ބިލިއަން ޑޮލަރުގެ އެހީދިނުމުގެ ފްރޭމްވޯކް އެގްރިމެންޓެއްގައި ސޮއިކޮށްފި އެވެ.\nމިއަދު ކުރުނބާ މޯލްޑިވްސް ގައި ބޭއްވި ރަސްމިއްޔާތެއްގައި ރާއްޖޭގެ ފަރާތުން މި އެއްބަސް ވުމުގައި ސޮއި ކުރެއްވީ ފިނޭންސް މިނިސްޓަރު އިބްރާހިމް އަމީރެވެ. އައިޓީއެފްސީގެ ފަރާތުން ސޮއި ކުރެއްވީ އެ ކޯޕަރޭޝަނުގެ ސީއީއޯ އިންޖިނިއާ ހާނީ ސަލީމް ސޮންބޮލް އެވެ.\nމިއަދުގެ ރަސްމިއްޔާތުގައި ވާހަކަ ދައްކަވަމުން ފިނޭންސް މިނިސްޓަރު އަމީރު ވިދާޅުވީ އައިޓީއެފްސީއަކީ 2008 ވަނަ އަހަރުން ފެށިގެން ރާއްޖެއަށް ގިނަ ދާއިރާތަކުން އެހީތެރިކަން ފޯރުކޮށްދެމުން އަންނަ މާލީ އިދާރާއެއް ކަމަށެވެ.\n"ރާއްޖޭގައި އުފައްދާ ކަރަންޓަށް ބޭނުންވާ 80 ޕަސެންޓް ތެލަކީ އައިޓީއެފްސީގެ އެހީގައި ގަންނަ ތެލުން އުފައްދާ ކަރަންޓް. ރާއްޖެއަށް އެތެރެކުރާ ތެޔޮ އެތެރެ ކުރުމަށް އައިޓީއެފްސީ އިން ދީފައިވާ އެހީއަކީ ރާއްޖޭގެ ތަރައްގީގެ މުހިންމު ހިއްސާއެއް،" މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ މިއަދު ސޮއިކުރި އެގްރިމެންޓަކީ އަގު ނުކުރެވޭނެ ވަރުގެ އެގްރިމެންޓްއެއް ކަމަށެވެ. އައިޓީއެފްސީއިން ރާއްޖެއަށް ދޭ ޓްރޭޑް ފައިނޭންސް އާއެކު ރާއްޖޭގެ އިގްތިސާދު ކުރިއަރާ ރައްޔިތުންގެ ދިރިއުޅުމުގެ ފެންވަރު ކުރިއަރާނެ ކަމަށް މިނިސްޓަރު ވިދާޅުވިއެވެ.\n"މި އެގްރިމެންޓްގެ ދަށުން ލިބޭ އެހީ ދަނޑުވެރިކަން ކުރިއެރުން ވުމަށް ބޭނުން ކުރާނެ. ކުދި އަދި މެދުފަންތީގެ ވިޔަފާރިއަށް އެހީދިނުމަށް ބޭނުން ކުރާނެ. ކުދި އަދި މެދުފަންތީގެ ވިޔަފާރި ތަކަށް އެމީހުންގެ ގާބިލްކަން އެކްސްޕްލޯކުރުމަށް މި އެހީ ފޯރުކޮށްދެވޭނެ. މީގެ ސަބަބުން ރައްޔިތުންގެ ދިރިއުޅުމަށް ކުރިއެރުން އަންނާނެ،"\nމި ރަސްމިއްޔާތުގައި ވާހަކަދައްކަމުން އައިޓީއެފްސީގެ ސީއީއޯ ސަލީމް ވިދާޅުވީ ރާއްޖޭގެއަކީ އެ ކޯޕަރޭޝަނުން އެންމެ ބޮޑު އެހީ ދޭ އެއްގަމު ކަމަށެވެ. ރާއްޖޭގައި އުފައްދާ ހަަކަތައިގެ 80 ޕަސެންޓް އުފައްދަނީ އެ ކޯޕަރޭޝަނުގެ މާލީ އެހީގައިކަން ފާހަގަކުރައްވައި ސަލީމް ވަނީ އިތުރު ދާއިރާތަކުން ރާއްޖެއަށް އެހީތެރިކަން ފޯރުކޮށްދޭން ބޭނުންވާކަމަށް ވިދާޅުވެފަ އެވެ.\n"މަސްވެރިކަމުގެ ސިނާއަތް ކުރިއެރުވުމަށް ބޭނުންވާ ފަންނީ މީހުން އުފެއްދުމަށް އައިޓީއެފްސީއިން ރާއްޖެއަށް އެހީދޭން މަޝްވަރާ ކުރެވޭނެ. މިފްކޯގެ ކެޕޭސިޓީ އިތުރު ކުރުމަށް އެހީ ދޭން މަޝްވަރާ ކުރަލާނެ،," ސަލީމް ވިދާޅުވިއެވެ.\nސަލީމް ވަނީ އައިޓީއެފްސީގެ މެންބަރު ގައުމަކަށް ވުމަށް ރާއްޖެއަށް ދައުވަތު ދެއްވައިފަ އެވެ. އައިޓީއެފްސީއަކީ އިސްލާމިކް ޑިވެލޮޕްމަންޓް ބޭންކުގެ ދަށުން ހިންގާ ޓްރޭޑް ފައިނޭންސް ކޯޕަރޭޝަނެކެވެ.


ފިރިމީހާގެ ހިތްހަމަޖެހެނީ އަހަރެން ލައްވާ ދޮގު ހުވާކުރުވައިގެންނެވެ! - AO News\nIslamophobia and muslim women discrimination concept. Woman in black hijab covering face with hands, posing over gray studio background\n(މިއީ ދެކުނުގެ އަތޮޅެއްގެ ރަށަކަށް ނިސްބަތްވާ އަންހެން ކުއްޖަކު އޭނަގެ ޙަޔާތާއި ބެހޭގޮތުން އަމިއްލަ އަށް ކިޔައިދީފައިވާ ޙަގީގީ ވާހަކައެކެވެ.)\nކޮންމެ އެއްޗެއްގެވެސް މުހިއްމުކަމާއި އޭގެ ފައިދާއާއި އެނގެނީ އެ އެއްޗެއް އަތުން ބީވެ، ގެއްލިގެން ދިއުމުންނެވެ. މިއީ އިންސާނުންގެ ތަބީޢަތެވެ. ދުނިޔެއަކީ ތަފާތު އެކި ކުލަކުލައިން ޒީނަތްތެރި ވެފައިވާ ތަނެކެވެ. އެއްބަޔަކު ދުނިޔޭގެ ޒީނަތްތެރިކަމަށް ހެއްލިގެން އޭގެ އަވައިގައި ޖެހިފައިވާއިރު، އެއްބަޔަކު ދުނިޔެއާއި ޢާޚިރަތް ކާމިޔާބު ކުރެވޭތޯ ގަދައަޅައި މަސައްކަތްކުރެއެވެ. ނަމަވެސް ނިސްބަތުން މަދުބައެކެވެ. އެއްބައެއްގެ ބޮލުގައި ތަފާތު ދޮގުތުޙުމަތު އެޅުވި އޭގެ ވޭނުގައި ދުވަސްތައް ހޭދަކުރަމުންދާއިރު، އެ ތުހުމަތުކުރާ ފަރާތް އެވަނީ ޖާހިލުކަމާއި، ޝައްކާއި ވަހުމުގައިކަން ކަށަވަރެވެ. އޭނާ އެ ހަލާކުކޮށްލަނީ އޭނާގެ މުޅި ދިރިއުޅުންކަން ކަށަވަރެވެ. ނަމަވެސް އޭގެފަހަތުގައި އޮތީ ކޮންއެއްޗެއްކަމެއް އަހަންނަކަށް ނޭނގެއެވެ. އަހަރެން އެދެނީ އޭނާއަށްވެސް ދެ ދުނިޔޭގައިވެސް ކުރިއެރުމާއި ކާމިޔާބީއެވެ.\nއަހަރެންގެ އެއްވެސް ކުށެއްނެތި އަހަރެންގެ ހިތް ހަލާކުކޮށް، އަދި ދިރިއުޅުން ފުނޑުފުނޑު ކޮށްލިކޮށްލުމަކީ އަހަންނަށް ލިބުނު ޢިބުރަތެކެވެ. ފުރަތަމަ ފަހަރަށް ދިރިއުޅުމެއް ފަށާ އަހަރެންދެކެމުން އައި ހުވަފެންތައް ވިއްސިވިހާލިކޮށް ބިކަ ކޮށްލީމާ އަހަންނަށް ލިބުނީ ދެވަނަ ފަހަރަށް ހިތްވަރާއެކު އަލުން ތެދުވުވެ ހިންދެމިލުމުގެ އާ ފުރުސަތެއްކަން ކަށަވަރެވެ.\nއަހަރެންނަކީ އުފާވެރި މަޖާ، މީހުންނާއި ގުޅޭ މިޒާޖެއްގެ މީހެކެވެ. ޙަޔާތެއްފަށާ ދިރިއުޅުމަކާއި ދޭތެރޭ ވިސްނަން ފެށީއްސުރެން އަހަރެން އުންމީދު ކުރަމުންދިޔައީ އަހަރެންގެ ބައިވެރިޔާއަކީ އަހަރެންފަދަ އުފާވެރި، މީހުންނާއިގުޅޭ، މަޖާމިޒާޖެއްގެ މީހަކަށް ވުމަށެވެ. ކަންތައް ވީވެސް އަހަރެން އުންމީދު ކުރި ގޮތަށެވެ. އަހަރެންގެ ބައިވެރިޔާވީ އަހަރެން އުންމީދުކުރި ފަދަ މީހަކަށެވެ. އޭނާއަކީ ވަރަށް މީހުންނާއި ގުޅޭ، ވަރަށް އަންޑަސްޓޭންޑިންގްމީހެކެވެ. ބޮޑުއާއިލާއަކަށް ނިސްބަތްވެގެންވާ މީހެކެވެ.\nނަމަވެސް އަހަރެންގެ ދިރިއުޅުމުގައި އަހަރެން އުންމީދުކުރި ގޮތާ ޚިލާފަށް ކަންތައްތައް ދެން ވެގެންދިޔައީ މުޅިން ތަފާތު ގޮތަކަށެވެ. އަހަރެންގެ އެއްވެސް ޝަކުވާއެއްނެތެވެ. އަހަރެން ﷲގެ މިންވަރުފުޅަށް ރުހެމެވެ. ކޮންމެ ކަމެއްވެސް ވާނީ އެންމެ ރަނގަޅަކަށެވެ. އެއްޗެއް ނުވަތަ ކަމެއް ލިބުން އެއީ ނިޢުމަތަކަށްވާފަދައިން އެއްޗެއް ބީވެ އުނިވެގެން ދިއުމަކީވެސް ނިޢުމަތެއްކަމުގައި ނޫނީ ނުވާނެއެވެ.\nއަހަރެންގެ ޙަޔާތުގައި ދިމާވި އެންމެ ބޮޑު މައްސަލައަކީ ފިރިމީހާގެ ނަޒަރުގައި އަހަރެންނަކީ ދޮގުވެރި، މަކަރުވެރި، ބޭވަފާތެރިއަކަށްވުމެވެ. އަހަރެންނަކީ ބަދުއަޚުލާޤީ ޢަމަލުހިންގާ ޒިނޭކުރާ މީހަކަށް ވުމެވެ. މިއީ އަހަރެންގެ ބައިވެރިޔާ އަހަރެންނާއި ދޭތެރޭ ދެކެމުން އަންނަ ގޮތެވެ. މިއީ އަހަރެންގެ ބޮލުގައި ދުވާލަކު އެތަކެއް ފަހަރެއްގެމަތީން އެޅެމުން އަންނަ ދޮގު ތުހުމަތުތަކެވެ. މި ތުހުމަތުތަކުން ބަރީޢަވުމަށްޓަކައި އޭނާ އަހަރެން ލައްވައި އެތައް ފަހަރަކު ﷲގަންދީ ހުވާކުރުވައެވެ. އަހަރެން އޭނާ ބުނާގޮތަކަށް އޭނާ ލައިދޭ އިބާރާތަކުން އެ ހުވާތައް ކުރަމެވެ. ނަމަވެސް އޭނާ އެހުވާތަކެއް ޤަބޫލެއް ނުކުރައެވެ. އެ ކުރާ ހުވާގެ އިބާރާތް ތަކަކީ އެވަގުތު އޭނާގެ މޫޑް ހުންނަ ގޮތަކުން ކުރުވާ ހުވާތަކެކެވެ. އެ ހުވާތަކުގެ ސަބަބުން އޭނާގެ ހިތްހަމަޖެހެނީ ކުޑަ ވަގުތު ކޮޅަކަށެވެ. އެވަރުގެ ބޮޑެތި ހުވާތައް އޭނާ އަހަރެންލައްވައި އެ ކުރުވަނީ އޭނާގެ ހިތަށް ތަސައްލީއެއް ލިބޭތޯއެވެ. ނަމަވެސް އެކަން ކާމިޔާބެއްނުވެއެވެ. އޭނާ އަހަރެންނާއި އަހަރެންގެ ހިތްހަމަޖެހުން ޤައިދުކުރިއެވެ. މިނިވަންކަމާއި އެކު ދިރިއުޅުން ހޭދަކުރުމުގެ ފުރުސަތު ބަންދުކޮށް އަހަރެން އަޅުދާސްތު ކުރުވިއެވެ.\nއަހަރަމެން ދެމީހުން ކައިވެނީގެ މަތިވެރި މާތް ޢަޤުދުން ޢަޤުދުވެގެން އުޅޭތާ މިއީ 14 ވަނަ އަހަރެވެ. ފާއިތުވެގެން މި ދިޔަ ހުރިހާ އަހަރު ތަކެއްގައިވެސް އަހަރެން އޭނާއަށްޓަކައި، މި ގުޅުން ކުރިޔަށް ގެންދިއުމަށްޓަކައި، ވެވެންހުރި ހުރިހާ ޤުރުބާނީތަކެއްވީމެވެ. އަހަރެންގެ ދިރިއުޅުން ކާމިޔާބު ކުރުމަށްޓަކައި އަހަރެން އޭގެ އިންތިހާއަށް މަސައްކަތްކުރީމެވެ. ސައްތައިން ސައްތަ ވަފާތެރިވީމެވެ. އަހަރެންގެ އާއިލާއާއި، ރައްޓެހި ރަޙުމަތްރެރިންނާ، އުޅެ ބޮޑުވި ރަށްދޫކޮށްގޮސް އޭނާގެ އަތުގައިހިފީ އެއީ އަހަރެންގެ މުޅި ދުނިޔެކަމުގައި ދެކިގެންނެވެ. އަހަރެންގެ ރަސްގެފާނަކީ އެއީ ކަމުގައި ދެކިގެންނެވެ. އެ ދެއަތުގެ ޙިމާޔަތަށް އެދި އަހަރެންގެ މުޅިދިރިއުޅުން އޭނަޔާއި އެކުކައި ވުމަށް އެދި ޤުރުބާންކުރީމެވެ. ހަމަ އެފަދައިން އޭނާވެސް އޭނާގެ މުޅި ދިރިއުޅުމަކީ އަހަރެންކަމުގައި އަހަރެންގާތު އެތައް ފަހަރަކު ބުނަމުންގެން ދިޔައެވެ. އަދި އަހަންނަކީ އޭނާގެ ހަމަޖެހުމާއި، ހިތުގެ ހިނގުން ކަމުގައިވެސް ބުނަމުން ގެންދިޔައެވެ. އަދި އަހަންނާއި ނުލާ އޭނާގެ ދިރިއުޅުމަކީ ބޭކާރުއެއްޗެއްކަމުގައިވެސް ތަކުރާރުކޮށް ބުނަމުން ގެންދިޔައެވެ. އަހަރެންގެ އުނގަށް މުޅިދުނިޔޭގައިވާ ހުރިހާ އުފާތަކާއި، ހަމަޖެހުމެއް ޖަމާކޮށްދޭނެކަމަށްވެސް ތަކުރާރުކޮށް ބުނަމުންގެންދިޔައެވެ. މުޅި އުމުރަށް އަހަންނާއިއެކުގައި ވާނެކަމަށްއެތަކެއް މަޢުދުތަކެއްވިއެވެ. އެހެނަސް ކަންތައްވީ އެއާއި މުޅިން ޚިލާފަށެވެ.\nދިރިއުޅުމުގައި އެންމެ އުފާކުރަންވީ ވަގުތު ،ދަރިން ލިބި ދިއުޅުމުގައި ހެއްދި ބަގީޗާގައި މާތަށް ފޮޅި ފަރިވެލާ ބަގީޗާ ތާޒާވެލާ އެއިން ރީތިކަމާއި، މީރުވަސް ދުވެ، ހިތަށްފިނިކަމާއި އަރާމް ހޯދަންވީ ވަގުތު، އަހަންނަށް ފާރަލުމަކީ އޭނާގެ ވަޒީފާކަމުގައި ހަދައި، ދިމާވާ ކުދި ކުދި ކަންތައް ތަކުގައި ޒުވާބުކޮށް ތަޅާ ފޮޅުމަކީ ދިރިއުޅުމުގެ އެއްބައި ކަމުގައި އޭނާހެދިއެވެ. ދެގުޅުމެއް ކުރިއަށް ގެންދިއުމުގައި އިތުބާރަކީ ނެތް އެއްޗެއް ކަމުގައި އޭނާ ހެދިއެވެ. އަހަންނަކީ އޭނާ ހިތަށް އެރިހާވަގުތަކު ހިތަށް އެރިހާ އެއްޗެއްގޮވަން ހުރި އަޅެއްފަދަ މީހެއްކަމުގައި ހެދިއެވެ. އޭނާގެ ނަޒަރުގައި އަހަންނަކީ ފެންނަ ކޮންމެ މީހަކާއި ޒިނޭ ކުރަމުން ދުވާ، މަކަރުވެރި ހަވަރު ތުންފުއްސެކެވެ. އަހަރެންނާއި ޒުވާބުކުރަމުން ހިތަށްއެރިހާ އެއްޗެއް ގޮވަމުން އޭނާ ގެންދަނީ އެ ވިހަގަދަ ބަސްތަކުން އަހަރެންގެ ހިތަށް ކުރާނޭ އެއްވެސް އަސަރަކަށް ބެލުމެއްނެތިއެވެ. ރުޅި އަންނަ ކޮންމެ ފަހަރަކު އަހަރުމެންނަށް ލިބިފައި ތިބި ތިންކުދިންނަކީ އޭނާގެ ފުށުން ލިބިފައިތިބި ކުދިން ނޫންކަމަށް ތަކުރާރުކޮށް ބުނަމުން ގެންދެއެވެ.\nއެކަމަކު އަހަރެން އުފާކުރާކަމަކީ އޭނާގެ ފަރާތުން އެދެމުން ދިޔަ އިތުބާރާއި ޔަޤީކަން އޭނާގެ ޢާއިލާގެ ފަރާތުން އަހަންނަށް ލިބެމުންދާތީއެވެ. އެއީ އަހަންނަށް ޙައްޤުވާ އިތުބާރަކާއި ޔަޤީންކަމެއްކަމަށް އެމީހުނަށް ޤަބޫލުކުރެވޭތީ ކަމަށްވެސް ވެދާނެއެވެ.\nއަހަރެން އުންމީދު ކޮށްގެންހުރީ ފަހުނޭވާއާއި ހަމައަށްވެސް އަހަރެންގެ މުޅި ދިރިއުޅުން އޭނާއާއި އެއްކޮށް ހޭދަކުރުމަށެވެ. އެއީ އަހަރެންނަށް ޙަޤީޤީ ލޯބި މި ދުނިޔެއިން ވެވުނު ފުރަތަމަ އިންސާނާއެވެ. ފިރިހެނެއްގެ ފުށުން އަންހެނަކަށް ލިބޭނޭ އަރާމާއި އުފާ އަހަރެންނަށް ފުރަތަމަ އިޙުސާސްވި މީހަކީވެސް އެއީ އެވެ. އޭނާގެ އެ ފޮނިހަނދާން ތަކާއި އެ ހިތި ހަނދާންތަކަކީ އަހަރެންގެ ހިތުން ދުވަހަކުވެސް ފިލާނުދާނެ ހަނދާންތަކެކެވެ. ހަމައެއާއިއެކު އޭނާގެ ފަރާތުން އަހަރެންނަށް ލިބިފައިވާ3ކުދިންނަކީ އަހަރެންގެ މުޅި ޙަޔާތެވެ. މުޅި ދިރިއުޅުމެވެ. އަހަރެންގެ ލޮލުގެ ފިނިކަމެވެ. ހިތުގެ ހަމަޖެހުމެވެ. އޭނާ އަހަންނާއި ޒުވާބުކޮށް ހަދާކޮންމެ ވަގުތަކު އަހަރެންގެ ކުޑަކުޑަ ތިން ދަރިން އަހަރެންގެ ހިމާޔަތުގައި ތެދުވަނީ އައްޑަނަތަކެއް ފަދައިންނެވެ. އެކަމާއި އަހަރެން އުފާކޮށް ޝުކުރުވެރިވަމެވެ. ވަޅުކައްޓަފުޅި ދާންޏަކަށް ނުސިހޭނެއޭ ބުނާ ބީދައިން އޭނާ އަހަންނާއި ޒުވާބުކުރާ ކޮންމެ ފަހަރަކު އެކުދިން ކުރިން ބިރުގަތަސް މިހާރު އެ ކުދިންގެ އެބިރުވަނީ ފިލާގޮސް އެކަމަށް ހޭނިފައެވެ. ނަމަވެސް އެތަން ފެނި އެކުދިން ދެރަވެ އެކަމާއި ހިތާމަކުރާކަން އަހަންނަށް އެނގެއެވެ. ސަބަބަކީ އެކުދިން އަހަރެންދެކެ ލޯބިވާފަދައިން އެކުދިންގެ ބައްޕަ ދެކެވެސް ލޯބިވާތީއެވެ.\nނަމަވެސް މިހާރު އަހަރެން އުންމީދު ކުރަނީ އޭނާގެ ޙަޔާތުން ދުރަށްދިއުމަށެވެ. ކޮންމެ ކަމަކަށްވެސް ނިމުމެއް އަންނާނެއޭ ބުނަމުންދާ ބީދައިން އަހަރެންގެ ބޮލުގައި ދުވާލަކުއެތަކެއްފަހަރު އެޅެމުންދާ ދޮގުއިލްޒާމް ތަކަށް ނިމުމެއްގެންނާށެވެ. އަހަރެންގެ ހަލަބޮލިވެފައިވާ ނަފްސަށް ހަމަޖެހުމުގެ ވަގުތުކޮޅެއް ގެންނާށެވެ. ކުދިކުދިވެ ހަލާކުވެފައިވާ އަހަރެންގެ ނިކަމެތި ހިތަށް ހަމަޖެހުމެއް ގެންނާށެވެ. ﷲ އިރާދަކުރެއްވިއްޔާ އެކަންތައް އަހަރެން ކުރާނަމެވެ. ގޮތެއް ފެންނާނީ ގޮތެއް ހޯދަން ނުކުތީމެވެ. މަންޒިލެއް ހޯދޭނީ ދަތުރުހަދައި އެދަތުރަށް ފެށީމައެވެ.\nއޭނާ އަހަރެންގެ ބޮލުގައި ޒިނޭގެ ތުޙުމަތު އަޅުވާއިރު، އޭނާ އަހަރެންގެ ޙަޔާތަށް އައިފަހުން އެނޫން ދެވަނަ މީހަކަށް އަހަރެންގެ ނަފުސު ނޭދެއެވެ. އެނޫން އެއްވެސް ފިރިހެނަކަށް އަހަރެން ނުބަލަމެވެ. ސަބަބަކީ އަހަރެންގެ “މިސްޓަރ ޕާފެކްޓަކީ” އޭނަކަމަށް ވީތީއެވެ. މިގޮތަށް އަހަރެން އެތައް ފަހަރަކު ތަކުރާރުކޮށް އޭނާގާތު ބުނަމެވެ. މިއީ ހަމަ ހަޤީޤަތުގައިވެސް ތެދެވެ. އެނޫން އެހެންމީހަކަށް އަހަރެން ނޭދެމެވެ. ނަމަވެސް މިވާހަތަކެއް އޭނާ ޤަބޫލެއްނުކުރެއެވެ.\nއަހަރެންގެ ހިތަށްއަރައެވެ. އިންސާނުންގެ ތެރެއިން އެއްބަޔަކު ހާދަހާވާ މޮޔައެވެ. ލޯބިވާ މީހަކު ހަޔާތަށް އައިސް މުޅި ހަޔާތް އެމީހަކާއި އެކީގައި ހޭދަކުރުމަށް ތައްޔާރަށް ހުންނަކަން އެނގޭއިރުވެސް އެކަމަށްޓަކައި ފުރަގަސްދީ އެނިޢުމަތާއި ދުރަށްދަނީ ކީއްވެގެންހެއްޔެވެ؟ ބައެއް އަންހެނުން ވަފާތެރިކަމާއި، ތެދުވެރިކަމާއި އެކީގައި އުޅޭއިރު އޭގެ އިނާމަކަށް ލިބެންވީ ވޭނާއި ހިތްދަތިކަންހެއްޔެވެ؟ ހަމަޔަޤީނުންވެސް އަހަރެންގެ ބޮލުގައި ދުވާލަކު އެތަކެއް ފަހަރަކު އެއަޅުވާއިލްޒާމް ތަކަކީ ދޮގު އިލްޒާމް ތަކެކެވެ. އަހަރެން ހެއްދެވިފަރާތް އެކަމަށް ހެކިވާނެއެވެ. ނަމަވެސް އަހަރެން ދެރައެއް ނުވަމެވެ. ސަބަބަކީ އެކަމުން އަހަރެންނަށް ކެތްތެރިވާން ދަސްވެއްޖެއެވެ. ރުޅީގެ މައްޗަށް ބުއްދި އިސްކުރަން ދަސްވެއްޖެއެވެ. ގަދަޔަށް ރުޅި އަންނަފަހަރުތަކުގައިވެސް ގޯސް ހެދުމުގެ ބަދަލުގައި ނަފްސް ކޮންޓްރޯލްކުރަން ދަސްވެއްޖެއެވެ. ވޭނާއި ހިތްދަތިކަމުގައިވެސް ކެތްތެރިކަމާއިއެކު ދިރިއުޅުމާއިގެން ކުރިޔަށްދާން ދަސްވެއްޖެއެވެ.\nމިހާރު އަހަރެން ދެރައެއްނުވަމެވެ.އަހަރެން ޤަބޫލުކުރާގޮތުގައި އޭނާ އަހަރެންގެ ބޮލުގައި އަޅުވަމުންދާ ދޮގުއިލްޒާމް ތަކުން އޭނާއަކީ އަހަރެން އެދުނު މިސްޓަރ ޕާފެކްޓް ނޫން ކަން ސާބިތުކޮށްދީފިއެވެ. އޭގެ ސަބަބުން އަހަރެންނަށް ދުނިޔެ ދަސްވެއްޖެއެވެ. އެކަނިމާއެކަނިވެސް ދިރިއުޅުމާއިގެން ކުރިޔަށްދާން ދަސްކޮށްދީފިއެވެ. މައިންބަފައިންނާއި، އެއްބަނޑު އެއްބަފާމީހުންގެ މުހިއްމުކަން ދަސްކޮށްދީފިއެވެ. ޙަޔާތުގައި އެއްފަހަރު ފެއިލްވުމަކީ އެއިން އިބުތަރް ޙާސިލްކޮށްގެން ދެވަނަ ފަހަރަށް ޓުރައިކުރަން ލިބޭ ފުރުސަތެއްކަން ދަސްކޮށްދީފިއެވެ. އަހަންނަށް ކުރިމަތިވީ ފިލާވަޅުތަކެކެވެ. އެއިން އަހަރެން ފެއިލްވީއެކޭ ދަންނަވާކަން ނެތީމެވެ. އަހަންނަށް ލިބުނު ފިލާވަޅުތަކުން ޢިބުރަތް ލިބިގަންނަން އަހަރެންގެ ފަހަތުގައި ތިން އަންހެން ދަރިން ތިބުމަކީ އަހަރެން އުފާކުރާ ކަމެކެވެ. ދިމާވާ ދަތިއުދަނގޫ ކަންތައް ތަކުން ޢިބުރަތް ލިބިގަނެ ކުރިޔަށް ދިއުމަކީ އެންމެ ބުއްދިވެރިގޮތެވެ. އިންސާނުންނަށް ކެތްކުރެވޭނީ ވަކިމިންވަރަކަށެވެ. ހީނާފަތުގެ އަސްލަކީ އެއިން ގެނުވާ ރަތްކުލަކަމަށްވިޔަސް ހީނާފަތުން ކުލަނެރެވެނީވެސް އެފަތްތައް ޗިސްޗިސް ކުރުމުންނެވެ.\nދިރިއުޅުމުގައި ދިމާވާ ދަތި އުދަނގޫ ޙާލަތްތަކުގައި އަންހެނާ އޭނާގެ އަމިއްލަ ފައިމައްޗަށް ތެދުވުމަކީ ވަރަށް މުހިއްމުކަމެކެވެ. އިރާދަކުރެއްވިއްޔާ އަހަރެންގެ އަޒުމަކީ އަމިއްލަފައިމައްޗަށް ތެދުވެ އަހަރެންގެ އަންހެންދަރީންވެސް އެމީހުންގެ އަމިއްލަފައިމައްޗަށް ތެދުކުރުވުމެވެ. ވަގުތުގެ ބޭނުން ހެޔޮގޮތުގައި ހިފާ، ތަޢުލީމަކީ އޭގެ މުހިއްމުކަން ކޮޅުނެތްކޮޅަށް ފެތުރިފައިވާ ގޮވާންކުރާ ދަނޑެއްފަދަ އެއްޗެއް ކަން އަންގައިދިނުމެވެ.\nދިރިއުޅުމުގެ މި ދަތި އުނދަގޫ މަރުހަލާ ވެގެން ދިޔައީ ލިބިގެން ކުރިމަތި ކުރުވި ވަރުގަދަ އިމްތިޙާނަކަށެވެ. މި އިމްތިޙާނުން އަހަންނަށް ދަސްވެގެން ދިޔައީ ދަތިއުދަގޫވަގުތުތަކުގައިވެސް ހިތްވަރާއިއެކު ކުރިޔަށްދިއުމަށެވެ. ހިތް ރޮއި ރޮއި ހުންނަ ޙާލުގައިވެސް ހިނިތުންވުމާއެކު އަނެކުންނާއި ކުރިމަތިލުމަށެވެ. ހިތްދަތި ވަގުތުތަކުގައި ޝުކުރުވެރިވުމަށެވެ.\nއޭނައާއި އޭނަ އަހަރެންގެ ބޮލުގައި އެޅުވި ދޮގުއިލްޒާމް ތަކަށް އެއްދުވަސްވަރަކު ރޮއި ހިތާމަކުރިޔަސް މިއަދު އެއިލްޒާމްތަކަށް އަހަރެން ޝުކުރުއަދާކުރަމެވެ. އޭނާ އަހަންނަށް އިތުބާރުނުކުރުމުން މިހާރު އަހަރެން އުފާކުރަމެވެ. އިތުބާރަކީ ދެމީހެއްގެ ގުޅުމުގައި އެންމެ އިސް ރޯލެއްއަދާކުރާނެ މައިބަނދައެވެ. ތެދެކެވެ. ދިރިއުޅުމަކީ ހަނގުރާމައެކެވެ. އިންސާނުންގެ އަތުގައި ނަސީބު ހިފާނީ އެކިގޮތްގޮތަށެވެ. އަހަރެންގެ ނަސީބު އަހަރެންގެ އަތުގައި މި ހިފީ މިގޮތަށް ކަމަށްވެސް ވެދާނެއެވެ. މާދަމާ ކަންހިނގާނީ ކިހިނެއްކަމެއް ހަމަ އެކަކަށްވެސް ނޭނގޭނެއެވެ. މިންވަރަށް ރުޙި ޤަބޫލުވުމަކީ މުޢުމިނުންގެ ސިފައެކެވެ. ކެތްތެރިކަމުގެ މޭވާ އަކީ ނުލިބި ނުދާނޭ އެއްޗެއްކަން ކަށަވަރެވެ. “ވަގުތަކީ ފަރުވާއެކެވެ”. ވަގުތާއެކު ހުރިހާ ކަމެއްވެސް ބަދަލުކޮށްލައެވެ. އިންސާނުންނަށްޖެހޭނީ ކެތްކުރާށެވެ.\nއަހަރެންގެ ދިރިއުޅުން އެންމެ ހަލަބޮލިވީވަގުތު މަތީ ތަޢުލީމަށް ފުރުސަތުލިބުމަކީ އަހަންނަށް ލިބުނު އެންމެ ބޮޑު ނަސީބެވެ. މަތީތަޢުލީމަށް ދިރިއުޅުމުގެ “ނައު” ދީލާލި ވަގުތަކީ ދިރިއުޅުމަށް އެތަކެއް ބަދަލުތަކެއް އައި އުނދަގޫ ވަގުތެކެވެ. ނަމަވެސް އަހަރެންގެ ވިސްނުންހުރީ ފުރުސަތަކީ ނުލިބޭނެއެއްޗެއްކަމާއި، ހިތްވަރާއިއެކު މަސައްކަތް ކޮށްގެން ނޫނީ އަހަރެންގެ ދިރިއުޅުން އުޖާލާނުވާނޭކަމެވެ. އޮޅުންބޮޅުންވެފައިވާ އަހަރެންގެ ދިރިއުޅުން ތިންކުދިންނާއިގެން ކުރިޔަށް ގެންދެވޭނީ މަތީތަޢުލީމަށްލިބުނު ފުރުސަތުގެ ބޭނުންކޮށްގެންކަމެވެ. ކުލާހަށް ހާޒިރުވާ ގަޑިތަކަކީ ޝައްކާއި ވަހުމުން ފުރިގެންވި އަހަރެންގެ ބައިވެރިޔާއަށް އުދަގޫ ވަގުތުތަކެއް ކަމުގައިވީ ކަމުގައިވިޔަސް އެވަގުތަކީ އަހަންނަށާއި އަހަރެންގެ ނަފުސަށް ހަމަޖެހުން ގެނުވައިދިން ވަގުތުތަކެކެވެ. ދިރިއުޅުމާއި ދޭތެރޭ ހަމަހިމޭން މާޙައުލެއްގައި އިނދެ ވިސްނާލަން ލިބުނު އަމާން ވަގުތުތަކެކެވެ.\nމިހާރު ކިޔެވުމުގެ ދުވަސްތައްވެސް ނިމުމަކާއި ގާތްވަނީއެވެ. މިހާރު އަހަންނަށް އިޙުސާސްވަނީ ފާއިތުވެގެންދާ ކޮންމެދުވަހަކާއެކު އަހަރެންގެ މަންޒިލް ގާތްވަމުންދާކަމެވެ. ދެންވާނެގޮތެއްއެނގޭނީ ދަތުރަށް ފުރީމައެވެ. އަހަރެން އަހަރެންގެ ނަފްސް ޙަވާލުކޮށްގެން މިހިރީ އަހަރެން ހެއްދެވިފަރާތާއިއެވެ. ކޮންމެކަމެއްވެސް ވާނީ އެންމެ ރަނގަޅަށެވެ. އޭގެފަހަތުގައިވީ ކޮންގޮތެއްކަން އެނގޭނީ މާތްﷲއަށެވެ. އޮތީ ދެގޮތެވެ. މޮޅުގޮތާއި ދެރަ ގޮތެވެ. އިންސާނުންނަށް އޮތީ މިންވަރަށް ރުޙި ޤަބޫލުކުރުމެވެ.\nމަގުމަތިން އަންހެނުންނަށް ފުރައްސާރަ ކުރި ބިދޭސީ އަކު ހައްޔަރުކޮށްފި\nމާޗް 24, 2021\nVarah furiha liyumeh❤\nޥަރަށް ޢަދަބީ ، ޢިބާރާތް މޮޅު ލިޔުމެއް. އެމުނި އެކުލެވުން ވަރަށް ފުރިހަމަ


BREAKING NEWS: Nasheed Minivan Kuran Majilis Ah Garaareh Hushahalhaifi - Vaguthu\nނަޝީދު މިނިވަންކުރަން މަޖިލީހަށް ހުށަހަޅައިފި\n2 އަހަރު ކުރިން ( އޮކްޓޯބަރ 24, 2018 )\nކުރީގެ ރައީސް މުހައްމަދު ނަޝީދު\nރައްޔިތުން މަޖިލީހުގެ 49 މެންބަރުން ސޮއިކޮށް ރައީސް ނަޝީދު މިނިވަންކުރަން ރައްޔިތުން މަޖިލީހަށް ޤަރާރެއް ހުށަހަޅައިފިއެވެ.\nނަޝީދު މިނިވަން ކުރުމާ ގުޅޭ ގަރާރުގައި ސޮއިކުރެއްވި ޕީޕީއެމްގެ މެމްބަރުންގެ ތެރޭގައި ފަރެސްމާތޮޑާ ދާއިރާގެ މެމްބަރު ހުސައިން މުހައްމަދު ލަތީފާއި މަޑަވެލި ދާއިރާގެ މެމްބަރު މުއާޒް މުހައްމަދު ރަޝީދާއި ވެލިދޫ ދާއިރާގެ މެމްބަރު އަބްދުﷲ ޔާމީން ރަޝީދާއި އޭދަފުށީ ދާއިރާގެ މެމްބަރު އަހުމަދު ސަލީމް (ރެޑްވޭވް ސަލީމް) އާއި ގުރައިދޫ ދާއިރާގެ މެމްބަރު ހުސައިން މަނިކު ދޮންމަނިކާއި ބިލެއްދޫ ދާއިރާގެ މެމްބަރު އަހުމަދު މުބީނާއި ބާރަށު ދާއިރާގެ މެމްބަރު އިބްރާހިމް ޝުޖާއު އާއި މާވަށު ދާއިރާގެ މެމްބަރު އަޒްހާން ފަހުމީ ހިމެނިވަޑައިގަންނަވައެވެ.\nރައްޔިތުން މަޖިލީހުގެ ކިނބިދޫ ދާއިރާގެ މެންބަރު އަބްދުﷲ ރިޔާޒް ވިދާޅުވީ ރައީސް ނަޝީދު މިނިވަންކުރަން މަޖިލީހަށް ޤަރާރެއް ހުށަހެޅީ ރައީސް ނަޝީދު ޖަލަށް ލާފައި ވަނީ ބާރާއި ނުފޫޒު ފޯރުވައިގެން ކުރިއަށް ގެންދިޔަ ޝަރީޢަތަކުން ކަމަށް ވާތީ ކަމަށެވެ.\nމީދޫ ދާއިރާގެ މެންބަރު ރޮޒައިނާ އާދަމް ވިދާޅުވީ ނަޝީދުގެ ޝަރީއަތް ކުރިއަށް ގެންދިޔައީ އެއްވެސް އިންސާފެއް ނެތި ކަމަށާއި ބައިނަލްއަގްވާމީ ފަރާތްތަކުން ވެސް އިންސާފުން އެކަން ކުރިއަށް ގެންދަން ގޮވާލާފައިވާކަމަށެވެ. "އެކަމަކު އެކަމެއް ރަނގަޅެއް ނުކުރޭ. ނަޝީދު ނޮވެމްބަރު 1 ގައި ރާއްޖެ ވަޑައިގަންނަވަން ވާނީ މިނިވަނެއްގެ ގޮތުގައި. އަޅުގަނޑުމެން އުންމީދު ކުރަނީ އެގޮތަށް." ރޮޒައިނާ ވިދާޅުވިއެވެ.\nރޮޒައިނާ އާދަމް މިއަދު މީޑިއާ އަށް މައުލޫމާތު ދެއްވަނީ – ވަގުތު އިމޭޖްސް: މުހައްމަދު ޖިމީ\nރައްޔިތުންގެ މަޖިލީހުން ފާސްކުރާ ޤަރާރަކީ އެއްވެސް ވަރެއްގެ ޤާނޫނީ ބުރަދަނެއް ހުރި އެއްޗެއް ނޫނެވެ. އެހެންކަމުން ނަޝީދު މިނިވަން ކުރުމަށް އެދި މަޖިލީހަށް ހުށަހަޅާ ޤަރާރު ފާސްވި ނަމަވެސް ނަޝީދު މިނިވަންކުރުމުގެ ބާރެއް ދައުލަތުގެ އެއްވެސް މުއައްސަސާއަކަށް ޤާނޫނީ ގޮތުން ލިބިގެންނެއް ނުވެއެވެ.\nވެރިކަމުގައި ހުންނެވި އިރު ޤާނޫނާއި ހިލާފަށް ކްރިމިނަލް ކޯޓުގެ އިސް ގާޒީ އަބްދުﷲ މުހައްމަދު ހައްޔަރު ކުރި މައްސަލައިގައި ނަޝީދުގެ މައްޗަށް އިއްވާފައިވާ 13 އަހަރުގެ ޙުކުމް ސުޕްރީމް ކޯޓުން ބާތިލް ނުކުރާހާ ހިނދަކު ނަޝީދަށް މިނިވަން ވެވޭނެ ޤާނޫނީ އެއްވެސް ހަމައެއް އަދި ނެތެވެ.\nޖަލު ޙުކުމެއް އޮންނަވަނިކޮށް ނަޝީދު ރާއްޖެ ވަޑައިގެންފިނަމަ އެމަނިކުފާނު ހައްޔަރު ކުރަން ޖެހޭނެ ކަމަށް އިދިކޮޅު ކޯލިޝަންގެ ސީނިއާ މެންބަރުން ވެސް ގަބޫލު ކުރައްވައެވެ. އެހެންކަމުން ނަޝީދު ރާއްޖެ ވަޑައިގަތުމުގެ ކުރިން އެމަނިކުފާނު މިނިވަންކުރަން އިދިކޮޅު ކޯލިޝަނުން ބޭނުންވެއެވެ.\nނަޝީދު ރާއްޖެ ވަޑައިގަތުމަށް ނިންމާފައި ވަނީ ނޮވެމްބަރ 01 ވަނަ ދުވަހު އެވެ.\nޝިޔާމަށް ނަޝީދު ފެނުނީ ދޫންޏެއްގެ ގޮތުގައި، ނަޝީދުގެ ހިތް އުފާވެއްޖެ!\nގުޑުގުުޑާދޫންޏަށް އިހާނެތިކޮށް ހިތާތީ ނަޝީދު ނުރުހިއްޖެ\nޔޫކޭން ވަޑައިގަތީ ކުރިން ފެންނަ ނަޝީދެއް ނޫން: އާދަމް ޝަރީފް\nއޮކްޓޯބަރ 24, 2018 11:19\nރާއްޖެ ހަލާކު ވެއްޖެ.\nއޮކްޓޯބަރ 24, 2018 11:45\nރަގަނޅު ވާހަކައެއް!! ރާއްޖެ ހަލާކުކުރަނީ އިންޑިޔާ އަޑީގައި އޮވެގެން ރާއްޖޭގެ ސިޔާސީ ބަޔަކާ ގުޅިގެން!! ކުރިން ހުދުކޮށް ފެނުނު ކޮންމެ މަންޒަރެއް މިހާރު ކަޅަށް ބަދަލުވެ، ކުރިން ކަޅު ކުލައިން ފެނުނު ކޮންމެ މަންޒަރެއް މިހާރު ހުދުކުލައިން އިލެކްޝަންސް ކޮމިޝަނަށްވެސް އެންޓި ކޮރަޕްޝަން ކަމިޝަނަށްވެސް ރައްޔިތުންގެ މަޖްލީހަށްވެސް އަދި ކޯޓްތަކަށްވެސް ފެނުމަކީ އިންސާފާއި ހަމަހަމަކަން ކަމަށް ބަޔަކު ގަބޫލު ކުރި ނަމަވެސް ހަޤީޤަތަކީ އެއީއެއް ނޫން!! ރައިސް ނަޝީދު ވަނީ ފަނޑިޔާރަކު ގާނޫނާ ޚިލާފަށް ހައްޔަރުކޮށްފަ!! މިއީ ކުށެއް!! މިޙަގީގަތް ބަދަލުނުވާނެ!! އަދި ރައިސް ނަޝީދު ފަނޑިޔާރު ގާނޫނާ ޚިލާފަށް ހައްޔަރުކުރީމާ ރާއްޖެއިން ބޭރުންނާ ރާއްޖޭގެ ކޯޓުތަކުގެ އަމުރުންނާ ރާއްޖޭގެ ސިޔާސީ ހުރިހާ މީހުން (ރައިސް މައުމޫނު، ގާސިމް އިބްރާހިމް، ޝައިޚު ޢިމްރާން، ފަދަ އެތައްބައެއް) އޭރުވަނީ އޭނާ ދޫކޮށްލަން ގޮވާލާފަ!! އެހެރީ ރިކޯޑިން ފެންނަން!! ޙާލަތު ބަދަލުވުމަކުން މީހާ ރޯމާދުވާލު ކުރިކޮށް ބަދަލުވާނަމަ އެއީ ވަރަށް ގޯސްކަމެއް!! ޢަދުލު އިންސާފު ނެތްކަން ހާމަވާކަމެއް!! އެއްވެސް މީހަކު ކުށެއް ކޮށްފިއްޔާ ޙައްގު އަދަބު ލިބެންޖެހޭނެ!!\nއޮކްޓޯބަރ 24, 2018 11:26\nދިވެހިރާޖޭގެ ކޯޓަކުން ކޮއްފައިވާ ހުކުމެއް ރައްޔިތުން މަޖުލީހުން ބާތިލު ކުރަނީތަ؟ މިއީ ދޯ ކަލޭމެން ތިކިޔާ އިންސާ ފަކީ.\nއޮކްޓޯބަރ 24, 2018 11:32\nމެމްބަރުންނަކަށް ޖަލުހުކުމުގައިތިބި ނިކަމެތި ރައްޔިތުންނެއް ނުފެނޭދޯ ކޯޓަކުންކޮށްފައިވާ ހުކުމެއް މަޖިލީހުގެ ގަރާރަކުން ބާތިލް ކުރެވެންޏާ އަދުލުއިންސާފުގެ ނިޒާމު ވަރަށް ހަރުދަނާ ވާނެ. އަދުލުއިންސާފު ޤާއިމުކުރަން ވެރިކަމަށް އައި މީހުންގެ ހާލަކީ މިއީދޯ ވަރަށް ސަޅި.\nޤައުމު މިއޮއް އޮޔާ ދަނީ\nއޮކްޓޯބަރ 24, 2018 11:46\nމަޖިލިސްގެ މެންބަރުންނައްގޮވާލަން ރައްޔިތުންކައިރިޔަށް ދެވަނަފަހަރަށް ވޯޓްހޯދުމަށް އައުމުގެކުރިން ތިޔަކަންތަކާ ހަމަބުއްދިންވިސްނާ ފިކުރުކުރައް ދެރަނިކަމެތިރައްޔަތުންވެސް މިނިވަންވެ އަނބިދަރިންނާއެކު އުޅެންބޭނުން އަޅުގަނޑާއި އަޅުގަނޑުގެ ޢާއިލާގެ އެއްވެސްމެންބަރަކު ތިޔަވޯޓުގައިބައިވެރިވާ އަޅުގަނޑުގެ ދާއިރާގެމެންބަރަކަށް ވޯޓެއްނުދޭނަން. ރާްއްޖޭގެ ލޮބުވެތިރައްޔިތުން މިކަމަށް ވިސްނާތި\nއޮކްޓޯބަރ 24, 2018 11:58\nއިންސާފު މިހިރަގެން ފެންނަނީ އެވެ. ކުދިންނަށް ބޭއިންސާފު ބޮޑުންނަށް ބޭ އިންސާފެވެ. ޔާމީން ކަމުނުދިޔައީ މި ނުބަި ސަގާފަތް އުވާލައި ކުޑަކެކުރިއާއި ބޮޑުކެކުރިއަށް ހަމަހަމަ އުސޫލުން ކަންކުރީމައެވެ. އިސްލާމް ދީން ދަންނަ އިންސާފަކީ އެއީއެވެ. އެހެންނަމަވެސް ރިޝްވަތާއި ފަސާދައަށް ދައުލަތުގެ ހުރިހާ މުއައްސަސާތަކެއް ހެއްލި ޣައިރު މުސްލިމުގެ ބާރުގެ ދަށަށް މި ޤައުމުދާތަން މަށަށް އެބަ ފެނެއެވެ. މި ފެށޭ5އަހަރުގެ މެދހެހހާ ތާނގައި ޤާނޫނު އސާސީ އިޞްލ؛ާޙުކޮށް ރާއްޖޭގައި ސެކިޔުލާރ ވެރިކަމެއް ޤާއިމުކުރާެކަން މިހާރު 90% ޔަގެެނވެއްޖެ އެވެ. މައުމޫނާ ގާސިމް އެ އުޅުނީ މިކަން ނުވެގެންނެވެ. އެކަމަކު މި ގައުމު ގުރުބާން ކުރިޔަސް ފާރިސް އަށް މިޖީލުގަި ރައީސްކަމެއް ނުލިބޭނެއެވެ. މަޖިލިސްގެ ރައީސްކަމެއް ވެސް ނުލިބޭނެއެވެ.\nއޮކްޓޯބަރ 24, 2018 12:02\nހަމަައެއް ލަމައެއް އޮންނަ ތަނެއްތަ މީ އަނެއްކާ ،،، ރާއްޖެ ހަލާކުވެދި ،،،، ތަޅާކޮށިން ކަންކަންނިންމަނީ...ބަލި ތިއީ ގާނޫނު ހަދާމަޖިލީހެއްބެލަ///// ހިތި ފެންނާނެ ރަހަވެސްލާނެ ،، ކަމެއްކުރުމުގެ ކުރިން ރަނގަޅަށް ބަރުން ވިސްނަވާލެއްވުމަށް އިލްތިމާސްކުރަން ،،އަޑި ނޭގޭ ދޯ،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،،\nއޮކްޓޯބަރ 24, 2018 12:32\nއިންސާފަށް ގޮވާލަންޔާ އެނާގެނެސް ހުކުމް ތަންފީޒް ކުރުވާ. ޤާނޫނީ އިމުގެތެރޭގައި އެނާވެސް އުޅޭންޖެހޭނީ. ޤާނޫނީ އިމުގެ ތެރެއިން އެނާއަށް ކޮށްފައިވާ ހުކުމް ބަލާ އެލުއިކުރެވޭތޯބަލާ. އިންސާފް ޤާއިމުކުރޭ. އިންސާފް ޤާއިމު ނުކުރަނީ. ސިޔާސީ ވެގެން އުޅޭ ސިޔާސަ މީހުން. މަޖްލީސް.\nއޮކްޓޯބަރ 24, 2018 13:03\nމަޖްލިސް އެއީ ޖަލްސާތައް ކުރާތަނެއް! ކުއްވެރިން މިނިވަން ކުރާތަނެއް ނޫ!\nއޮކްޓޯބަރ 24, 2018 13:04\nތިމީހާގަނޑު ރާއްޖެ އައީމާ ރާއްޖޭގައި ވައްކަންކޮށް ލާދީނީ ކަންކަން އިތުވާނެ!\nލާދީނީމީހެއް ރާއްޖެ އަންނަނީ\nއޮކްޓޯބަރ 24, 2018 13:05\nއެމެރިކާ ހަލާކޮށްފަ ރާއްޖެ ވަޑައިގަތީތަ\nއޮކްޓޯބަރ 24, 2018 13:06\nއޮކްޓޯބަރ 24, 2018 13:12\nނަސީދަށް ހަލާކުހުރި... ވަގު ސޯލިހަށް ހަލާކުހުރި...\nއޮކްޓޯބަރ 24, 2018 13:13\nމިހާރު ޖަލުތަކުގައި ތިބި ހުރިހާ ކުށްވެރިންވެސް މިނިވަންކުރަން ރައްޔިތުން މަޖިލީހުން ޤަރާރެއް މިހާރުން މިހާރަށް ފާސްކޮށް، ހުރިހާ ކުށްވެރިން މިނިވަންކުރުން ވަރަށް މުޙިއްމު ކަމުގައި ދެކެން. އަދި ކޯޓްތައް އުވާލާ ހުކުމް ކުރާތަނަކީ ރައްޔިތުންގެ މަޖިލީސްކަމުގައި ހެދުމަށް ޤަރާރެއް ފާސްކުރަންފެނޭ!\nއޮކްޓޯބަރ 24, 2018 14:21\nއޮކްޓޯބަރ 24, 2018 13:59\nޖަލުތަކުގަ ތިބިހުރިހާ އެއްމެން ދޫކޮށްލުމަށް ގޮވާލަން ދިވެހިރާއްޖޭގެ ޤާނޫނު އަސާސީގަ ބުނާގޮތުން ދިވެހި ކޮންމެ ރައީތަކީ ގާނޫނުގެ ކުރިމަތީގަ ހަމަހަމަމީހެއް. ވަކި ބަޔަކު ކުރާކުއް ކުށަކަށް ނުވެފަ ދެރަނިކަމެތިމީހާ ކުށެއް ކުރީމަ އަދަބުދިނުން އެއީއިންސާފުތޯ؟\nއޮކްޓޯބަރ 24, 2018 14:06\nތީ ކަނޑުކޮހުންގެ މަޖިލީހެއްތަ؟ ތިމާމެންނާ ޤާނޫނީގޮތުން ނުބެހޭ ކަންތަކާ ބެހޭ މަޖިލީހެއްތަ؟ އެކަން ބަލައިގަތުންވެސް ގޯސް. އަދި ނޭނގެދޯ ބަލައިގަންނާނެކަމެއް. މީ ކީއްވެފަތިބޭ ބުރާންތިތަކެއް؟\nއޮކްޓޯބަރ 24, 2018 14:25\nބަލަގަ ވަކީލަކު ނުދިނީމާ މައްސަލަ ކުރިއަށް ނުގެންދިަަޔަނަމަ މިއަދު ތިސަކަރާތް ޖަހާކަށް ނުޖެހުނީސް ދޯ ހަމަ ތިކޯޓްތަކުންދޯ އެކަންވެސް ކުރީ ހަމަ ތި މެމްބަރުން މަޖިލީހުގަވެސް ތިބީ މިދެން މުސީބާތެއް ހަމަރަނގަޅަށް މިބުނީ.....\nއޮކްޓޯބަރ 24, 2018 14:30\nމަ ކައިރިއަށް ނާންނާތި ރައްޔިތުން މަޖިލިސްގެ ގޮޑިއެއް ލިބޭތޯ ވޯޓް ހޯދަން.\nހުވާ މިބުނި .............ންނަށް ވޯޓެއް ނުދޭނަން.\nއޮކްޓޯބަރ 24, 2018 15:08\nމަޖިލީހުނަ ފާސްކުރެވޭ ގަރާރަކުން ނަސީދު މިނިވަނެއް ނުކުރެވޭނެ . އެއީ ގާނޫނުއަސާސީއާ ހިލާފު ކަމެއް. މިހާރު ނަސިދު މިނިވަން ކުރެވޭނީ ގާނޫނުގެ އިޖްރާތުގެތެރެއިން .ގާނޫނުއަސާސީގަ ބުނާ ހައްގުތަކާ ތައާރަޒް ވާގޮތަށް ފާސްކުރެވޭ ކޮންމެ ފާސްކުރުމަކީ ބާތިލް ފާސްކުރުމެއް.\nއޮކްޓޯބަރ 24, 2018 16:43\nރަޢީސް މުޙައްމަދު ނަޝީދު މިނިވަން ނުކޮށް ދިވެހި ރާއްޖޭގެ އެއްވެސް ސިޔާސީ ބޭފުޅަކު މިނިވަން ކުރުން އެއީ ރަނގަޅު ގޮތެއް ނޫން. ރަޢީސް ނަޝީދު އަކީ ހަމަ ބެސްޓް\nއޮކްޓޯބަރ 24, 2018 17:02\nމީހާތަނަށް ރާއްޖޭގައި އެންމެ އިންސާފުން ކޮށްފައިވާ ހުކުމަކީ ނަޝީދުއަށް ކޮށްފައިވާ ހުކުމް. ކޮންމެހެން ޔަހޫދީން ފަންޑުކޮށްގެން މަޖިލީހުގައިތިބި މެންބަރުންނަށް ރިސްވަތު ދީގެން ހުކުމް ބަދަލު ކުރަން ނޫޅޭ. ދެން ދުވަސްކޮޅަކުން އިންސާފްވެސް މަޖިލިސް ތެރެއިން ނީލަންކިޔަން ފަށާފާނެ\nއޮކްޓޯބަރ 24, 2018 17:26\nއަނެއްކާވެސް ނަޝީދުގެ ބަލާ ދިވެހިރާޢްޖެއަށް ލައިގަތީއެވެ. އޭނާގެ ބަލާއިން6ފެބްރުއަރީ 2012 ވަނަ ދުވަހު ﷲޞވޢ ރާއްޖެ ސަލާމަތް ކުރައްވާފައި ވާކަން އަދު މިދިވެހިރާއްޖޭގެ ގިނަބަޔަކު ހަނދާން ނެތިފައިވާކަމީ ހިތާމަހުރިކަމެކެވެ.\nއޮކްޓޯބަރ 24, 2018 17:56\nbala thyejinni ya malamayko furahsara kuri baigadu kiharufiya eh deegenba thiulhenee emoyagolha salamaykuran mi qaumuga 13 aharuge hukume ivvafahuri teroristaku salamaykuran thiulhenee hama rufiyagedahivethikamun kanyageen thy boduvaru mirun miharah thi beyri salamaykofiya jaluga thibi hurihaa kuhverin dhookolan govaalan\nރއީސް ޔާމީންގެ ބާރުކެނޑުނުހިސާބުން މިފެންނަނީ ރައީސް ވިދާޅުވި ބޮޑުކެކުރިޔާ ކުދި ކެކުރީގެ ތަފާތު އެއީ މިބޭފުޅުންބުނާ އިންސާފަކީ ފަސްއަހަރުނިމޭއިރު ކިހާވަރަކުން ދާނެބާ\nއޮކްޓޯބަރ 24, 2018 18:03\nކެނެރީގެ ނަޝީދަށް ކޮންމެ ގޮތަކަށް ހުކުމް ކޮށްފައިވީ ނަމަވެސް އިޖްރާއަތު ތައް ފުރިހަމަ ނުވެ ނުހުންނާނެ ތިޔާއީ ދަށު ކޯޓުން ނިންމި ހުކުމް އެއް ހައިކޯޓުން ވެސް ތާއީދު ކޮށް އަދި ހައިކޯޓުން ކުރި ތާއީދަށް ސްޕްރީމް ކޯޓުން ވެސް ތާއީދު ކޮށްފައިވާތީވެ ދެން އެހުކުމް އެއީ އިޖުރާއަތް ތަކާއި ޚިލާފަށް ވަގުތު ނުދީ ކުރި ހުކުމެއް ކަމަށް ބުނެވޭނެ ޖާގަ ނެތޭ ތިޔާ ހުކުމް އަކީ ހަމަ ރަނގަޅު ހުކުމް އެކޭ ތިޔާ ހުކުމް ބާތިލުވާންނުޖެހެއޭ އިޓް ޑަޒް ސީމް ދިސްވޭ ޑާޑާޑާޑާ..\nއޮކްޓޯބަރ 24, 2018 18:19\nމަޖްލީހުގެ ރައީސް ކަމަށް ގާސިމް ގެނައުން ހަމަ ރަނގަޅު އެކަމަކު ކެނެރީގެ ނަޝީދު ދޫކޮށްލަން މަޖްލީހުގެ ތެރޭން ގަރާރު ތައް ފާސް ކޮށް ގެން މަޖްލީހުގެ މެމްބަރުން ޕްރޮޕެގެންޑާ ފަތުރައިގެން ތިޔާ ކުރާ ކަންކަން އެގޮތަށް ނުކުރެވޭނެއޭ އެއީ ކުރަން ހެޔޮވާ ވަރުގެ ކަމެއް ނޫނޭ ސްޕްރީމް ކޯޓުން ދަމަހައްޓާފައިވާ ހުކުމެއް އޯވަރނައިޓް އަކުން ބަދަލު ވެގެން ނުވާނެއޭ އެކަން އެގޮތަށް ނުކުރެވޭނެއޭ ޔޫ ކާންޓް ޑޫ އިޓް އޮން ދިސްވޭ ޔޫ ކާންޓް ޑޫ އިޓް އޮން ދިސްވޭ ޔޫ ކާންޓް..މަޖްލީހުގެ ރައީސް ކަމަށް ގާސިމް ގެނައުން ހަމަ ރަނގަޅު އެކަމަކު ކެނެރީގެ ނަޝީދު ދޫކޮށްލަން މަޖްލީހުގެ ތެރޭން ގަރާރު ތައް ފާސް ކޮށް ގެން މަޖްލީހުގެ މެމްބަރުން ޕްރޮޕެގެންޑާ ފަތުރައިގެން ތިޔާ ކުރާ ކަންކަން އެގޮތަށް ނުކުރެވޭނެއޭ އެއީ ކުރަން ހެޔޮވާ ވަރުގެ ކަމެއް ނޫނޭ ސްޕްރީމް ކޯޓުން ދަމަހައްޓާފައިވާ ހުކުމެއް އޯވަރނައިޓް އަކުން ބަދަލު ވެގެން ނުވާނެއޭ އެކަން އެގޮތަށް ނުކުރެވޭނެއޭ ޔޫ ކާންޓް ޑޫ އިޓް އޮން ދިސްވޭ ޔޫ ކާންޓް ޑޫ އިޓް އޮން ދިސްވޭ ޔޫ ކާންޓް..\nއޮކްޓޯބަރ 24, 2018 18:43\nދިވެހި ލޮބުވެތި ރަޢިއްޔަތުންނަށް ގޮވާލަން. ތިރަށުގެ އެއްވެސް ބޭފުޅަކު ޝަރުޢީ ހުކުމެއްގައި ނުވަތަ ދައުލަތުގެ ބަންދެއްގައި ހުރިނަމަ އެބޭފުޅަކު މިނިވަން ކުރުމަށް އަވަހަށް ޕެޓިޝަނެއްހަދާ ރަޢިއްޔަތުންގެ މަޖިލިހަށާއި ރައީސުލް ޖުމުހޫރިއްޔާގެ އޮފީހަށް ހުށައަޅާ ދެއްވުމަށް\nއޮކްޓޯބަރ 24, 2018 20:04\nއަޅެފަހެ ޖަލުގައިތިބި އެންމެންވެސް މިނިވަން ކުރަން މަޖިލިސް އަށް ލާންވީނު، ކޯޓުތަކުގެ ޒިންމާ މަޖިލިހަށް ލިބުނީމަވެސް ބުނާނީ އިންސާފޭ ތަ؟ ކޯޓުތަކުގެ ފެނަވަރު ވަރަށް ރަގަޅަށަ ހާމަވެއްޖެ، އެމީހުން ކުރި ހުކުންތައް ހަމަ އެމީހުން ބާތިލު ކުރަނީ ބުރަދަނެއްނެތް އަސާސް ތަކެއްގެ މަތީ.\nއޮކްޓޯބަރ 25, 2018 00:23\nނަޝީދު މިނިވަންކޮށްފިނަމަ ޖަލު ހަލާކުކޮށްގެން\nއޮކްޓޯބަރ 25, 2018 00:56\nބައެއް މީހުން ބުނޭ ރާއްޖޭގައި އޮތީ މަސްހުނި ނިޒާމެކޭ. ސުޕުރީމު ކޯޓުން މިކަންކަން ހަމައަކަށް ނާޅުވައިފި ނަމަ ގައުމުފަނާވެ ހަލާކުގެ ތެރެއަށް ވެއްޓޭނެ މިހާރު އަދި މިފެންނަނީ ކުޑަ މިންވަރެއް. ޢަންނި އާއި މައުމޫނުގެ ނުބައިކަމާއި ޤާސިމުގެ މުދާވެރިކަމާއި ދެފުއްދެގޮތް ޝޭހުންގެ ވަކިތަކުން މިގައުމު ސަލާމަތް ކުރާން ވެއްޖެ


އަންނަ އަހަރު ރާއްޖޭގެ އިގްތިސާދު 12 ޕަސެންޓް ކުރިއަރާނެ ކަމަށް ލަފާކޮށްފި\nފަތުރުވެރިންތަކެއް ސީޕްލޭނަކަށް އަރަނީ. އަންނަ އަހަރު އިގްތިސާދު 12 ޕަސެންޓް ކުރިއަރާނެކަމަށް ލަފާކުރޭ -- ފޮޓޯ: އަވަސް\nއަންނަ އަހަރު ރާއްްޖޭގެ އިގްތިސާދު 12 ޕަސެންޓް ކުރިއަރާނެ ކަމަށް ލަފާކޮށްފި އެވެ.\nއަންނަ އަހަރަށް ލަފާކުރާ ބަޖެޓު ހުށަހަޅުއްވަމުން ފިނޭންސް މިނިސްޓަރު އިބްރާހިމް އަމީރު މިއަދު ރައްޔިތުންގެ މަޖިލީހުގައި ވިދާޅުވީ ކޮވިޑް-19ގެ އަސަރު ރާއްޖެ ފަދަ ޖަޒީރާ އަދި ފަތުރުވެރިކަމަށް ބަރޯސާވެފައިވާ ގައުމުތަކަށް ކުރި މިންވަރު ބޮޑު ކަމަށާއި އެކަމުން އަރައިގަންނަ ސްޕީޑް ވެސް ވަރަށް ބާރު ކަމަށެވެ. އަދި އިގުތިސާދީ ދަތިކަމަށް ފަހު ރާއްޖޭގެ އިގުތިސާދު ކުރިއަރަމުން އަންނަނީ ދުނިޔޭގެ އިގުތިސާދީ ދުވެއްޔަށްވުރެ އެތައް ގުނައެއް ބާރަށް ކަމަށެވެ.\nއައިއެމްއެފްއާ ހަވާލާދީ އަމީރު ވިދާޅުވީ ދުނިޔޭގެ އިގްތިސާދު މިއަހަރު 5.9 އިންސައްތައިން ކުރިއަރާނެ ކަމަށް ލަފާކުރެވޭއިރު، 2022 ވަނަ އަހަރުވެސް 4.9 އިންސައްތައިގެ ކުރިއެރުމެއް އަންނާނެ ކަމަށް ލަފާކުރެވޭ ކަމަށެވެ.\n“ރާއްޖޭގެ އިގުތިސާދު މި އަހަރު [2012 ވަނަ އަހަރު] 31.6 އިންސައްތައިން ކުރިއަރާނެ. އަދި އަންނަ އަހަރު ރާއްޖޭގެ އިގުތިސާދު 12 އިންސައްތައިން ކުރިއަރާނެކަމަށް ލަފާކުރެވޭ.” މިނިސްޓަރު ވިދާޅުވި އެވެ.\nއަމީރު ވިދާޅުވީ ދުނިޔޭގެ އިގުތިސާދަށް އަންނަ ފަހި ބަދަލާ އެކު ރާއްޖޭގެ ފަތުރުވެރިކަމަށްވެސް އާރޯކަން ލިބެމުންދާ ކަމަށެވެ. އެގޮތުން ދުވާލެއްގެ މައްޗަށް ފަތުރުވެރިން ރާއްޖެ ޒިޔާރަތްކުރާ މިންވަރު 2019އާ ގާތްގަނޑަކަށް އެއް ހަމައަކަށް އައިސްފައިވާ ކަމަށާއި އަދި އަންނަ އަހަރުގެ ތެރޭގައި ކޮވިޑް-19ގެ ކުރިން ފަތުރުވެރިން ޒިޔާރަތްކުރި މިންވަރާއި ހަމައަށް ވާސިލުވެވޭނެކަމުގެ އުންމީދު ބޮޑު ކަމަށެވެ.\n“އަންނަ އަހަރު ރާއްޖެއަށް 1.5 މިލިއަނާ 1.8 މިލިއަން ދޭތެރޭ އަދަދަކަށް ފަތުރުވެރިން ޒިޔާރަތްކުރާނެ ކަމަށް ލަފާކުރެވޭ،” މިނިސްޓަރު ވިދާޅުވި އެވެ.\nފަތުރުވެރިކަމުގެ ދާއިރާއަށް ފަހު ރާއްޖޭގެ އުފެއްދުންތެރިކަމަށް އެންމެ ބޮޑަށް ހިއްސާކުރާ ދާއިރާތަކަކީ ދަތުރުފަތުރާއި، އިމާރާތްކުރުމާއި، އާންމު ވިޔަފާރިކަން ފާހަގަކުރައްވައި މިނިސްޓަރު ވިދާޅުވީ އަންނަ އަހަރު އެ ދާއިރާތައް ވެސް ކުރިއަރާނެ ކަމަށް ބެލެވޭ ކަމަށެވެ.\n“ކޮވިޑް-19 ގެ ބަލިމަޑުކަން ގިނަ ދުވަސްތަކަކަށް ދެމިގެން ދިއުމުގެ ސަބަބުން ސަޕްލައި ޗެއިނަށް ދިމާވި ގޮންޖެހުންތަކާއެކު، ރާއްޖެއަށް މުދާ ލިބުން ދަތިވެ، ވިޔަފާރިތަކަށް ވަނީ މިކަމުގެ އަސަރުކޮށްފައި. އަދި ޕަބްލިކް ސެކްޓަރ އިންވެސްޓްމަންޓް ޕްރޮގްރާމްގެ ތެރެއިން ކުރިއަށްދާ މަޝްރޫއުތަކަށްވެސް މިކަމުގެ ސަބަބުން ލަސްތައް ކުރިމަތިވެ، އިމާރާތްކުރުމުގެ ދާއިރާ ވަނީ 2020 އަދި 2021 ވަނަ އަހަރުވެސް ދަށަށް ގޮސްފައި.” މިނިސްޓަރު ވިދާޅުވި އެވެ.\nއެހެން ނަމަވެސް ދުނިޔޭގެ ދަތުރުފަތުރު އާންމު ހާލަތަކަށް ގޮސް މިއަންނަ އަހަރުން ފެށިގެން އެދާއިރާތައް ވެސް ކުރިއަށް ދާނެ ކަމަށް ބެލެވޭ ކަމަށް މިނިސްޓަރު ވިދާޅުވި އެވެ. އެގޮތުން ބަޖެޓުން ހިންގާ ތަރައްގީގެ މަޝްރޫއުތަކުގެ ސަބަބުން އިމާރާތްކުރުމުގެ ދާއިރާއަށާއި ގުޅިފައިވާ ދާއިރާތަކަށް ކުރިއެރުން ލިބި އަދި ފަތުރުވެރިކަން ވެސް ހަމައަކަށް އެޅި އެ ދާއިރާއާ ގުޅިފައިވާ ދަތުރުފަތުރާއި ހޯލްސޭލް އަދި ރީޓެއިލް ވިޔަފާރި ހަލުވިކަމާއެކު ކުރިއަރާނެކަމަށް ބެލެވޭ ކަމަށެވެ.


ޕީޕީއެމްގެ ލީޑާޝިޕް ވަނީ ފެއިލްވެފައި، އިސްތިއުފާ ދެއްވާ އާ ލީޑާޝިޕަކަށް ޖާގަ ދޭންޖެހޭ: ނިހާން – Haftha\nޕީޕީއެމްގެ ލީޑާޝިޕް ވަނީ ފެއިލްވެފައި، އިސްތިއުފާ ދެއްވާ އާ ލީޑާޝިޕަކަށް ޖާގަ ދޭންޖެހޭ: ނިހާން\nޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް)ގައި މިހާރު ފެއިލްވެފައި އޮތް ލީޑާޝިޕް އިސްތިއުފާ ދެއްވުމަށްފަހު އާ ލީޑާޝިޕަކަށް ޖާގަދިނުމަށް ރައްޔިތުންގެ މަޖިލީހުގެ ވިލިމާލެ ދާއިރާގެ މެމްބަރު އަހުމަދު ނިހާން ހުސައިން މަނިކު ގޮވާލައްވައިފިއެވެ.\nޕީޕީއެމްގެ ލީޑާޝިޕުން އިސްތިއުފާ ދެއްވުމަށްފަހު ނިހާން މިރޭ ކުރެއްވި ޓުވީޓުތަކެއްގައި ވިދާޅުވީ، ޕީޕީއެމްއަކީ ކުރު މުއްދަތެއްގެ ތެރޭގައި ރާއްޖޭގެ ވެރިކަމާ ހަމައަށް ދަތުރުކުރި ޕާޓީއެއް ކަމަށެވެ. އަދި ޕާޓީ މިހާތަނަށް ހޯއްދެއްވި ހުރިހާ ކާމިޔާބެއްގެ ހައްގު ވެރި ފަރާތްތަކަކީ އާންމު މެންބަރުން ކަމަށެވެ.\nއޭނާ ވިދާޅުވީ، ޕީޕީއެމްގެ މިހާރު އޮތް ލީޑާޝިޕް ފެއިލްވި ހުރިހާ ބޭފުޅުން ލީޑާޝިޕުން ދުރަށްޖެހި، އާ ލީޑާޝިޕަކަށް ޖާގަ ދޭންޖެހޭ ކަމަށެވެ.\n“2017 ލޯކަލް ކައުންސިލް އިންތިހާބު، އަދި 2018 ރިޔާސީ އިްނތިހާބުގެ އިތުރުން 2019 މަޖިލިސް އިންތިހާބު ޕީޕީއެމްއަށް ގެއްލުނީ ހަރުދަނާ ލީޑާޝިޕެއް ނެތުމުން. އެ އެންމެން އިސްތިއުފާ،” ނިހާން ކުރެއްވި ޓުވީޓެއްގައި ވިދާޅުވިއެވެ.\nނިހާން މިގޮތަށް ޓުވީޓް ކުރައްވާފައިވާއިރު، ނިމިދިޔަ މަޖިލިސް އިންތިހާބުގައި އުފަން ރަށް ހިމެނޭ ތިނަދޫ ދެކުނު ދާއިރާއަށް ވާދަކުރައްވައިގެން އޭނާ ވަނީ ނާކާމިޔާބުވެފައެވެ.\nނިހާންގެ އިތުރުން މިފަހަރުގެ އިންތިހާބުގައި ޕީޕީއެމްއާއި އެޕާޓީގެ އިސްކޮށް ހަރަކާތްތެރިވި ގިނަ ބޭފުޅުންނަށް ވަނީ ނާކާމިޔާބީއާ ކުރިމަތިވެވަޑައިގެންފައެވެ.\nއޭގެ ތެރޭގައި ޕީޕީއެމްގެ ކުރީގެ ނައިބް ރައީސް އަދި ފޮނަދޫ ދާއިރާގެ މެންބަރު އަބްދުއްރަހީމް އަބްދުﷲ އާއި ޕީޕީއެމްގެ ކުރީގެ ސެކްރެޓަރީ ޖެނެރަލް އަދި ނިލަންދޫ ދާއިރާގެ މެންބަރު ޑރ. އަބްދުﷲ ހަލީލު އަދި ޕީޕީއެމްގެ ތަރުޖަމާން އަދި ކެލާ ދާއިރާގެ މެންބަރު އަލީ އާރިފް ފަދަ ބޭބޭފުޅުން ހިމެނެއެވެ.\nއޭގެ ނަތީޖާއެއްގެ ގޮތުން މިފަހަރުގެ މަޖިލިސް އިންތިހާބުގައި ޕީޕީއެމަށް ލިބިފައިވަނީ އެންމެ ފަސް ގޮނޑި އެވެ. އަދި ޕީއެންސީ އަށް ލިބުނީ ތިން ގޮނޑިއެވެ. މަޖިލިސް އިންތިހާބުގައި ސްޕަ މެޖޯރިޓީއެއް ނަގާފައިވާ އެމްޑީޕީއަށް ލިބިފައިވަނީ 65 ގޮނޑިއެވެ.\nނިހާން އިތުރަށް ވިދާޅުވީ، އާންމު މެންބަރެއްގެ ގޮތުގައި ސިޔާސީ ގޮތުން ޕީޕީއެމަށާއި ރައްޔިތުންނަށް ހިދުމަތް ކުރުމުގައި ދެމިހުންނާނެ ކަމަށެވެ. އަދި ޕީޕީއެމްގެ އާންމު މެންބަރުންނަކީ ވަރަށްވެސް އިހުލާސްތެރި ބައެއް ކަމަށާއި މެންބަރުންނަށް އިތުރަށް ހިތާމަ އާއި ގެއްލުން ދިނުމަށް ޖާގަ ނުދޭނެ ކަމަށްވެސް ނިހާން ވިދާޅުވި އެވެ.\nބަޣާވާތެއް ރާވަން ނޫޅުއްވާތި ޤައުމު މާ މުހިއްމު.


Riley Oman team ah dhookureveynee transfer fee dhehkumun: New | Mihaaru\nނިއުގެ ރިލޭ ސަޕޯޓަރަކާ ސަލާމްކުރަނީ. --ފޮޓޯ: ހުސެއިން ވަހީދު/ މިހާރު\nރިލޭ އޮމާން ޓީމަށް ދޫކުރެވޭނީ ޓްރާންސްފާ ފީ ދެއްކުމުން: ނިއު\n09 އޯގަސްޓް 2018 - 17:18 17 comments\nއޮމާނުގެ ސުރް ކްލަބުގެ ޓްރަޔަލެއްގައި މިވަގުތު ހުރި ނިއު ރޭޑިއަންޓުގެ ޑިފެންޑަރު ރިލްވާން ވަހީދު (ރިލޭ) އެ ކްލަބަށް ދޫކުރެވޭނީ ޓްރާންސްފާ ފީއެއް ދެއްކުމުން ކަމަށް ނިއު އިން ބުނެފި އެވެ.\nއެކަމަކު ރިލޭގެ ކޮންޓްރެކްޓުގައި ބާކީ އޮތީ ފަސް މަސް ކަމަށްވާތީ ބޮޑު ޓްރާންސްފާ ފީ އެއް ދައްކަން ސުރް ކްލަބުން ދެކޮޅު ކަމަށްވެ އެވެ. އެނގިފައިވާ ގޮތުގައި ނިއު އިން ޑިމާންޑްކުރަނީ 10،000 ޑޮލަރު (154،200ރ.) އަށެވެ.\nނިއު އާއި ގައުމީ ޓީމުގެ ކުރީގެ ކޯޗު ބަލްގޭރިއާގެ ވެލިޒާ ޕޮޕޯފް މިހާރު ކޯޗުކޮށްދޭ ސުރް ކްލަބުން ރިލޭ ޓްރަޔަލުން ފާސްވެފައިވާތީ އޭނާ ދޫކޮށްދޭން ނިއު އަށް ސިޓީ ފޮނުވީ އަންގާރަ ދުވަހު އެވެ.\nނިއުގެ ޖެނެރަލް ސެކްރެޓަރީ އަހުމަދު ނިޔާޒް (ޓެޑް) ވިދާޅުވީ ނިއުގައި ޑިފެންޑަރުން މަދުވެފައި މި ސީޒަނުގައި އިތުރު ކުޅުންތެރިއެއް ގެނެވެން ނެތުމުން ކްލަބުގެ ބޯޑުން ނިންމީ ޓްރާންސްފާ ފީއެއް ނަގައިގެން ރިލޭ ދޫކުރަން ކަމަށެވެ.\n"އަޅުގަނޑުމެން ބޯޑުން ނިންމި ނިންމުމެއް މިއީ،" ޓެޑް ވިދާޅުވި އެވެ.\nމީގެ ހަފުތާއެއްހާ ދުވަސް ކުރިން ސުރް ކްލަބުގެ ޓްރަޔަލަކަށް ރިލޭ ދިޔައީ ނިއުގެ ހުއްދަ ލިބިގެންނެވެ. އޭނާ ވަނީ އެ ކްލަބާ އެކު ތަމްރީން ހަދައި އެކުވެރިކަމުގެ މެޗެއް ވެސް ކުޅެފަ އެވެ.\nނިއު އިން އަލީ އަޝްފާގް (ދަގަނޑޭ) 2007 ވަނަ އަހަރު ބުރުނާއީގެ ޑީޕީއެމްއެމް އަށް ދޫކުރަން ޓްރާންސްފާ ފީ އަކަށް ޑިމާންޑްކުރި އެވެ. އެކަމާ އޭރު ބައެއް ސަޕޯޓަރުން ނުރުހުން ފާޅުކުރި އެވެ. ސަބަބަކީ ދިވެހި ކުޅުންތެރިންނަށް ބޭރުން ފުރުސަތު ލިބުން މަދު ކަމަށްވެފައި، ޓްރާންސްފާ ފީއެއްގެ ސަބަބުން އެ ފުރުސަތު ގެއްލިދާނެ އެވެ.\nކޮންޓްރެކްޓުގައި ހުރި ކުޅުންތެރިން އެހެން ކްލަބަކަށް ވިއްކަނީ ޓްރާންސްފާ ފީ އެއް ނަގައިގެން ނަމަވެސް ރާއްޖޭގެ ކުޅުންތެރިން ކުރު މުއްދަތުގެ ކޮންޓްރެކްޓް ހަދާތީ އަބަދުވެސް އަހަރުން އަހަރަށް ހިލޭ ޓްރާންސްފާގައި ކްލަބް ބަދަލުކުރުމުގެ ފުރުސަތު އޮވެ އެވެ.\nރިލޭ ގެންދަން ޕޮޕޯފް މަސައްކަތްކުރާއިރު އެ ކްލަބަށް އޭނާ 2014 ގައި ކޯޗުކޮށްދިން އިރު ނިއުގެ އަކްރަމް އަބްދުލްގަނީ އާއި އަލީ ފާސިރު (ސެންޓޭ) ގެންދިޔަ އެވެ. އެކަމަކު މާލީ މައްސަލަތަކެއް ދިމާވެ އެ ދެ ކުޅުންތެރިންނަށް ކޮންޓްރެކްޓެއް ދެވޭ ގޮތެއް ނުވި އެވެ. އޭރު ޕޮޕޯފް އެ ކްލަބާ ހަވާލުވީ ނިއުގައި ހުއްޓާ ބޮޑު އޮފާއެއް ލިބުމުން ސީޒަން ނުހިމެނީހެވެ.